ވީރާނާވެފައިވީ ޙަޔާތް މަގޭ (1) – Esfiya – Dhivehi Vaahaka Site\nހިތާމަ / ކުރުވާހަކަ / އެހެނިހެން / ލޯބި\n- by Mai Naa - 32- June 25, 2019\nވިއްސާރަ ރެއެކެވެ. އިޝާ ނަމާދު ވަގުތު ވެހެންފެށި ވާރޭ މިހާރު ކުރިއަށްވުރެވެސް ބޯކޮށްލައިފިއެވެ. ބޯކޮށް ވާރޭ ވެހެމުންދާއިރު އެންމެންވެސް ބަލާނީ ރަޖާދަށަށް ވަދެ އަރާމުކޮށް ނިދާލެވޭތޯއެވެ. ނަމަވެސް އަހަރެން ނުނިދާ އިންތިޒާރުކުރަމުން ދިޔައީ އަހަރެންގެ ފިރިމީހާއަށެވެ. އިރުއޮއްސުނުއިރު ނުކުމެގެން ދިޔަ މީހާ އަދި ގެއަކަށް ނާދެއެވެ. ރޭގަނޑުގެ ކެއުން ތައްޔާރުކުރިގޮތަށް މޭޒުމަތިން ތަށިތައްވެސް ހުރީ ނުނަގައެވެ. ޝާފީ ނިންދެވުމަށްފަހު އަހަރެން އުޅުނީ ހެދުންތަކެއް ފެހުމުގެ މަސައްކަތުގައެވެ. މިރޭ ކޮންމެހެން މި މަސައްކަތްފެށީ ނަޒީލް އަންނަންދެން ހޭލާ އިނުމުގެ ބޭނުމުގައެވެ. އެކަމުގައި އިން އިރުވެސް ދޭތެރެއަކުން ގަޑިއަށް ނަޒަރެއްދެމެވެ. ނަޒީލް ގެއަށް އައުން ލަސްވާނަމަ ގުޅާލާފައި ވީގޮތް އަންގާލާނެއެވެ. އެކަމަކު މިރޭ އަދި ނުގުޅައެވެ.\nދިހަގަޑި ބައިވެގެން ދިޔައިރުވެސް ޚަބަރެއް ނުވުމުން އަހަރެން ގުޅާލީމެވެ. “ނަޒީލް… ކޮންތާކުތަ؟ ގެއަށް އަންނަނީ ކޮން އިރަކުން؟” ފޯނު ނެގުމުން އަހަރެން ބުނެލީމެވެ. “ޝަބާ… މި އުޅެނީ ރައްޓެއްސަކާއެކު ހުޅުމާލޭގައި… މާ ބޯކޮށް ވިއްސާރަ ވެހޭތީ މަޑުކޮށްލައިގެން މިއިނީ… ޝާފީ ނިދީތަ؟” ނަޒީލް ޖަވާބުދިނެވެ. “އާން…. މިރޭ ވަރަށް ފަސޭހައިން ނިދައިފި… ހުޅުމާލޭގައޭ؟ ދެން ނަޒީލަށް ވަރަށް ލަހުންދޯ އާދެވޭނީ؟” އަހަރެން ކަންބޮޑުވިއެވެ. “ނޫނޭ ލޯބީ… ވިއްސާރަ ކުޑަކޮށް ތުނިކޮށްލާއިރަށް ދާނަން… މިހާރު ކައިފިންތަ؟” ނަޒީލް އަބަދުވެސް އަހަރެންގެ ހުރިހާ ކަމަކަށްވެސް ސަމާލުކަން ދޭނެއެވެ. “ނޫން އަދި ނުކަން… ނަޒީލް އަންނަންދެން މި މަޑުކުރަނީ…” އަހަރެން މިހެން ބުނުމުން ނަޒީލް ހިތްހަމަ ނުޖެހުނެވެ. އަދި އޭނާ ލަސްވިޔަސް ކައިގެން ހުރުމަށް ބުންޏެވެ. އަހަރެން ހިތްހަމަޖައްސައިދޭން އިރުކޮޅަކު ވާހަކަ ދެއްކުމަށްފަހު ފޯނު ބޭއްވުމުގެ ކުރިން “ލަވް ޔޫ” އޭ ބުނެލިއެވެ. ޖަވާބުގައި އަހަރެންވެސް ހިނިތުންވެލަމުން “ލަވް ޔޫ ޓޫ” އޭ ބުނެލީމެވެ.\nފޯން ބޭއްވުމަށްފަހު އަނެއްކާވެސް އަހަރެން ކުރަން ފެށި މަސައްކަތް ކުރިއަށް ގެންދިޔައީމެވެ. މަންމަ އެތަނަށް އައީވެސް މި މަސައްކަތުގައި އަހަރެން އިންދައެވެ. “ދަރިފުޅާ.. އަދިވެސް ނަޒީލް ނާދޭތަ؟ މިހާރު އެގާރަ ގަޑި ބައިވަނީ.. މިއޮއް ވިއްސާރަ ރޭ ކީއްކުރަންތަ ބޭރަށް ދިޔައީ؟” މަންމަގެ އަޑުންވެސް ކަންބޮޑުވެފައިހުރި މިންވަރު އިނގެއެވެ. “އަދި ނާދޭ… ކުޑަ އިރުކޮޅެއްކުރިން ގުޅާލީމާ ބުނި މާ ލަހެއް ނުވާނެއޭ” ހިނިތުންވެލަމުން އަހަރެން ޖަވާބު ދިނީމެވެ. މަންމައާއި ދެމީހުން އެކި ވާހަކައިގައި ތިއްބާ ފޯނު ރިންގްވާން ފެށިއެވެ. ފޯނު ނެގުމުން އެކޮޅުން ދިން ޚަބަރަކުން އަހަރެންގެ ފައިދަށުން ބިންގަނޑު ދެމިގެން ދިޔަހެން ހީވިއެވެ.\nކަންފަތާ ފޯނު ދުރުކޮށްލަންވެސް ނޭންގި ހުއްޓިފައި އަހަންނަށް ހުރެވުނެވެ. އަހަންނަށް ވީގޮތް ފެނުމުން މަންމަ އައިސް ސުވާލުކުރަން ފެށިއެވެ. “ދަރިފުޅާ..ކިހިނެއްވީ؟” މަންމަ އެތައް ވާހަކައެއް ދެއްކުމުންވެސް އަހަންނަށް އެއްވެސް އެއްޗެއް ނުބުނެ ހުރެވުނީއެވެ. އެންމެ ފަހުން މަންމަ އަހަރެން އަތުން ފޯނު އަތުލާފައި ކަންފަތުގައި ޖައްސާލިއެވެ. މަންމަ ރޮއިގެންފައި މަގޭ ދަރިއޭ ކިޔާ ހަޅޭއްލަވައިގަތެވެ. އެވަގުތަކީ ބޮޑުބެވެސް ސިޓިންގރޫމަށް ނުކުތް ވަގުތުކަމުން މަންމަ ހަޅޭއްލަވައިގަތް އަޑު އިވިގެން އެދިމާއަށް އައެވެ. މަންމަ ރޮމުން ރޮމުން ނަޒީލް ހޮސްޕިޓަލަށް ގެންދިޔަ ވާހަކައާއި މަންމަވެސް ހޮސްޕިޓަލަށް ދާން ބޭނުން ވާހަކަ ބުންޏެވެ. ބޮޑުބެ އަހަރެމެން ގޮވައިގެން ހޮސްޕިޓަލަށް ދިޔައެވެ.\nހޮސްޕިޓަލަށް ދެވުނުއިރު ނަޒީލްއަށް ފަރުވާދިނުމުގައި ޑޮކްޓަރުން ހަރަކާތްތެރިވަމުން ދިޔައެވެ. އަހަރެމެން ހޮސްޕިޓަލުގައި ތިބޭތާ ގާތްގަނޑަކަށް ދެ ގަޑިއިރެއްހާއިރު ފަހެވެ. ފަރުވާދޭ ކޮޓަރިން ޑޮކްޓަރު ނުކުމެ ދިން ޚަބަރުން އަހަރެންގެ ދުނިޔެ ހުއްޓުނެހެން ހީވިއެވެ. ޑޮކްޓަރުންގެ އެތައް ބުރަ މަސައްކަތުންވެސް ނަޒީލްގެ ފުރާނަ ސަލާމަތް ނުކެރުވުނުކަމަށް ބުނި ވަގުތު އަހަރެންގެ މޫނުމައްޗަށް އަނދިރިވިއެވެ. ހޭވެރިކަންވުމުން ފުރަތަމަވެސް އަހަރެން ބޭނުންވީ ނަޒީލްގެ ކައިރިއަށްދާށެވެ.\nފަހު ފަހަރަށް ނަޒީލްގެ މޫނު ދުށުމުގެ ފުރުޞަތު ލިބުނެވެ. ހީވަނީ ހިމޭންކަމާއެކު ނިދާލާފައި އޮތްހެންނެވެ. އެވަގުތުކޮޅުގެ ތެރޭގައި އަހަރެމެންގެ ޢާއިލާ ހޭދަކުރި އުފާވެރި އެތައް ވަގުތުތަކެއް ފިލްމެއްގެ ރޯލެއްހެން އަހަރެންގެ ލޯކުރިމަތީ ސިފަވެގެންދިޔައެވެ. ލޮލުން ކަރުނަތައް ފައިބަން ފެށީ، ދެން އަހަރެންގެ ލޮލަށް ނަޒީލް ނުފެންނާނެކަން އެނގުމުންނެވެ. އެއުފާވެރި މަންޒަރުތައް އަބަދަށްޓަކައި އަހަރެންނާއި ވަކިވުމުންނެވެ. އިހްސާސްވެގެން ދިޔައީ ނަޒީލްގެ ވަކިވުމަށްފަހު ޙަޔާތަށް ވެރިވެގެންދާނެ އެކަނިވެރިކަމާއި ހުސްކަމެވެ.\nއުފަލާ ހިތްހަމަޖެހުމާއެކު ވޭތުކުރަމުން ދިޔަ ޙަޔާތަށް ބަނަކަން ވެރިވެގެން ދިޔައީ ކުއްލިއަކަށެވެ. ނަޒީލްގެ ވަކިވެ ދިޔުމާއިއެކު އަހަރެންގެ ހަޔާތްވެސް އަނދިރިވެގެންދިޔައެވެ. ދެހަފްތާވެގެން ދިޔައިރުވެސް ގޭގެ މީހުން ހަމައަކަށް ނޭޅެއެވެ. މޫނުމަތިން ހިނިތުންވުން ގެއްލިގެން ދިޔައިރު، ކަރުނައަކީ އަހަރެންގެ ގާތް އެކުވެރިޔަކަށް ވެއްޖެއެވެ. އަހަރެން ހަމައަކަށް އެޅުނީ އާއިލާމީހުންގެ އެތައް މަސައްކަތުންނާއި ހިތްވަރުންނެވެ. ނަޒީލް ނެތްކަމުގައިވިޔަސް ނަޒީލްއާއި އަހަރެންގެ ދަރިފުޅަށްޓަކައިވެސް އަހަރެން ހިތްވަރުކުރަން އެބަޖެހެއެވެ. ބައްޕަ ދުނިޔޭގައި ނެތްކަމުގައި ވިޔަސް ޝާފީއަށް އެއްވެސް ކަމެއް އުނިވިޔަ ނުދިނުމަކީ އަހަރެންގެ އަޒުމެވެ. އެކަމަކު ޙަޤީޤަތަކީ އަހަރެން ކިތަންމެ ބޭނުންކަމުގައިވިޔަސް ބައްޕަ ނެތްކަމުގެ ހުސްކަން އެހަޔާތުން ފޮހެނުލެވޭނެކަމެވެ.\nއެރޭގެ އެކްސިޑެންޓަކީ މީހެއްގެ ފަރުވާކުޑަކަމުގެ ނަތީޖާއެވެ. ބޯވާރޭގެ ތެރޭގައި ބާރު ސްޕީޑްގައި އެހެންމީހަކަށް ބަލާލުމެއްނެތި ދުއްވުމުގެ ނަތީޖާއަކަށްވީ އަހަރެންގެ ފިރިމީހާ މިދުނިޔެއާއި ވަކިވެދިޔުމެވެ. ތުއްތު ކުއްޖަކު ޔަތީމުވެގެން ދިޔުމެވެ. މަންމައެއްގެ އުންމީދުތައް ފުނޑުފުނޑުވެ ދިޔުމެވެ. އާއިލާއެއްގެ އުފާވެރިކަން އަބަދަށްޓަކައި ނެތިގެންދިޔުމެވެ. އެކަން އިނގުނު ހިސާބުން އަހަރެންނާއި އާއިލާއިން ބޭނުންވީ އިންސާފު ހޯދާށެވެ. ނަމަވެސް މައްސަލަ ތަޙްޤީޤްކުރުމަށްފަހުވެސް އެކަމަކުން މާބޮޑު ކުރިއެރުމެއް ނުލިބުނެވެ. ލައިސެންސްވެސް ނެތި ދުއްވި އެ ފިރިހެންމީހާއަކަށް އަދަބެއް ނުލިބެއެވެ. އަހަރެމެން އެތައް ދުވަހެއް ވަންދެން ކުރި އެއްވެސް މަސައްކަތަކުން ލިބުނު ފައިދާއެއް ނެތެވެ. ލިބުނީ އިތުރު ހިތްދަތި ކަމެކެވެ. އިންސާފަށް ކުރި އުންމީދު ގެއްލި ލިބުނީ މާޔޫސްކަމެކެވެ.\nއޭގެ ތިން އަހަރު ފަހެވެ. އަހަރެން އަދިވެސް ދިރިއުޅެމުން މިދަނީ ނަޒީލްގެ މަންމައާއި ބޮޑުބެމެންނާއި އެކުގައެވެ. އަހަރެންގެ މަންމައާއި ބައްޕަވެސް ވަނީ ވަރަށް ކުޑައިރު ނިޔާވެފައެވެ. އެއަށްފަހު އަހަރެން ބެލީ ބޮޑުބޭބެއެކެވެ. އަހަރެންގެ ކައިވެންޏަށްފަހު ބޮޑުބޭބެވެސް ވަނީ ބޮޑުބޭބެގެ ދަރިފުޅު ރަޔާންއާއިއެކު ރާއްޖޭން ބޭރަށް ދިރިއުޅުން ބަދަލުކޮށްފައެވެ. ނަޒީލްގެ ވަކިވުމަށްފަހު، ބޮޑުބޭބެ އަހަރެން ގެންދަން އުޅުނެވެ. ނަމަވެސް އަހަރެން އެމީހުންނާއެކު ނުދިޔައީ ރަޔާން އަހަންނަށް ކުރާ ނަފްރަތެއްގެ ސަބަބުންނެވެ. އެހެން ނުވާންވީ ސަބަބެއްވެސް ނެތެވެ. އަހަރެންގެ ހުރިހާ ޚަރަދެއް ބެލެހެއްޓީ ބޮޑުބޭބެއެވެ. އަހަރެން ދިރިއުޅުނީ އެގޭގައެވެ. އޭނާއަށް އެކަނި ލިބެންވީ އެއްޗެހިން އިތުރު މީހަކަށް ބައި އަޅަން ޖެހުމުން އޭނާވެސް ރުޅި އަންނާނެކަން އަހަރެންވެސް ޤަބޫލުކުރަމެވެ. ވުމާއެކު އަހަރެން ގަސްތުކުރީ އިތުރަށް އެއާއިލާގެ މަސްލަހަތު ގެއްލޭފަދަ ކަމެއް ނުކުރުމަށެވެ. އަހަރެން ބޮޑުބޭބެ ކައިރިއަށް ބަދަލުނުވެއްޖެނަމަ، ހަމަ ޔަޤީނުންވެސް ރަޔާން އިތުރަށް އަހަރެންދެކެ ރުޅި އަންނާކަށް ނުޖެހޭނެތާއެވެ. އާއިލާ ތެރޭގައި އިތުރު މައްސަލަތަކެއްވެސް އުފެދިގެން ނުދާނެއެއް ނޫން ހެއްޔެވެ؟\nރަށަށް ބަދަލުވާންވެސް އަހަރެން ނިންމީމެވެ. ހުރިހާ ގޮތަކުންވެސް ވަރަށް ބޮޑަށް ވިސްނާފައެވެ. ނަމަވެސް މަންމައާއި ބޮޑުބެ އެކަމާ ނުޤަބޫލުވިއެވެ. އަހަރެން އެކަނި އުޅެން ޖެހޭނެތީއެވެ. އެހީތެރިވެދޭނެ މީހެއް އެތަނުގައި ނުހުންނާނެތީއެވެ. ހަމައެއާއެކު ޝާފީއާއި ދުރުގައި އުޅެން ބޭނުންނުވާތީއެވެ. މަންމަމެން ބުނީ އަހަރެން ބޭނުން ދުވަހެއް ވަންދެން އެގޭގައި އުޅެންވީ ކަމުގައެވެ. އެއީ ނަޒީލްއާއި އަހަރެންގެ ކައިވެންޏަށްފަހު، މަންމަމެން ބެލީ އަހަންނަކީވެސް އެމީހުންގެ ދަރިއެއްގެ ގޮތުގައިކަމަށްވާތީއެވެ. އެމީހުން ވަރަށް އާދޭސްކުރުމުން އަހަރެން ނިންމީ އެގޭގައި މަޑުކުރާށެވެ. އުފަން ދަރިފުޅު ވަކިވުމަށްފަހު، މާމަދަރިވެސް ދުރަށް ގެންގޮސްފިނަމަ އެއީ އެމީހުންނަށް ލިބޭނެ އިތުރު ހިތާމައަކަށް ވާނެތީއާއެކުވެސްމެއެވެ.\nދަރިފުޅުގެ ހުރިހާ ކަމެއްވެސް ވީ އެންމެ ރަނގަޅަކަށް ކޮށްދެވޭތޯ އަހަރެން މަސައްކަތްކުރަމުން ގެންދިޔައީމެވެ. ބޮޑުބޭބެވެސް އަހަރެމެންގެ ހާލު ބަލަމުން ގެންދެއެވެ. ނަޒީލްގެ އާއިލާގެ އެހީތެރިކަން ހުރިހާ ކަމެއްގައިވެސް ލިބެމުން ދިޔައެވެ. ނަޒީލްގެ ހަނދާންތައް އަހަރެންނާއި ވަކިވެގެން ނުދެއެވެ. ދަރިފުޅު އުޅެމުން ދިޔައީ ޕްރީސްކޫލްގައި ކަމުން ސްކޫލުން ބާއްވާ އެކިއެކި ހަރަކާތްތަކުގައާއި ބައްދަލުވުންތަކުގައި މަންމައާއި ބައްޕައާއި ދެމީހުންވެސް ބައިވެރިވާން ޖެހެއެވެ. އެފަދަ ކޮންމެ ވަގުތެއްގައި އަހަރެންގެ ހިތް ފަޅައިގެންދާވަރުވެއެވެ.\nއެގޮތުން އެއްފަހަރަކު ބޭއްވި އާއިލީ ހަވީރެއްގައި، ކުދިންނާއިއެކު މަންމައާއި ބައްޕަ ބައިވެރިވާންޖެހުނެވެ. އެދުވަހު މަންމައާއި ބައްޕައާއި ދެމީހުން އަތުގައި ކުދިން ހިފާލައިގެން އުފަލާއިއެކު މަޖާކުރަމުން ދިޔަ މަންޒަރު ބަލަން ހުރި އަހަރެންގެ ދަރިފުޅުގެ މޫނުމަތިން ފެނުނު އަސަރުތަކުން އަހަރެންގެ ހިތް ރޯލިއެވެ. ދެލޯފެންކަޅިވެ، ދެންމެދެންމެ ކަރުނަތައް ފައިބަން ފަށާފާނެހެން ހީވުމުން އަވަސްއަވަހަށް ދެލޯ ފޮހެލީމެވެ. ކައިރިއަށް ގޮސް ދަރިފުޅުގެ އަތުގައި ހިފާލާ ގޮވާލުމުން އަހަރެންގެ މޫނަށް ބަލާލިއެވެ. އެ ވަގުތު އެ ދެލޮލުން ވަރަށް ގިނަ ވާހަކަތަކެއް އަހަންނަށް ބުނެދިނެވެ. ޝާފީގެ ބައްޕަ ކައިރީގައި ނުހުންނާތީ އެ ހިތުގައިވީ ޝަކުވާތައް އެ ލޮލުން ސާފުކޮށް ފެންނަމުން ދިޔައެވެ. ބައްޕައެއްގެ ލޯތްބަށްއެދި ކުރަމުންދާ އާދޭސް މޫނުމަތިން ބުނެދެމުންދިޔައެވެ. އަހަންނަށް މިފަހަރު ދަރިފުޅު ހިތްހަމަޖައްސައިދިނުމުގެ ގޮތުން ބުނާނެ އެއްޗެއް ނޭންގުނެވެ. ދަރިފުޅު މެޔާލާ ބޮނޑިކޮށްލެވުނީ އިތުރަށް ކެތްނުކުރެވުމުންނެވެ.\nމަންމަމެން އަހަރެންގެ ދެވަނަ ކައިވެންޏެއް ކުރުމަށް އެދެމުންދާތާ އެތައް ދުވަހެއް ވެއްޖެއެވެ. ނަމަވެސް އެކަމަށް އަހަރެން ދެކޮޅު ހަދަމުން ދިޔައީ ނަޒީލްގެ ހަނދާންތަކާއި ދުރަށް ނުދެވޭތީއެވެ. އަހަރެން ނަޒީލްދެކެ ވީ ތެދުވެރި ލޯތްބެވެ. އެހާ ފަސޭހައިން އެލޯބި މަތިން ހަނދާން ނައްތާލާނީ ކިހިނެއް ހެއްޔެވެ؟ ނަޒީލް އެންމެފަހުން އަހަންނާއި ވާހަކަ ދެއްކިއިރުވެސް އެންމެ ފަހަށް ބުނީ އަހަރެންދެކެ ލޯބިވާ ވާހަކައެވެ. އެފަދަ އެތައް އެތައް ކަމެއް އަހަރެން ހަނދާން އެބަހުއްޓެވެ. އެހެން މީހަކާ ގުޅުނު ކަމުގައިވިޔަސް އަހަރެންގެ ދަރިފުޅަށް ވެދާނެ ގޮތަކާމެދުވެސް ވިސްނަންޖެހެއެވެ. ދަރިފުޅަށް ދެރައެއްވެދާނެފަދަ އެއްވެސް ކަމެއް އަހަރެން ދުވަހަކުވެސް ނުކުރާނަމެވެ. އެ ދަރިފުޅަކީ އަހަރެންގެ ދިރިއުޅުމުގެ ހުރިހާވެސް އުންމީދެވެ.\nޔަމާންއަކީ ބޮޑުބެގެ ގާތް ރައްޓެއްސެއްކަމުގައިވާ ލަބީބްއާއި ފާއިޒާއަށް ލިބިފައިވާ ދެދަރިންގެ ތެރެއިން ހަގު ފިރިހެން ދަރިފުޅެވެ. ބޮޑުބެމެން އެންމެ ފަހުން އަހަރެންގެ ގާތުގައި ދެއްކީ ޔަމާންއާއި އަހަރެންގެ ކައިވެނީގެ ވާހަކައެވެ. އެއާއިލާ ގިނަ ދުވަސްތަކެއްވަންދެން ރާއްޖެއިން ބޭރުގައި އުޅުމަށްފަހު މާލެ ބަދަލުވިތާ މާ ގިނަ ދުވަހެއް ނުވެއެވެ. އެ އާއިލާގެ މީހުން ދޭތެރެ ދޭތެރެއިން ގެއަށް އައިސް އުޅެއެވެ. މިގޮތަށް އައިސް އުޅުމުގެ ތެރޭގައި ދެ އާއިލާގެ ގުޅުން ވަނީ އިތުރަށް ބަދަހިވެގެން ގޮސްފައެވެ.\nޝާފީއާއި ދާދި އެއް އުމުރެއްގެ ރީމާއާއި ދެކުދިން ވަރަށް ގިނައިން އެކި ކުޅިވަރުތައް ކުޅުމުގައި ވަގުތު ހޭދަކުރެއެވެ. ރީމާއަކީ ޔަމާންގެ ބޭބެ އަމީރުއާއި އިސްރާއަށް ލިބިފައިވާ އަންހެން ދަރިފުޅެވެ. ޔަމާންވެސް ރީމާއާއި ޝާފީއާއިއެކު ވަގުތު ހޭދަކުރެއެވެ. އެވަގުތުތަކުގައި ޝާފީގެ މޫނުމަތިން ފެންނަމުންދާ ހިނިތުންވުމުންނާއި އުފާވެރިކަމުން އަހަރެންގެ ހިތަށް ހަމަޖެހުން ގެނުވައިދެއެވެ. އަބަދުވެސް ޝާފީގެ ދުލުކުރީގައި އޮންނަނީ ޔަމާންބެގެ ކޮންމެވެސް ވާހަކައެކެވެ. މަންމަމެންނަށްވެސް މިހާރު މިކަން ފާހަގަ ކުރެވިއްޖެއެވެ. ސްކޫލުން އަންނައިރުވެސް ޔަމާންބެ އަންނާނީ ކޮން އިރަކުތޯ ސުވާލުކުރާނެއެވެ. ނިދަން އޮށޯންނައިރުވެސް ޔަމާންބެގެ ވާހަކަ ވަރަށް ގިނައިން ދައްކައެވެ. މިކަމުން ބައެއްފަހަރު އަހަރެންގެ ހިތް ނުތަނަވަސްވަމުންދިޔައެވެ.\nއޭގެ ދުވަސްކޮޅެއްފަހުން އަނެއްކާވެސް ދެވަނަ ކައިވެންޏެއްގެ ވާހަކަ އަހަރެން ގާތުގައި މަންމަމެން ދެއްކިއެވެ. ޔަމާން އަހަރެންގެ ކައިވެންޏަށް އެދުނު ވާހަކަވެސް ބުންޏެވެ. ކިތަންމެ ބޭނުންވިޔަސް ނަޒީލް އަނބުރާ ނާންނާނެކަމަށް ބުނެލިއިރު އެ މަންމަގެ ލޯ ވަނީ ފެންކަޅިވެފައެވެ. އެމަންޒަރު ފެނި އަހަންނަށްވެސް ރޮވުނެވެ. އަހަރެން ނަޒީލްދެކެ ލޯބިވާވަރު އިނގޭކަމަށާއި ނަމަވެސް ޙަޔާތުގެ ދުވަސްތައް އެކަނިވެރިކަމާއެކު ވޭތުކުރުމަކީ ވަރަށް ދަތި އުނދަގޫ ކަމެއްކަމުގައި ބުނެ އަހަންނަށް ވިސްނައިދިނެވެ. ކޮންމެ މަންމައަކާއި ބައްޕައަކުވެސް ދަރިންނަށް ރަނގަޅުގޮތްވުން އެދޭނެކަމަށާއި އެދަރިން އުފާވެރިކަމާއެކު ދިރިއުޅޭތަން ދެކެން ބޭނުންވާނެކަމަށް ބުންޏެވެ. މަންމަވެސް ހުރީ ދުވަސްވެ ގައިބާރުދެރަވެފައިކަމަށާއި، ދުނިޔެއިން ވަކިވުމުގެ ކުރިން އަހަރެން އުފާވެރި ޙަޔާތެއް އުޅޭތަން ދެކެން ބޭނުންވާކަން ހާމަކުރިއެވެ. އަހަރެން މަންމަމެންނާއިއެކު މިއުޅެނީ ވަރަށް އުފަލުން ކަމަށް އަހަރެން ބުނީމެވެ. މަންމަ ދެން ވެސް ދެއްކީ އަހަރެންގެ ކައިވެނީގެ ވާހަކައެވެ. ޔަމާންގެ އަޚްލާޤް ރަނގަޅު ވާހަކައާއި، އަދި ޝާފީއާއި ޔަމާންއާއި މެދުވެސް ގާތް ގުޅުމެއް އުފެދިފައިވާކަމަށާއި ޔަމާން ޝާފީއަށް ރަނގަޅަށް ކަންތައްކޮށްދޭ ވާހަކަވެސް ދެއްކިއެވެ. އަދި ޝާފީއަށްވެސް ބައްޕައެއްގެ ލޯބި ބޭނުންވާނެކަމާއި އަހަންނަށްވެސް އަޅާލާނެ ޙަޔާތުގެ ބައިވެރިއެއް ބޭނުންވާނެކަމަށްވެސް ބުންޏެވެ. މިގޮތަށް މަންމަމެން ވަރަށް ގިނަ ވާހަކަ ދައްކާ އަހަންނަށް ވިސްނައިދެވޭތޯ މަސައްކަތްކުރިއެވެ. އަދި ރަނގަޅަށް ވިސްނާފައި ޖަވާބެއް ދިނުމަށް އަހަރެން ގާތު އެދުނެވެ.\nއެރޭ އެކަމާމެދު އަހަރެން ވިސްނާލީމެވެ. މީގެ ކުރިން ކައިވެނީގެ ވާހަކަ ދެއްކުމުން ކޮންމެ ފަހަރަކުވެސް އަހަރެން ނޫނެކޭ ބުނަނީ އެކަމާއިމެދު ދެވަނަ ވިސްނުމަކަށް ދިއުމެއްނެތިއެވެ. އަހަރެންގެ ޙަޔާތުން ނަޒީލްއަށް ދެވިފައިވާ މަޤާމް އެހެން މީހަކަށް ދޭން ބޭނުންނުވާތީއެވެ. ނަމަވެސް މަންމަމެން މިރޭ ދެއްކި ވާހަކަތަކުން އަހަރެންނަށް އެކަމާމެދު ފުންކޮށް ވިސްނުމަށް މަޖުބޫރު ކުރުވައިފިއެވެ. ޝާފީގެ ބައްޕައެއް ނެތްކަމުގެ އިޙްސާސްވިޔަ ނުދީވޭތޯ ކިތަންމެ މަސައްކަތެއް ކުރިކަމުގައިވިޔަސް ޙަޤީޤަތަކީ އެ ތުއްތު ދަރިފުޅަށް ބައްޕަ ނެތްކަމުގެ ފަޅުކަން އަބަދުހެންމެ ކުރެވޭ ކަމެވެ. ޔަމާންއާއިއެކު ހޭދަކުރާ ވަގުތުތަކުގައި ޝާފީގެ މިޒާޖަށް އަންނަ ބަދަލުތައް އެކަމުގެ ހެއްކަކަށް ފުދެއެވެ. ކުރީގައި ބޭރަށް ނުކުތަސް އެހެންކުދިން އެކުދިންގެ ބައްޕައާއިއެކު ފެނުމުން މޮޅިވެރިކަން ފެންނަ މޫނުމަތިން މިހާރު އުފާވެރިކަން ފެނިގެންދަނީ ޝާފީގެ އަތުގައި ހިފާލައިގެން ހުންނަ ޔަމާންގެ ސަބަބުންނެވެ. ޔަމާން އައުމަށްފަހު އެ މޫނުމަތިން އަބަދުމެ ފެންނަނީ ހިނިތުންވުމެވެ. ހީވާ ކަހަލައެވެ. ޝާފީއަށް ނުލިބިވާ ބައްޕައެއްގެ ލޯބި އެލިބެނީ ޔަމާންގެ ފަރާތުންނެވެ. ޔަމާން އެކަންޏެއް ނޫނެވެ. ޔަމާންގެ އާއިލާގެ ފަރާތުންވެސް ޝާފީއަށް ލޯތްބާއި އޯގާތެރިކަން ލިބެމުންދެއެވެ.\nޔަމާންގެ މަންމަވެސް އަހަންނާއި އެކަމާ ގުޅޭގޮތުން ވާހަކަ ދެއްކިއެވެ. އަހަރެންފަދަ އަޚްލާޤް ރަނގަޅު ކުއްޖަކު ޔަމާންގެ ހަޔާތަށް އައުން އެދޭކަން ހާމަކުރިއެވެ. ޔަމާންގެ ހިތި މާޒީގެ ދުވަސްތައް އަހަންނާއި ހިއްސާކުރިއެވެ. ކުރިން ކުރި ކައިވެނި ރޫޅުނު ވާހަކަ ބުނެދިނެވެ. އެދެމީހުންވެސް ކައިވެނިކުރީ ވަރަށް ލޯބިންކަމަށާއި ނަމަވެސް މާގިނަ ދުވަސްތަކެއް ނުވެ އެކައިވެނި ރޫޅުނީ އަންހެންކުއްޖާ ބޭނުންވެގެން ކަމަށެވެ. ކައިވެނިކޮށްގެން އުޅެމުން އަންހެންކުއްޖާ އެހެން ފިރިހެނަކާ ލޯބީގެ ގޮތުން ގުޅުން ވެގެން ދިޔައީ ޔަމާން އަންހެނުންދެކެ ފޫހިވި ސަބަބަށެވެ. އޭނާވީ ލޯބީގައި ކޮޅުފައިން ޖަހާ، އޭނާގެ އުންމީދުތައް ފުނޑުފުނޑުކޮށްލުމުން އެ ހިތް ހަލާކުވެގެން ދިޔައެވެ. ކައިވެނި ރޫޅުނުފަހުން ހަތަރު އަހަރު ފާއިތުވެގެން ދިޔައިރުވެސް އިތުރު ކައިވެންޏެއްނުކޮށް ހުރީ އެހެންވެއެވެ. އެހެން އަންހެންކުއްޖަކާއި ގުޅުމުގެ ޚިޔާލެއް އަހަންނާއި ދިމާވަންދެން ޔަމާން ނުކުރާކަމަށް އޭނާގެ މަންމަ ބުންޏެވެ. ޔަމާންއަކީ ރަނގަޅު މީހެއްކަމަށާއި އޭނާއަށް ދިމާވި ޙާލަތުގެ ސަބަބުން ދިރިއުޅުންމަތިން ފޫހިވީކަމުގައި ބުންޏެވެ. އަހަރެން ޔަމާންގެ ޙަޔާތަށް އައިސްފިނަމަ ޔަމާންއަށް އުފާވެރި ޙަޔާތެއް ލިބިގެންދާނެކަމަށް ޤަބޫލުކުރާކަމަށްވެސް ބުންޏެވެ.\nޔަމާންވެސް އަހަންނާއި އެވާހަކަ ދައްކަން ބައްދަލުކުރިއެވެ. އޭރުވެސް ވަކި ގޮތެއް ނުނިންމިފައި ހުރި ނަމަވެސް އަހަރެން ދިޔައީ އެކަމާމެދު ވިސްނަމުންނެވެ. އެއީ އެއްދުވަހެއްގެ މެންދުރުގެ ވަގުތެވެ. އަހަރެން ހުރީ މޭޒުމަތިން ތަށިތައް ނެގުމުގެ މަސައްކަތުގައެވެ. ބޮޑުބެ ގެއަކު ނޫޅެއެވެ. ޝާފީ ގޮވައިގެން މަންމަ އިނީ ސިޓިންގރޫމްގައި ޓީވީ ބަލާށެވެ. ޔަމާން އައިސް މޭޒުގެ އަނެއް ފަރާތުގައި މަޑުކޮށްލިއެވެ. “ޝަބާ… ވަގުތުކޮޅެއް ދެވިދާނެތަ؟ ވާހަކައެއް ދައްކާލަން ބޭނުން…” އަހަރެން ކުރަން ހުރި މަސައްކަތް ބަހައްޓާފައި ޔަމާންއާއި ދިމާއަށް ބަލާލީމެވެ. “މަންމައަށް އިނގޭނެ އަހަރެން ޝަބާއާއި ވާހަކަ ދައްކަން އައިކަން.. މަންމަގެ ހުއްދައާއިއެކު މި އައީ…” ޔަމާން އެހެން ބުނީ އަހަރެންގެ މޫނުމަތިން ޖެހިލުންވުން ފެނުނީމަ ކަންނޭންގެއެވެ. ހަމަ އަސްލުވެސް އަހަރެން ހުރީ އެހެން މީހަކަށް ފެނިގެން އެއްޗެއް ހީކޮށްފާނެތީ ހާސްވެފައެވެ. މަންމަމެން ޔަމާންއާއިމެދު ރުހޭކަން އެނގުނަސްމެއެވެ.\nޔަމާން ގޮނޑި ދުރަށް ޖައްސާލުމަށްފަހު އިށީންދެލިއެވެ. އަދި އަހަރެން ގާތުވެސް އިށީނުމަށް ބުންޏެވެ. އަހަރެން ދެއަތްދެއަތާއި މޮޑެން ހުރުމަށްފަހު އިސްޖަހާލައިގެން ހުރެ އިށީންދެލީމެވެ. “ޝަބާ… މަންމަގެ ފަރާތުން އަހަރެންގެ މާޒީ ޝަބާއަށް މިހާރު އޮންނާނީ އެނގިފައި…މަންމަ ގާތު އެވާހަކަތައް ޝަބާއަށް ކިޔައިދޭން އަހަރެން އެދުނީ އެއްވެސް ކަމެއް އޮޅުވާލާފައި ނޫނީ ސިއްރުކޮށްފައި ބާއްވަން އަހަރެން ބޭނުންނުވާތީ…” އަހަންނަށް އިސް އުފުލާ ޔަމާންއާއި ދިމާއަށް ބަލާލެވުނެވެ. އެވަގުތު އަހަރެމެން ދެމީހުންގެ ހަތަރުކަޅި ހަމަވެގެން ދިޔައެވެ. އަހަރެން އަނެއްކާވެސް އިސްޖަހާލީމެވެ. “އަހަރެން ބޭނުންވަނީ އަހަރެންގެ މާޒީ ހަނދާން ނައްތާލުމަށްފަހު އާ ޙަޔާތެއް ފަށަން… އަހަރެން ޝަބާއަށް ދެރަގޮތެއް ނުހަދާނަން… އަދި ޝަބާ ޝާފީއާއި މެދުވެސް ކަންބޮޑުވާނެކަމެއް ނެތް. ޝާފީއަށްވެސް އަޅާލުމާއި ލޯބިދޭން އަހަރެން މިހުރީ ތައްޔާރަށް… އެކަމަކު އެއީ ޝަބާ އެފުރުޞަތުދޭން ބޭނުންވާކަމަށްވާނަމަ.. އަހަރެން ޝަބާއާއި ގުޅެން ބޭނުންވަނީ ޝަބާއަކީ ރަނގަޅު އަޚްލާޤެއްގެ ކުއްޖަކަށްވާތީ… ތިއީ ވަރަށް ކެތްތެރި، ހިތްވަރު ގަދަ ކުއްޖެއް. ހުރިހާ އަންހެނުން އެއްގޮތެއް ނުވާނެކަން އަހަންނަށް ޤަބޫލުކުރެވުނީ ޝަބާގެ ސަބަބުން… ތިން އަހަރު ވޭތުވެގެން ދިޔައިރުވެސް އެ ލޯބީގެ ހައްޤުގައި ތި ދެމިހުރީ…. އަހަންނަށް ޝަބާ ކަމުދާންފެށީ ކޮންއިރަކު ކަމެއް ބުނެދޭކަށް ނޭންގޭ… އިނގޭހާވެސް އެއްޗަކީ ޝަބާގެ ކޮންމެ ސިފައަކާއި ގަޔާވެވުނުކަން…” މިހާ ހިސާބަށް ބުނުމަށްފަހު ޔަމާން ވާހަކަ ދެއްކުން ހުއްޓާލިއެވެ.\nއަހަރެން ބުނާނެ އެއްޗެއް ނޭންގި ހައިރާންވެފައި އިނީއެވެ. އިސްއުފުލާ ޔަމާންއާއި ދިމާއަށް ބަލާލިއިރު، ޔަމާންވެސް އިނީ އަހަންނާއި ދިމާއަށް ބަލަހައްޓައިގެންނެވެ. އެ ދެލޮލުން އަހަންނަށް ފެނުނީ ތެދުވެރިކަމެވެ. “ޝަބާއަކަށް އެއްވެސް މަޖުބޫރު ކަމެއް ނެތް… މިއީ ޝަބާއަށް ފަސޭހަކަމަކަށް ނުވާނެކަންވެސް އިނގޭ. ކޮންމެ ގޮތަކަށް ނިންމި ކަމުގައިވިޔަސް ޝަބާގެ ކޮންމެ ނިންމުމަކަށް އަހަރެން އިޙްތިރާމް ކުރާނަން… ވިސްނާލާފާއި ޖަވާބެއްދީ.. އަހަރެން އިންތިޒާރު ކުރާނަން…” އަހަރެންގެ މޫނުން ނަޒަރު ވަކިކޮށްނުލާ، އޭނާ ބުނަން ބޭނުންވާ ވާހަކަތައް ބުނުމަށްފަހު ތެދުވެގެން ދިޔައެވެ. ފުން ވިސްނުމަކަށް ގެއްލުނީ އަހަންނެވެ. ހަދާނީ ކިހިނެއްތޯ ހިތާހިތާ ސުވާލުކުރެވުނެވެ. އެންމެން އެދެމުން ދިޔައީ އެއްކަމަކަށެވެ.\nމަންމަ އަހަންނާއި ފަހުންވެސް އެވާހަކަ ދެއްކިއެވެ. އަހަރެން އެކަމާއެދު ވިސްނަމުން ދިޔައީމެވެ. ޝާފީއަށް ބައްޕައެއްގެ ލޯބި ދެވޭނެ ފަރާތަކަށް ޔަމާން ވާނެކަމަށް މަންމަވެސް ޤަބޫލުކުރެއެވެ. އޭނާގަ އަމަލުތައްވެސް އެކަމަށް ހެކިދެއެވެ. ނަމަވެސް ފަހުން ވާނެ ގޮތެއް އިނގޭނީ ކާކަށް ހެއްޔެވެ؟ އަހަރެންގެ ހިތާއި ސިކުނޑި އަރާރުންވަމުން ދިޔައެވެ. ހަދަންވީ ކިހިނެއްކަމެއް އަހަންނަށް ނޭންގުނެވެ. އަހަންނަށްވެސް އަދި ޝާފީއަށްވެސް ދެރަގޮތެއް ވިޔަނުދޭނެކަމުގެ ޔަޤީންކަން ދެވަނަފަހަރަށްވެސް ޔަމާންއާއި ޔަމާންގެ އާއިލާއިން ދިނެވެ. އެންމެންގެ ވާހަކަތަކާއި ދޭތެރޭ ވިސްނުމަށްފަހު އަދި ޝާފީގެ އުފަލާއި އެކުއްޖާގެ މުސްތަގުބަލަށްޓަކައިވެސް އަހަރެން ނިންމީ ޔަމާންއާއި ކައިވެނި ކުރާށެވެ. އެކަމަކުވެސް އަހަރެން ބިރުގަތެވެ. ޔަމާންއަށް ބޭނުންވާ ލޯތްބާއި އަޅާލުން ނުދެވިދާނެތީއެވެ.\nއިންތިޒާރު ކުރުން އެދެމޭ ލޯބިވާ 3ވަނަ ބައި\n(ސާޔާ (5 ވަނަ ބައި\nއެ ތޫފާނީ ރޭ (ފަހުބައި)\nMe first dhw..feshun v salhi❤❤😘😘..whn next..curiously waiting😝😝😝😉😉😉\nMai Naa says:\nYes jiji… You are first ….. Thank u dear…. next part on Saturday In Sha Allah\nThank u Ibsha\nThee Maavashu meehehtha.\nNoon…. mia Maavashu tha??\nAssalam Alaikum dear Readers… This is the first part of the story “Veeraanaavefaivee hayaai magey”. Hope all the readers will like this part. Please share your view about the story.. Next part will be uploaded on Saturday In Sha Allah…\nI thought you was from maavah .I’m from maavah. But my father is from Sh.Milandhoo.Mia is Rai\nOh… so you are Rai??… Hello Rai….. 😊\nActually I haveafriend whose name is Raai… You remind me of her… But she is not from Maavah…\nAnyways happy to see your comment… 😊 Thank you\nބުނެދޭށޭ ރުހެމޭ 44\nބުނެދޭށޭ ރުހެމޭ 45\nބުނެދޭށޭ ރުހެމޭ 43\nބުނެދޭށޭ ރުހެމޭ 46\nކަލާޔާ ނުލާ 18\nލޯތްބެއްގެ ފެށުން 5\nވާނަން އުމުރަށް –3–\nލޯތްބެއްގެ ފެށުން 6\nލޯތްބެއްގެ ފެށުން 8


SunOnline: Tunis ge kureege boduvazeerah riyaasee ganduvaru thereygai hamalaa dhin kamah thuhumathukoffi\nތޫނިސްގެ ކުރީގެ ބޮޑުވަޒީރަށް ރިޔާސީ ގަނޑުވަރު ތެރޭގައި ހަމަލާ ދިން ކަމަށް ތުހުމަތުކޮށްފި\nރުގިއްޔާ މުހައްމަދު މޫސާ 29 Jul 2021, 15:12\nތޫނިސްގެ ކުރީގެ ބޮޑުވަޒީރު ހިޝާމް މަޝީޝީ (ވ) އާއި ރައީސް ގައިސް ސައީދު -- ފޮޓޯ: އޭއެފްޕީ\nތޫނިސް (ޖުލައި 29): ތޫނިސްގެ ކުރީގެ ބޮޑުވަޒީރު ހިޝާމް މަޝީޝީ މަގާމުން ދުރު ކުރުމުގެ ކުރިން، މިދިޔަ އާދީއްތަ ދުވަހުގެ ރޭ އޭނާއަށް އެގައުމުގެ ރިޔާސީ ގަނޑުވަރު ތެރޭގައި ހަމަލާ ދިން ކަމަށް މައުލޫމާތު ލިބިފައިވާ ކަމަށް މިޑްލް އީސްޓް އައި (އެމްއީއީ) ނޫހުން ރިޕޯޓުކޮށްފިއެވެ.\nނަން ހާމަކޮށްފައި ނުވާ، މަޝީޝީއާ ގުޅުން ހުރި މަސްދަރުތަކާ ހަވާލާދީ އެމްއީއީ ނޫހުން ރިޕޯޓު ކުރި ގޮތުގައި ގަނޑުވަރު ތެރޭގައި މަޝީޝީގެ ހަށިކޮޅުގައި ތަޅާފައި ވުމުން އޭނާއަށް އަނިޔާތަކެއް ލިބިފައިވެއެވެ. ނަމަވެސް މަޝީޝީ މަގާމުން ދުރު ކުރި ފަހުން އޭނާ އަދި ފެނިފައި ނުވާތީ އަނިޔާތައް ލިބިފައިވާކަން ޔަގީން ނުވެއެވެ.\nއެމްއީއީގައިވާ ގޮތުން މަޝީޝީ އިސްތިއުފާ ދެއްވަން މީގެ ކުރިން ރައީސް ގައިސް ސައީދު އޭނާއަށް އެންގެވި އެވެ. ނަމަވެސް މަޝީޝީ އެކަމަށް ދެކޮޅު ހެއްދެވުމުން އާދިއްތަ ދުވަހުގެ ރޭ އޭނާ ރިޔާސީ ގަނޑުވަރަށް ހާޒިރު ކުރީ އެވެ. އަދި މަޝީޝީއަށް ބަޔަކު ހަމަލާ ދިން ވަގުތު ގަނޑުވަރުގައި "ބޭރުގެ" ބަޔަކުވެސް ތިއްބެވެ.\nއެމްއީއީއަށް ލިބިފައިވާ މައުލޫމާތަށް ބިނާކޮށް އެނޫހުގައިވާ ގޮތުން އެމީހުންނަކީ މިސްރުގެ ސަލާމަތީ އޮފިޝަލުންތަކެކެވެ. އަދި މަޝީޝީ މަގާމުން ދުރު ކުރުމުގެ ކުރިންނާއި ފަހުންވެސް އެ އޮފިޝަލުން ވަނީ ސައީދަށް ލަފާ ދެއްވާފައެވެ. ނަމަވެސް މަޝީޝީ ގަނޑުވަރަށް ހާޒިރުކޮށް، ސުވާލު ކުރުމުގައި އެމީހުން އަދާ ކުރި ރޯލެއް ނޭނގޭ ކަމަށްވެސް އެ ނޫހުން ހާމަ ކުރިއެވެ.\nމީގެ ކުރިން މިދިޔަ މެއި މަހު އެމްއީއީއިން ވަނީ ސައީދުގެ އެންމެ އަރިސް މުޝީރުން އެކުލަވާލެއްވި "ސިއްރު އެކްޝަން ޕްލޭނެއް" އާއްމުކޮށްފައެވެ. އެ ޕްލޭނުގައި ވަނީ ސައީދު "ގައުމީ ކުއްލި ހާލަތެއް" އިއުލާން ކުރައްވާ، "ދައުލަތުގެ ހުރިހާ ބާރެއް ރައީސަށް ނެންގެވޭނެ" ގޮތް ހެދުމަށް ލަފާ ދީފައެވެ. އަދި އެ ހާލަތު އިއުލާން ކުރާނީ އިދިކޮޅު ފަރާތްތައް ރިޔާސީ ގަނޑުވަރަށް ހާޒިރުކޮށް، އެމީހުންނަށް ގަނޑުވަރުން ބޭރަށް ނުދެވޭ ގޮތް ހެދުމަށް ފަހު ކަމަށް އެ ޕްލޭނުގައިވާ ކަމަށް އެމްއީއީން ބުންޏެވެ.\nއެ ރޭވުން އާއްމު ކުރުމުން، އެފަދަ ރޭވުމެއް އެކުލަވާލާފައި ނުވާނެ ކަމަށް ތޫނިސްގެ ރައީސް އޮފީހުން ފުރަތަމަ ބުންޏެވެ. ނަމަވެސް ފަހުން ސައީދު ވަނީ އެ އެކްޝަން ޕްލޭނާ ބެހޭ ގޮތުން އެނގިލައްވާ ކަމަށް ވިދާޅުވެފަ އެވެ. އަދި އެހެން މީހުން ދޭ ލަފަޔެއްގެ ޒިންމާ އޭނާ ނަންގަވަން ނުޖެހޭނެ ކަމަށް ވިދާޅުވެފަ އެވެ.\nމިދިޔަ އަހަރު ބޮޑުވަޒީރު ކަމާ ހަވާލުވެވަޑައިގެންނެވި މަޝީޝީ މަގާމުން ދުރު ކުރީ އޭނާ އާއި އޭނާ ނިސްބަތްވާ ނަހްޒާ ޕާޓީއާ ދެކޮޅަށް ބޮޑެތި މުޒާހަރާތައް ބޭއްވި ފަހުންނެވެ. އެ މުޒާހަރާތަކުގެ ބައިވެރިން ވަނީ ވެރިކަން ކުރާ ޕާޓީއަށް ގައުމުގެ އިގުތިސާދު ރަނގަޅަށް ނުބެލެހެއްޓޭ ކަމަށާއި ސަރުކާރުން ކޮރަޕްޝަނުގެ އަމަލުތައް ހިންގާ ކަމަށް ބުނެފައެވެ. އަދި ކޮވިޑްގެ ކޭސްތައް ކޮންޓްރޯލް ނުކުރެވުމާ ބެހޭ ގޮތުންވެސް ރުޅިގަދަވެފައިވާ ކަމަށް ބުނެފައެވެ.\nއެ މުޒާހަރާތަކަށް ފަހު ރައީސް ސައީދު ވަނީ ތޫނިސްގައި "އިޖުތިމާއީ ސުލްހަ" ގާއިމުކުރެވެންދެން ބޮޑުވަޒީރު މަގާމުން ދުރުކޮށް، ޕާލަމެންޓު ސަސްޕެންޑު ކުރައްވާފައެވެ. އަދި އޭނާ އާ ބޮޑުވަޒީރަކާ އެކު ވެރިކަމާ ހަވާލުވެވަޑައިގަންނަވާނެ ކަމަށް ވިދާޅުވެފައެވެ.\nމަޝީޝީ މަގާމުން ދުރު ކުރި ފަހުން މިދިޔަ ހޯމަ ދުވަހު އޭނާ ނެރުއްވި ބަޔާނެއްގައި ވަނީ ތޫނިސްގެ މައްސަލަ އިތުރަށް ގޯސްކުރުމުގައި އޭނާ ބައިވެރިވެވަޑައިނުގަންނަވާނެ ކަމަށް ވިދާޅުވެފައެވެ. އަދި ބޮޑުވަޒީރު ކަމަށް ދެން އައްޔަން ކުރާ ފަރާތަކަށް މަގާމުގެ ޒިންމާތައް ހަވާލު ކުރައްވާނެ ކަމަށް ވިދާޅުވެފަ އެވެ.


Sports corporation ge managing director akah Mauroof\nސްޕޯޓްސް ކޯޕަރޭޝަނުގެ މެނޭޖިން ޑިރެކްޓަރަކަށް މައުރޫފު\nމޯލްޑިވްސް ސްޕޯޓްސް ކޯޕަރޭޝަނުގެ މެނޭޖިން ޑިރެކްޓަރުގެ މަގާމަށް މައުރޫފް އަހުމަދު (މާއްޓޭ) އައްޔަންކޮށްފިއެވެ.\nމާއްޓެއަށް އެމަގާމަށް ހަމަޖައްސާފައިވާކަން މޯލްޑިވްސް ސްޕޯޓްސް ކޯޕަރޭޝަނުން އަންގާފައިވާއިރު އެ ކޯޕަރޭޝަނުން ވަނީ މާއްޓެއަށް ވަރަށް ހޫނު މަރުހަބާއެއް ވެސް ކިޔާފައެވެ.\nމާއްޓެގެ އިތުރުން އެކޯޕަރޭޝަނުގެ އިތުރު ދެ މަގާމަކަށް ވެސް ވަނީ ބަދަލު ގެނެސްފައެވެ. އެގޮތުން ޑިރެކްޓަރުގެ މަގާމަށް އަބްދުލް ލަތީފް އަބްދުލް ހަކީމް އާއި އިސްމާއިލް ފާރިޝް ވަނީ ހަމަޖައްސާފައެވެ.\nމާއްޓެއަކީ ވިކްޓްރީގެ ކުރީގެ ކުޅުންތެރިޔާ އަދި ކޯޗުގެ އިތުރުން މިހާރު އެ ކްލަބްގެ ވައިސް ޗެއާމަންގެ މަގާމުގައި ހުންނެވި ފަރާތް ވެސް މެއެވެ.\nކޮން ސުޕޯޓުސް ކޯޕަރޭސަނެއްތަ.. ދެން ހަދަންވީނުން ޖަސްޓިސް ކޯޕަރޭޗަނާއި އެޑިއުކޭޝަން ކޯޕަރޭޝަންވެސް.. މިނިސްޓަރީތަކުގެ ބަދަލުގަ ހުސް ކޯޕަރޭޝަން ހަދާ.. އެންވަޔަރަމެންޓު ކޯޕަރޭސަނާއި ހޯމް އެފެޔާޒް ކޯޕަރޭޝަން ވެސް ހަދާށެވެ.\nއިމިގްރޭޝަނަން ހާދާލި ގޮތަށް ނަހަދާނެބާ. އެތަންވެސް ހަދާލީ ހިތު ހުރިވަރަކަށް ބޭރުމީހުންގެނެސް އަޅާލާފައި ކުންފުނިތަކުން ފައިސާނެގުން ކަމަށް އަޑުފެތުރުނު. އަދި އާއިލާ އެމެން ގޮވާއިގެން ގޮސް ރިސޯޓް ތަކުގައި ހޮލިޑޭހެދުން!!!\nސްޕޯޓްސް ކޯޕަރޭޝަނުގެ މެނޭޖިން ޑިރެކްޓަރަކަށް މައުރޫފު ހަމަ ޖެއްސިއިރު މިހާރު ވިކްޓްރީސްޕޯޓްސް ކްލަބްގެ ވައިސް ޗެއާމަންގެ މަގާމުގައި ހުންނެވި ފަރާތަކީވެސް މާޓޭއެވެ. ދެން ރާއްޖޭގެ ކުލިވަރު ކުރި އަރާނެވަރު ވިސްނަވާ!\nސުބުހާނަﷲ. ބޭރު މީހުން ގެންނަން އަހަރެމެން ބެހެއްޓި ޑިޕޮސިޓް ފައިސާ އަށް ވީ ގޮތް ނުވެއްޖެއްޔާ ކިތަންމެހާ ވެސް ރަނގަޅު.


Amilla Fushi Ready to Open Its Doors in December 21\nއަމިއްލަފުށި ފޮޓޯ- އަމިއްލަފުށި\nލިޔުނީ: ކިހާދޫ ލައިވް | ޑިސެންބަރ 14, 2014 2014 ގެ ލިތުންތައް, ޚަބަރު\nދަ ސްމޯލް މޯލްޑިވްސް އައިލެންޑުން ބ. އަތޮޅު ފިނޮޅަހުގައި ތަރައްގީ ކުރަމުންދާ “އަމިއްލަފުށި” 83 އިންސައްތަ ދިވެހި މުވައްޒަފުންނާ އެކު ބ. އަތޮޅުގެ ރިކޯޑު މުގުރާލައި ޑިސެންބަރު 21 ގައި ހުޅުން ނިންމައިފި އެވެ.\nދިވެހި ސަގާފީ ނަންތަކުން މަގާމުތަކަށް ނަންދީފައިވާ އެ ރިޒޯޓުގެ ޕްރީއޯޕަނިންގ ޓީޝާޓުތައް ހަވާލުކުރުމަށް ރޭ ބޭއްވި ރަސްމިއްޔާތެއްގައި ވާހަކަ ދައްކަވަމުން “އަމިއްލަފުށި” ގެ ބޮޑުކަތީބު މރ ޓޮމްމެކްލޮފްލިންގ ވިދާޅުވީ މިއީ ބ. އަތޮޅަށާއި ރާއްޖެއަށް ނަމޫނާ ރިޒޯޓަކަށް ވެގެންދާނެ ކަމަށެވެ.\nއަމިއްލަފުށީގެ މެނޭޖުމަންޓުގެ އިސް މަގާމުތަކުގައި ގިނައީ ދިވެހިންކަން ފާހަގަ ކޮށްލެވެއެވެ. އަދި 250 އަށްވުރެ ގިނަ މުވައްޒަފުން އުޅޭ އެ ރިޒޯޓުގެ 83 އިންސައްތަ މުވައްޒަފުންނަކީ ދިވެހިނެވެ.\nމިއަހަރު ރާއްޖޭގައި ބޭއްވި ބޯހިމެނުމުގެ ނަތީޖާ ދައްކާގޮތުން ބ. އަތޮޅުގެ ރިޒޯޓުތަކުގައި މަސައްކަތް ކުރާ މުވައްޒަފުންގެ 55 އިންސައްތަ މުވައްޒަފުންނަކީ ބިދޭސީންނެވެ.\nޓްރެވަލް ޑެއިލީއަށް މައުލޫމަތު ދެއްވަމުން އަމިއްލަފުށީގެ ބޮޑުކަތީބު ވިދާޅުވީ ރާއްޖޭގެ އެހެން ލަގްޒަރީ ރިޒޯޓުތަކާއި ހިލާފަށް އަމިއްލަ ފުއްޓަށް ޒިޔާރާތް ކުރާ ފަތުރުވެރިންނަށް ގިނަ ޚިދުމަތްތަކެއް އިތުރު ފީއަކާއި ނުލާ ލިބިގެންދާނެ ކަމަށެވެ. އެގޮތުން ވައިފައި އިންޓަނެޓައި ވޯޓަ ސްޕޯޓްސްއާއި ބްރެކްފަސްޓާއި ކޮންމެ ދުވަހަކު ކޮންމެ ފަތުރުވެރިއަކަށް 15 މިނެޓުގެ ސްޕާޓްރީޓްމެންޓް ލިބޭނެ ކަމަށެވެ.\nއަމިއްލަ ފުއްޓަކީ ބ. އަތޮޅުގައި ހުޅުވޭ9ވަނަ ރިޒޯޓެވެ. މި ރިޒޯޓަކީ “ވޯލްޑްހޮޓެލެސް” ގެ ރާއްޖޭގައި ހުޅުވޭ ފުރަތަމަ މެންބަރ ހޮޓަލްވެސްމެ އެވެ.


ރައްޔިތުންގެ މަޖިލީހުގެ އިންތިޚާބުގެ އައްޑޫ މީދޫ ދާއިރާގެ ރަސްމީ ނަތީޖާ\n18 ވަނަ ރައްޔިތުންގެ މަޖިލީހަށް މެންބަރުން އިންތިޚާބު ކުރުމަށްޓަކައި، 2014 މާރިޗު 22 ވީ ހޮނިހިރު ދުވަހު ބޭއްވި ރައްޔިތުންގެ މަޖިލީހުގެ އިންތިޚާބުގެ އައްޑޫ މީދޫ ދާއިރާގެ ރަސްމީ ނަތީޖާ މި ދަންނަވަނީއެވެ.\nހިޝާމް އަޙްމަދު، ރިވެލި، ސ. މީދޫ\nރޮޒައިނާ އާދަމް، ގ. ފީރޯޒްލޮޖް، މާލެ\nޢަލީ ނިޒާރު، އާނެރު، ސ. މަރަދޫފޭދޫ\nޢަބްދުﷲ ހާނީ، ދާރުލްއަމާން، ސ. މީދޫ\nމުޙައްމަދު ފަރުޙާދު، ހަސަންކާރިގެ، ސ. މީދޫ\nވީމާ، މި އިންތިޚާބުގެ ރަސްމީ ނަތީޖާގައިވާ ގޮތުން، 18 ވަނަ ރައްޔިތުންގެ މަޖިލީހުގެ އައްޑޫ މީދޫ ދާއިރާގެ ގޮނޑިއަށް، ދިވެހިރައްޔިތުންގެ ޑިމޮކްރެޓިކް ޕާޓީގެ ފަރާތުން ކުރިމަތިލި، ގ. ފީރޯޒްލޮޖް، ރޮޒައިނާ އާދަމް އިންތިޚާބުވެއްޖެކަން ޢާންމުކޮށް އެންގުމަށްޓަކައި، އިޢުލާން ކުރަމެވެ.


އޭއެފްސީގެ މޮޅު ގޯލަކަށް ދަގަނޑޭގެ ގޯލު – DhiDaily\nއޭއެފްސީގެ މޮޅު ގޯލަކަށް ދަގަނޑޭގެ ގޯލު\nއަލީ އަޝްފާގުގެ (ދަގަނޑޭ)\nއޭޝިއަން ފުޓްބޯލް ކޮންފެޑެރޭޝަން (އޭއެފްސީ) އިން އިންތިޒާމު ކޮށްގެން ކުރިއަށް ގެންދާ އޭއެފްސީ ކަޕް ފުޓްބޯޅަ މުބާރާތުގެ ތާރީހުގައި މިހާތަނަށް ޖަހާފައިވާ ގޯލްތަކުގެ ތެރެއިން ސޯލޯ ގޯލަކަށް، ބޮޑު ތަފާތަކުން ރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގުގެ (ދަގަނޑޭ) ގެ ގޯލް ހޮވިއްޖެއެވެ.\nއެންމެ ތަފާތު ސޯލޯ (އަމިއްލަ ހުނަރުން) ޖެހި އެންމެ މޮޅު ގޯލަކަށް ދަގަނޑޭގެ ގޯލު ހޮވިފައިވާއިރު، މިއީ ރާއްޖޭގައި ތިބި ފުޓްބޯޅައަށް ލޯބި ކުރާ މީހުންނަށް ލިބިދޭ ހިތްހަމަ ޖެހުމަކާއި އުފާވެރި ކަމެކެވެ.\nދަގަނޑޭގެ އެ ގޯލަކީ 2013 ވަނަ އަހަރު އޮތް އޭއެފްސީ ކަޕް ގައި ނިއުރޭޑިއަންޓް ސްޕޯޓްސް ކްލަބްގެ ޖާޒީގައި އިންޑޮނީޝިއާގެ ޕެރްސިބޯ ކޮޅަށް ދަގަނޑޭ ވައްދާލި ގޯލެކެވެ.\nއޭއެފްސީ ޑޮޓްކޮމް އިން ކުރިޔަށް ގެންދިޔަ ވޯޓުގައި ވޯޓު ދިން މީހުންގެ 54 އިންސައްތަ މީހުން ވަނީ ދަގަނޑޭއަށް ވޯޓު ދީފައެވެ.\nމިވޯޓުގައި ދެން އެންމެ ގިނަ ވޯޓު ލިބުނީ 2014 ވަނަ އަހަރު އިންޑިއާގެ ޗާޗިލް ބްރަދާސްގެ ފޯވާޑް ބަލްވަންޓް ސިންގް ޖެހި ގޯލަށެވެ. އޭނާ އަށް ވަނީ 22 އިންސައްތަ މީހުން ވޯޓުލައިފައިވާއިރު، ލުބުނާންގެ ސޯފާ އެފްސީ މުހައްމަދު ހައިދަރު ކާމިޔާބު ކުރި ގޯލަށް ލިބުނީ6% އެވެ.\nއިންޑޮނޭޝިއާގެ ޕަސިޕޫރާގެ ފޯވަޑް ބޯޒް ސޮލޯސާ ޖެހި ގޯލަށް 17 % ލިބިފައިވާ އިރު މިޔަންމާގެ ޔޮންގޮސް ޔުނައިޓެޑްގެ ފޯވަޑް އިމޭނުއަލް އުޒޫޗޮކްވޫ ކާމިޔާބު ކުރި ގޯލަށް ލިބުނީ އެންމެ އިންސައްތަ އެކެވެ.


SunOnline: Vilimale-2 in boahiyaavahikan hoadhumah7dhuvas therey 5222 form nagaifi: Muizzu\nވިލިމާލޭ-2 އިން ބޯހިޔާވަހިކަން ހޯދުމަށް ހަތް ދުވަސް ތެރޭ 5222 ފޯމް ނަގައިފި: މުއިއްޒު\nމުއާވިޔަތު އަންވަރު 15 Aug 2018, 13:59\nމުއިއްޒު: އޭނާ ވިދާޅުވީ ވިލިމާލެ-2 މަޝްރޫއިން ބޯހިޔާވަހިކަން ހޯދުމަށް 5222 މީހުން ފޯމް ނަގާފައިވާ ކަމަށް -- ފައިލް ފޮޓޯ/ ރައީސް އޮފީސް\nވިލިމާލެ-2 ނުވަތަ "ހިޔާ އެކޮމްޕްލިޝްޑް" މަޝްރޫއުގެ ދަށުން ގޯއްޗާއި ފްލެޓަށް އެދި ހަތް ދުވަހުގެ ތެރޭގައި 5222 މީހުން ފޯމް ނަގާފައިވާ ކަމަށް ގެދޮރާ ބެހޭ ވަޒީރު ޑރ. މުހައްމަދު މުއިއްޒު ވިދާޅުވެއްޖެ އެވެ.\nތ. އަތޮޅަށް ރައީސް އަބްދުﷲ ޔާމީން މިހާރު ކުރައްވަމުން ގެންދަވާ ދަތުރުފުޅުގައި އެ އަތޮޅު ގުރައިދޫގެ ރައްޔިތުންނާ ބައްދަލުކުރުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރު މުއިއްޒު ވިދާޅުވީ ވިލިމާލެ-2ގެ މަޝްރޫއަކީ ދިވެހިރާއްޖޭގެ ހުރިހާ ރައްޔިތުންނަށް ބޯހިޔާވަހިކަން ކަށަވަރު ވާނެ ޕްރޮޖެކްޓެއް ކަމަށާއި އަދި އެކަން ރައްޔިތުން ވެސް ގަބޫލުކުރާ ކަމަށެވެ.\nރައީސް ޔާމީންގެ ވައުދުތަކަށް ރައްޔިތުން އިތުބާރުކުރާ މިންވަރު އެގިގެން ދަނީ ވިލިމާލެ-2ގެ މަޝްރޫއަށް އޮތް ތަރުހީބުން ކަމަށް ވެސް މިނިސްޓަރު ވިދާޅުވި އެވެ.\n"އަދި މިވީ ހަތް ދުވަސް. ހަތް ދުވަސް ވީ އިރު އިއްޔެގެ ނިޔަލަށް 5222 މީހުން ފޯމް ނަގައިފި. 5222 ފޯމް އިއްޔެގެ ނިޔަލަށް ނެގީމަ ގައިމު ރައްޔިތުންތަކަކަށް ޔަގީންކަން އެބައޮތް ރައީސް ޔާމީން އެކަންތައް ކޮށްދެއްވާނެ ކަން މީހުން،" މުއިއްޒު ވިދާޅުވި އެވެ.\nމާލެ ސަރަހައްދުގައި އެހާ ބޮޑު މަޝްރޫއެއް ހިންގަނީ ހަމަ އެކަނި މާލޭގެ ރައްޔިތުންނަށް ބޯހިޔާވަހިކަން ހޯދައިދީ މާލެ ތަރައްގީ ކުރުމަށް ނޫންކަން މިނިސްޓަރު ފާހަގަކުރެއްވި އެވެ. އަދި ވިދާޅުވީ، ރާއްޖޭގެ އެކި ހިސާބްތަކުގައި ބިން ހިއްކުމުން ދަނީ އެ ސަރަހައްދުތަކުން ގޯތި ބޭނުންވާ ރައްޔިތުންނަށް ބޯހިޔާވަހިކަން ހޯދައިދީ މުޅި ރާއްޖެ އެކީ އެކަށްޗަކަށް ތަރައްގީ ކުރުމަށް ކަމަށެވެ.\nގެދޮރާ ބެހޭ ވަޒީރު މިއަދު ވަނީ އިދިކޮޅުން ގެންގުޅޭ ބޯހިޔާވަހިކަމުގެ ސިޔާސަތައް ފާޑުވިދާޅުވެފަ އެވެ. އެގޮތުން އިދިކޮޅުގެ މެނިފެސްޓޯގައި އޮތީ އެ މީހަކު ބޭނުން ތަނަކުން ގޯތި ލިބޭނެ ކަމަށް ލިޔެފައި ކަމަށް މުއިއްޒު ފާހަގަކުރެއްވި އެވެ. އަދި އެއީ ވައުދެއް ނޫން ކަމަށާއި އެއީ ހަމަޖެހޭ ވާހަކައެއް ވެސް ނޫން ކަމަށް މުއިއްޒު ވިދާޅުވި އެވެ.\n"ވިލިމާލެ-2 މަޝްރޫއު ރައީސް ޔާމީން އިއުލާން ކުރެއްވުމުން އެކަމަށް ޖަވާބެއް ދޭން ޖެހޭނެ ކަމަށް ގަބޫލުކުރެވޭތީ އެބަކިޔާ މާލޭގެ ހުރިހާ ރައްޔިތުންނަށް މާލެ ސަރަހައްދުން ބޯހިޔާވަހިކަން ހޯދައިދުނުމަށް މަސައްކަތް ކުރާނަމޭ،" މުއިއްޒު ވިދާޅުވި އެވެ.\nހިޔާ އެކޮމްޕްލިޝްޑް މަޝްރޫއުގެ ދަށުން ވިލިމާލެ -2ތަރައްގީ ކުރަން ނިންމައި އެކަން ރައީސް ޔާމީން އިއުލާނު ކުރެއްވީ މި އަހަރުގެ މިނިވަންދުވަހުގެ މުނާސަބަތުގައި ބޭއްވި ޖަލްސާގައެވެ. އެ މަޝްރޫއަށް ކުރިމަތިލާ ފަރާތްތަކުގެ ފޯމު ބަލައިގަންނަން މިއަދު ފަށާފައިވާ އިރު އަންނަ އަހަރުގެ ޖެނުއަރީ 31ގެ ނިޔަލަށް ފުރުސަތު އޮންނާނެ އެވެ. އެ މުއްދަތުގައި ފްލެޓަށް އެދޭ އަދި ގޯއްޗަށް އެދޭ ފޯމު ދޫކުރުމަށް ވެސް ވަނީ ހަމަޖެހިފަ އެވެ.\nހިޔާ އެކޮމްޕްލިޝްޑް މަޝްރޫއުގެ ދަށުން ބޯހިޔާވަހިކަން ފޯރުކޮށްދިނުމަށް 1000 ހެކްޓަރުގެ ބިން ހިއްކާނެ ކަމަށް ސަރުކާރުން ބުނެ އެވެ. އެގޮތުން ގުޅީފަޅުން 230 ހެކްޓަރު އަދި އެނބޫދޫ ފަޅާ އިންވެގެން އޮންނަ ފުށިދިއްގަރު ފަޅުން 800 ހެކްޓަރުގެ ބިން ހިއްކުމަށް ވަނީ ހަމަޖެހިފަ އެވެ.\nހިޔާ އެކޮމްޕްލިޝްޑް މަޝްރޫއު\n"ހިޔާ ފްލެޓުތަކަށް މަހަކު 7000 ރުފިޔާ ނެގިޔަސް ފައިދާވާނެ"\nދިއްދޫ ޕްލެޓުތަކަށް އަލުން އިއުލާނު ކުރަން އަންގައިފި\nފްލެޓް ޕޯޓަލްގައި 1900 ބައިވެރިން


January Gai Pogba City Ah Gehnnan Raiola Husha Helhi - Guardiola - Vaguthu\nރިޕޯޓުގައި ހިމަނާފައި ވަނީ ބުހުތާން ދޮގު - ސަލަފް - 1 ގަޑިއިރު ކުރިން\nޖެނުއަރީގައި ޕޮގްބާ ސިޓީ އަށް ގެންނަން ރަޔޯލާ ހުށަހެޅި - ގާޑިޔޯލާ\n1 އަހަރު ކުރިން ( އޭޕްރީލް 7, 2018 )\nމިއަހަރުގެ ޖެނުއަރީ ޓްރާންސްފާގައި މެންޗެސްޓަރ ޔުނައިޓެޑްގެ މިޑްފީލްޑަރު ޕޯލް ޕޮގްބާ މެންޗެސްޓަރ ސިޓީ އަށް ގެންނަން އޭނާގެ އެޖެންޓް މިނޯ ރަޔޯލާ ހުށަހެޅި ކަމަށް ސިޓީގެ ކޯޗު ޕެޕް ގާޑިޔޯލާ ބުނެފިއެވެ.\nގާޑިޔޯލާ މިކަން ހާމަކޮށްފައިވަނީ މިދިޔަ މަހުގެ ތެރޭގައި އޭނާ އަށް ވަރަށް ބޮޑަށް ފާޑުކިޔައި ރަޔޯލާ ވާހަކަތަކެއް ދައްކާފައިވަނިކޮށެވެ.\nރަޔޯލާގެ ވާހަކަތަކާ ގުޅިގެން ނޫސްވެރިއަކު ކުރި ސުވާލަކަށް ޖަވާބުދެމުން ގާޑިޔޯލާ ބުނީ ރަޔޯލާއާ އޭނާ ދުވަހަކު ވެސް ވާހަކަ ނުދައްކާ ކަމަށާއި އޭނާ އަކީ ނުބައި މީހެއްގެ ގޮތުގައި ރަޔޯލާ ސިފަކުރަން ޖެހުނު ސަބަބެއް އެއްގޮތަކަށް ވެސް ނޭނގޭ ކަމަށެވެ.\n"ރަޔޯލާ އެބުނާ ފަދަ މީހަކަށް އަހަރެން ވާނަމަ، ސުވާލަކީ ކީއްކުރަންހޭ މީގެ ދެ މަސް ދުވަސް ކުރިން އޭނާ އެޖެންޓުކަން ކުރަމުންދާ ދެ ކުޅުންތެރިން ކަމަށްވާ، ޕޮގްބާ އާއި ހެންރިކް މިކިތާރިޔަން ސިޓީ އަށް ގެންނަން އަހަރެންނަށް ހުށަހަޅަންވީ. ރަޔޯލާ އެ ބުނަނީ އަހަންނަކީ ނުބައި މީހެކޭ. އެހެންވީމަ ރަޔޯލާ ޖެހޭނެ އަހަރެންގެ ކިބައިން އެ ކުޅުންތެރިންނަށް ރައްކާތެރިކަން ދޭން" ގާޑިޔޯލާ ބުންޏެވެ.\nޖެނުއަރީ ޓްރާންސްފާގައި ޕޮގްބާ ކްލަބު ބަދަލުކޮށްފައި ނުވާއިރު މިކިތާރިޔަން ވަނީ ޔުނައިޓެޑް ދޫކޮށް އާސެނަލް އަށް ބަދަލުވެފައެވެ.\nއިތުރަށް ވާހަކަދައްކަމުން ގާޑިޔޯލާ ބުނީ ޕޮގްބާ ސިޓީ އަށް ގެންނަން ރަޔޯލާ ހުށަހެޅި ހުށަހެޅުމަށް ނޫނެކޭ ބުނި ކަމަށާއި ޕޮގްބާ ގެންނަން ސިޓީގެ އަތުގައި އެކަށީގެންވާ ވަރަށް ފައިސާ އެއް ނެތް ކަމަށެވެ.\n"އަހަރުމެން އަތުގަ ނެތް ޕޮގްބާ ގެންނަން އެކަށީގެންވާ ފައިސާ އެއް. އޭނާގެ އަގު މާ ބޮޑު" ގާޑިޔޯލާ ބުންޏެވެ.\nގާޑިޔޯލާގެ މި ވާހަކަތަކާ ގުޅިގެން "ބީބީސީ" އަށް ދިން އިންޓަވިއުއެއްގައި ރަޔޯލާ ވަނީ ގާޑިޔޯލާއާ އޭނާ ވާހަކަ ނުދައްކާ ކަމަށް ބުނެފައެވެ. ނަމަވެސް އޭނާ އެޖެންޓުކަން ކުރަމުންދާ ކުޅުންތެރިއެއް ސިޓީ އަށް ގެންނަން ހުށަހެޅި ވާހަކަ ރަޔޯލާ ދޮގުކޮށްފައެއް ނުވެއެވެ.\n"އަހަރެން ގާޑިޔޯލާއާ ވާހަކައެއް ނުދައްކަން. ކުޅުންތެރިންގެ ކަންކަމުގަ އަހަރެން އޭނާއާ ވާހަކަ ނުވެސް ދައްކާނަން. އެކަމަކު ސިޓީއާ އަހަރެން ވާހަކަ ދައްކާނަން. ސިޓީ އަކީ މޮޅު ކްލަބެއް. އަދި އެ ކްލަބުގައި އެހުރީ ވެސް މޮޅު ކޯޗެއް" ރަޔޯލާ ބުންޏެވެ.\nގާޑިޔޯލާ މި ވާހަކަ މީޑިޔާއާ ހިއްސާކޮށްފައިވާއިރު ޕްރިމިއަރ ލީގުގައި މިރޭ ސިޓީ އިން ނިކުންނާނީ ޕޮގްބާ ކުޅެމުން އަންނަ މެންޗެސްޓަރ ޔުނައިޓެޑާއި ދެކޮޅަށްކަން ފާހަގަކޮށްލެވެއެވެ. މި މެޗުން މޮޅުވެއްޖެނަމަ ސިޓީ އަށް ޕްރިމިއަރ ލީގު ލިބޭނެއެވެ.\nސިޓީއަށްވުރެ މަތިން ނިންމާލެވިއްޖެ ނަމަ ލިވަޕޫލަށް ތަށި ލިބޭނެ - ރޮބަޓްސަން\nއަރާރުންވެ ސްކޮޑުން ބާކީކޮށްފައިވާ ސްޓާލިން މައާފަށް އެދެފި\nވާދަވެރިން ބަލިކުރުމަށްފަހު ކްލޮޕްގެ ތައުރީފް އޭނާގެ ކުޅުންތެރިންނަށް\nއޭޕްރީލް 7, 2018 08:39


America embassy Gudhus ah badhalu kurun anna aharu fahu kolhu | Mihaaru\nއިޒްރޭލުގެ ބޮޑު ވަޒީރު ބެންޖަމިން ނަތަންޔާހޫއާ އެމެރިކާގެ ނައިބް ރައީސް މައިކް ޕެންސް (ކ) ބައްދަލު ކުރައްވަނީ. --ފޮޓޯ:އީޕީއޭ\nއެމެރިކާ އެމްބަސީ ގުދުސް އަށް ބަދަލު ކުރުން އަންނަ އަހަރު ފަހުކޮޅު\n22 ޖެނުއަރީ 2018 - 18:59\nއިޒްރޭލަށް މިހާރު ވަޑައިގެން އުޅުއްވާ ޕެންސް އެކަން އިއުލާން ކުރެއްވީ އިޒްރޭލުގެ ޕާލަނެންޓުގައި މިއަދު ދެއްވި ތަގްރީރުގަ އެވެ. އޭނާގެ ތަގްރީރަށް ވަނީ ޕާލަމެންޓުގެ އަރަބި މެމްބަރުން އިރުކޮޅަކަށް ނަމަވެސް ހުރަސް އަޅައިފަ އެވެ.\nއިޒްރޭލުގެ ވެރިރަށަކީ ގުދުސް ކަމަށް އެމެރިކާ އިން ބަލައިގަންނަކަން ރައީސް ޑޮނަލްޑް ޓްރަމްޕް އިއުލާން ކުރެއްވީ މިދިޔަ މަހު އެވެ. ޓްރަމްޕް އެކަން އިއުލާން ކުރުމާ ހަމައަށް އިޒްރޭލުގެ ވެރިރަށަކީ ގުދުސް ކަމަށް ދުނިޔޭގެ އެއްވެސް ގައުމަކުން ބަލައިގެންފައެއް ނުވެ އެވެ.\nއިޒްރޭލާއި ފަލަސްތީނުގެ މެދުގައި ހަމަޖެހުން ގާއިމްކުރުން ގުޅިފައި ވަނީ ގުދުސްގެ ކުރިމަގާ އެވެ. އިޒްރޭލުގެ ވެރިރަށަކީ ގުދުސް ކަމަށް އެ މީހުން ބުނަމުންދާ އިރު ފަލަސްތީނުން ބުނަނީ ކުރިމަގުގައި އުފެދޭ ދައުލަތުގެ ވެރިރަށަށް ވާނީ އިރުމަތީ ގުދުސް ކަމަށެވެ.\nއިޒްރޭލުން ގުދުސް ހިފާފައި ވަނީ 1967 ވަނަ އަހަރު ކުރި ހަނގުރާމައިގަ އެވެ. އޭގެ ފަހުން އިޒްރޭލުން ވަނީ އިރުމަތީ ގުދުސްގައި 200،000 ޔަހޫދިން ވަޒަންވެރި ކުރުވައިފަ އެވެ.


ކްރިމިނަލް ކޯޓުން ގާސިމް މިއަދު މިނިވަން ކުރުމުން އޭނާގެ ގެ މާފަންނުވިލާގޭގެ ދޮރުމަތީގައި މަޑުކޮށްލައްވައިގެން.---މިހާރު ފޮޓޯ: ހުސެއިން ވަހީދު\n10 މެއި 2017 - 16:38 128 comments\nދެ ފަހަރެއްގެ މަތިން ގާސިމްގެ ބަންދުގެ މުއްދަތު އިތުރުކޮށް، 19 ދުވަސް ވަންދެން ބަންދުގައި ބެހެއްޓުމަށް ފަހު ކޯޓުން އޭނާ މިއަދު ދޫކޮށްލީ އެންމެ ފަހުން އިތުރު ކޮށްދިން ހަތަރު ދުވަހުގެ މުއްދަތު މިއަދު ހަމަވާތީ ކޯޓަށް ގެންދިއުމުންނެވެ. އެންމެ ފުރަތަމަ އިތުރު ކޮށްދިން 15 ދުވަހުގެ މުއްދަތަށް ހައި ކޯޓުން ވަނީ ތާއީދުކޮށްފަ އެވެ.\nގާސިމްގެ ވަކީލުން ބުނާގޮތުގައި އޭނާ ދޫކޮށްލީ ހަތް ޝަރުތެއް ކުރުމަށް ފަހު އެވެ.\nގާސިމްގެ ބަންދުގެ މުއްދަތު ޖަހަން ކްރިމިނަލް ކޯޓަށް މިއަދު ހާޒިރުކުރުމުން، އޭނާގެ ސަޕޯޓަރުން އެ ކޯޓުގެ ބޭރުގައި.---މިހާރު ފޮޓޯ: ހުސެއިން ވަހީދު\nއެ ޝަރުތުތައް ކުރީ 60 ދުވަހުގެ މުއްދަތަށެވެ.\nގާސިމް މިނިވަން ކުރުމުން އޭނާގެ ގެ މާފަންނުވިލާ ގައި ވީޓީވީއާ ވާހަކަ ދައްކަވަމުން ވިދާޅުވީ، އޭނާގެ މައްޗަށް ކޯޓުން ޝަރުތުތަކެއް ކަނޑައަޅާފައިވާއިރު، އެއާ ޚިލާފު ވެއްޖިއްޔާ އަނެއްކާވެސް ބަންދުކުރާނެ ވާހަކަ ވެސް އެ ޝަރުތުތަކުގެ ތެރޭގައި ހިމެނޭ ކަމަށެވެ.\n"އެހެންވީމާ މިވަގުތު އަޅުގަނޑަށް އެއްޗެއް ދެންނެވޭކަށް ނެތޭ ދަންނަވާލަން އޮތީ،" މާފަންނުވިލާގެ ގޯތިތެރޭގައި ހުންނަވައިގެން ގާސިމް ވިދާޅުވި އެވެ.\nއަދި އެ ޝަރުތުތަކާ ގުޅޭ ގޮތުން ސުވާލު ދެންނެވުމުން ގާސިމް ވިދާޅުވީ މިވަގުތު އެއްޗެއް ދަންނަވަން ދަތި ކަމަށެވެ.\nގާސިމް ދޫކޮށްލަން އަމުރު ކުރިއިރު ރައްޔިތުންގެ މަޖިލީހުުގެ މެމްބަރުންނަށް ރިޝްވަތު ދޭން އުޅުނު ކަމަށް ބުނެ ގާސިމަށް ދައުވާކޮށް، ޝަރީއަތް ވަނީ ފަށައިފަ އެވެ. އެ މައްސަލާގައި ތިން ދައުވާއެއް ގާސިމަށް ކުރެ އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ކްރިމިނަލް ކޯޓް ޖުމްހޫރީ ޕާޓީ ފުލުހުން


ގަން އެއަރޕޯޓް - ޖިގްގެ މެމްބަރުކަން ލިބުނު ރާއްޖޭގެ ފުރަތަމަ އެއަރޕޯޓް ގަން އެއަރޕޯޓް - ޖިގްގެ މެމްބަރުކަން ލިބުނު ރާއްޖޭގެ ފުރަތަމަ އެއަރޕޯޓް\nގަން އެއަރޕޯޓް - ޖިގްގެ މެމްބަރުކަން ލިބުނު ރާއްޖޭގެ ފުރަތަމަ އެއަރޕޯޓް\nގަން އެއާޕޯޓުގެ ފިއުލް ޑިޕާޓްމެންޓް / ފޮޓޯ: އައްޑޫ އިންޓަނޭޝަނަލް އެއާޕޯޓުް\nއައްޑޫ އިންޓަނޭޝަނަލް އެއަރޕޯޓުގެ ދަށުން ހިންގާ ގަން އެއާޕޯޓުގެ އޭވިއޭޝަން ފިއުލް ޖޮއިންޓް އިންސްޕެކްޝަން ގްރޫޕުގެ މެންބަރަކަށް ވެއްޖެއެވެ.\nގަން އެއަރޕޯޓުން ވިދާޅުވީ އޭވިއޭޝަން ފިއުލް ދައިރާގައި ޖޮއިންޓް އިންސްޕެކްޝަން ގްރޫޕުގެ މެންބަރަކަށްވުމާއެކު އެ އެއަރޕޯޓުން ވަނީ "ޖިގް-12" ގިންތިއަށް ފެތޭވަރަށް އެއާޕޯޓުގެ ފެންވަރު މަތިކޮށްފައެވެ. މިއާއިއެކު ޖިގް މެމްބަރުކަން ލިބުނު ރާއްޖޭގެ ފުރަތަމަ އެއާޕޯޓަށް ގަން އެއާޕޯޓު ވެފައިވާ ކަމަށް ގަމުން ވިދާޅުވެއެވެ. މިއާއެކު ގަން އެއަރޕޯޓުން ޖޮއިންޓް އިންސްޕެކްޝަން ގްރޫޕުގެ "ޖިގް އިންސްޕެކްޝަން ޓްރެކިންގް ސިސްޓަމް"ގެ ދަށުން ޖިގް ސެޓިފިކޭޝަން ވަނީ ލިބިފައެވެ.\nގަން އެއަރޕޯޓުން ވިދާޅުވީ، މިކަމުގެ ސަބަބުން ގަމުން ވިއްކާ ތެލުގެ ފެންވަރު ރަނގަޅު ކުރެވި، ބައިނަލްއަޤްވާމީ ގިންތިތަކަށް އޭވިއޭޝަން ފިއުލް ވިއްކުމަށް ފުރުސަތު ލިބިގެންދާނެ ކަމަށެވެ.\nގަން އެއަރޕޯޓަކީ ވެލާނާ އެއާޕޯޓުގެ ފިޔަވައި ރާއްޖޭގައި އޭވިއޭޝަން ފިއުލް އެންމެ ފުޅާ ދައިރާގައި ވިއްކާ އެއާޕޯޓެވެ. އެގޮތުން އައްޑޫ އިންޓަނޭޝަނަލް އެއާޕޯޓުގެ މިހާރު ލިބޭ އާމްދަނީގެ ބޮޑު ބައެއް ވެސް ހިއްސާ ކުރަނީ މިގޮތަށް ވިއްކާ ތެލުންނެވެ. މިގެ އިތުރުން އަޔާޓާ ސޭފްޓީ ފޯރ ގްރައުންޑް އޮޕަރޭޝަންސް ސެޓިފިކެޓުވެސް ހާސިލްކުރުމަށް މިހާރު މަސައްކަތް ކުރެވެމުންދާކަމަށް ގަން އެއާޕޯޓުން ވިދާޅުވެއެވެ. މިއީ ގަމުގެ ގްރައުންޑް އޮޕަރޭޝަން ސޭފްޓީ އިތުރުކުރުމަށް ކުރެވޭ މަސައްކަތުގެ ދަށުން ލިބިގެންދާނެ ބޮޑު ކުރިއެރުމެއްކަމަށް ގަން އެއާޕޯޓުން ވިދާޅުވެއެވެ.\nރާއްޖޭގެ ދެވަނައަށް އެންމެ ބޮޑު ބައިނަލްއަޤްވާމީ އެއާޕޯޓަކީ ދެކުނުގެ މައި ދޮރާށިގެ ގޮތުގައި މިވަގުތު މަސައްކަތް ކުރަމުންދާ އެއާޕޯޓެކެވެ. އަދި ގަން އެއާޕޯޓަކީ ވެލާނާ އެއާޕޯޓު ފިޔަވައި މިވަގުތު ބައިނަލްއަޤްވާމީ ޝެޑިއުލް ދަތުރުތަކެއް ކުރަމުންދާ ހަމައެކަނި އެއާޕޯޓުވެސްމެއެވެ.\nމިއެއަރޕޯޓު ތަރައްޤީކުރުމަށް ސަރުކާރުން މިހާރު މަސައްކަތް ފަށާފައިވާއިރު އަހަރަކު 1.5 މިލިއަން ފަސިންޖަރުންނަށް ގަމުން ޙިދުމަތްދެވޭ ފެންވަރަށް އެއަރޕޯޓު ތަރައްޤީ ކުރުމަށް ވަނީ ނިންމާފައެވެ. އިންޑިއާގެ އެގްޒިމް ބޭންކުގެ ލައިން އޮފް ކްރެޑިޓްގެ ދަށުން ހިންގާ މިމަޝްރޫޢުގެ ފުރަތަމަ މަރުހަލާ މިހާރު ފަށާފައިވާކަމަށް ސަރުކާރުން ހާމަކުރެއެވެ.


ރޭގަވެސް ލަންދޫގެ ގިނަބަޔަކު ކަނުއަދިރީގައި | Landhooinfo\nރޭގަވެސް ލަންދޫގެ ގިނަބަޔަކު ކަނުއަދިރީގައި\nލަންދޫއަށް ފަލަ ކޭބަލް ގެނެސްފި\nލަންދޫ އިންޖީނުގެ - ކުންފުނީގެ ދިދައާއި، ޤައުމީ ދިދައިގެ ދަށުގައި / ފޮޓޯ:ލަންދޫއިންފޯ\nލަންދޫއަކީ މިފަހަކަށް އައިސް ކަރަންޓްގެ މައްސަލަ އިންތިހާއަށް ދިމާވަމުން އަންނަ ރަށެކެވެ. މިދިޔަ އަހަރުގެ ފަހުކޮޅު ކަރަންޓްގެ މައްސަލަ ހައްލުކުރުމަށްޓަކައި ލަންދޫގެ ރައްޔިތުން އިހްތިޖާޖުކުރުމުގެ ނަތީޖާއެއްގެ ގޮތުން ވޭތުވެދިޔަ އަހަރު ނިމެމުން ދިޔައިރު ލަންދޫއަށްވަނީ އިތުރު ދެ ޖަނަރޭޓަރު ގެނެވިފައެވެ. މަޢުލޫމާތު ލިބިފައިވާ ގޮތުގައި މިހާރު ލަންދޫ އިންޖީނުގޭގައި ރަނގަޅަށް ހިންގައި ކަރަންޓްދެވޭ ހާލަތުގައި ތިން އިންޖީނު އެބަހުއްޓެވެ. މިއަދު ކަރަންޓް ދިނުމަށް ދެއިންޖީނު ބޭނުން ކުރަމުންދާއިރު ސްޓޭންޑުބައިގައި އަބަދުވެސް މިހާރު އެއް އިންޖީނު ހުންނާނެކަމަށް ލަންދޫ އިންޖީނުގެއިން މަޢުލޫމާތު ދެއްވައެވެ. ނަމަވެސް ލަންދޫ އިންޖީނުގެއިން މަޢުލޫމާތު ދެއްވި ބޭފުޅާ ހާމަކުރެއްވި ގޮތުގައި މިވަގުތު ލަންދޫ އިންޖީނުގޭގައި ހުރި އިންޖީނުތަކަކީ މިހާރު ލަނދޫއަށް ބޭނުންވާވަރަށް ވުރެ މާ ކުދި އިންޖީނުތަކެކެވެ.\nލަންދޫއަށް ކަރަންޓް ދޫކުރުމަށް ތިން އިންޖީނު ހުރިނަމަވެސް ކުރިންވެސް އަދި މިއަދުވެސް ލަންދޫގެ ކަރަންޓަށް ދިމާވެފައިވާ އެންމެ ބޮޑު މައްސަލައަކީ ލަންދޫގެ މަގުތަކުގައި އަޅާފައިވާ ކަރަންޓް ކޭބަލްގެ މައްސަލައެވެ. ލަންދޫގެ މަގުތަކުގައި އާޅާފައިވާ ކޭބަލަކީ ވަރަށް ކުރިން އަޅާފައިވާ ވަރަށް ހިމަ ކޭބަލްތަކެއް ކަމަށް އިންޖީނުގެއިން މަޢުލޫމާތު ދެއްވައެވެ. މިކަމުގެ ސަބަބަން ކަރަންޓް ބޭނުންކުރާ މިންވަރު މަތިވުމުންނާއި އަދި ކޭބަލްއަށް ގިނަދުވަސް ވުމުގެ ސަބަބުން ތަކުރާރުކޮށް ކޭބަލްތައް އަދައި ބަޑިޖަހަމުންދާކަމަށް އިންޖީނުގެއިން މަޢުލޫމާތު ދެއްވައެވެ. މިކަމުގެ ސަބަބުން ގޭގަޭގައި ބޭނުންކުރާ އިލެކްޓްރޯނިކް ސާމާނަށް ތަފާތު ގެއްލުންތައް ލިބެމުންދާ ކަމުގެ ސަކުވާއަކީ ތާއަބަދު ލަންދޫ ރައްޔިތުންގެ ފަރާތުން އިވެމުންދާ ޝަކުވާ ތަކެކެވެ.\nލަންދޫއިންޖީނުގެއިން މަޢުލޫމާތު ދެއްވި ގޮތުގައި ރޭގައި ލަންދޫގެ ބޮޑުބަޔަކުން ކަރަންޓް ކަނޑައިގެން ގޮސްފައިވެސްވަނީ ކޭބަލްއެއް ބަޑިޖހައިގެންނެވެ. މިކަން ހައްލުކުރުމަށްޓަކައި އިންޖީނުގެއިން މަސައްކަތްތަކެއް ކުރަމުން އަންނަކަމަށް އިންޖީނުގެއިން މަޢުލޫމާތު ދެއްވައެވެ.\nލަންދޫގެ މަގުތަކުގައި އަޅާފައިވާ ކަރަންޓް ކޭބަލްތައް ބަދަލްކުރުމަށްޓަކައި ލަންދޫކައުންސިލް ޢިދާރާގެ މުއައްޒަފުން ނ.ފޮއްދޫއަށް ގޮސްގެން ގެނައި ކޭބަލްތައް ޔުޓިލިޓީސް ކުންފުނީގެ ފަރާތުން މިހާރުވަނީ ލަންދޫއިން ގެންގޮސް އެހެންރަށެއްގައި އަޅާފައިކަމަށްވެސް ލަންދޫ އިންޖީނުގެއިން މަޢުލޫމާތު ދެއްވައެވެ.\nހަޤީގަތުގައި މިއަދު ލަންދޫއަށް ދިމާވެފައިވާ އެންމެ ބޮޑު މައްސަލައަކީ ކަރަންޓްގެ މައްސަލަކަން ދަނެ މިކަންތައް ހައްލުކުރުމަށްޓަކައި އެންމެން ގުޅިގެން މިވަނީ މަސައްކަތްތަކެއް ކުރަން ޖެހިފައެވެ. މިއަދު މިކަންތައް އެންމެ ބާރަށް އެންމެ ރަނގަޅަށް ކުރެވޭނީ ރަށުކައުންސިލް ޢިދާރާއިން ކަމަށް ލަންދޫއިންޖީނުގެއިން މަޢުލޫމާތު ދެއްވައެވެ.\nލަންދޫގެ ރައްޔިތުނަށް ގިނަގުނަ އެތައްއެތައް ގެއްލުމެއްލިބި އަސާސީ ޒަރޫރީ އެތައްކަމަކުން މަޙްރޫމްވެ ރޭގަނޑު ކަނު އަދިރީގައި ތިބޭއިރު މިކަމަކީ ހުރިހާއެންމެންވެސް ފުންކޮށް ވިސްނާ ހައްލެއް ހޯދަންވެއްޖެކަމެއްކަމުގައި ދެކެމެވެ. ކުރިޔާ އަޅާބަލާއިރު މިއަދު މިފަދަ ކަނތައްތައް ހައްލުކުރުމަށްޓަކއި ގިރާކުރަންޖެހޭ ހުރަސްތައްވަނީ މަދުވެފައެވެ. މިކަމުގައިވެސް ބޭނުންވަނީ ރައްޔިތުންގެ ހައްޤުތައް ހޯދައިދީ ރައްޔިތުން އެބަޔަކަށްޓަކައި އިތުބާރުކޮށް ރައްޔިތުންނަށް ޚިދުމަތްކޮށްދިނުމަށް އިންތިޙާބުކޮށްފައިވާ ބޭފުޅުންގެ އިޙްލާސްތެރި މަސައްކަތްތަކެއްކަން ޔަޤީނެވެ.\nޓެގްލަންދޫގެ ކަރަންޓްގެ ހާލަތު\nއަނެންކާވެސް ކަރަންޓް ކެނޑައިގެން ދިއުން އާއްމު ކަމަކަށް ވެއްޖެ\nއަނެންކާވެސް ލަންދޫން ކަރަންޓް ކަނޑައިގެން ދިއުން އާއްމުކަމަކަށް ވެއްޖެއެވެ. މި ގޮތުން ރަށުގެ ދެކޮޅުންވެސް ދޭތެރެ ދޭތެރެއިން ( ދުވާލެއްގެ …\nmolhuthakeh vaane kamah bayakaa havaalu kuree, miothee ekkala dhuvas ais jehifa, dhen vaanee emeehun koh dhiniyyaaa, ihthijaaj kohggen athulaifiyyaa anekka rashu emmen baqeen nah vaanee heheh. miotheevaa qaumeh, alhamdh lillahi. allah aharemen mi museebaaiy thakun salaamaiy kuravvaa ebbaeh kamuga lavvaashi. aaameen\nއަހަރެންވެސް ވަރަށް ދެރަވޭ ލަންދޫގެ ރައްޔިތުން ތިހާލުގައި އުޅޭތީވެ!!\nލަންދޫގެ ރައްޔިތުންނޭ ! އަޅުގަނޑުމީ ތިތަނުގައި މަސައްކަތް ކުރި އެކަކު، އެދުބަސްތަކުގައިވެސް ވަރަށް އުނދަގޫތަކާއި ކުރިމަތިވި، މުޅިންވެސް ކޮށްދޭނަމޭ، ކޮށްދޭނަމޭ ކިޔައިގެން ދޮގުތައް ހަދަމުންދިޔައީ… ދުވަހަކު ކޮއްދެވުުނުތަނެއް ނާދެ، އޮފީހެއް އަޅައިދޭށޭ ބުނީމަ، ހެދިގޮތް ފެންނަން އެހެރީ…. ލަންދޫ ރައްޔިތުންނޭ ހޭ އަރާ،،،، އެމީހުން ޒިންމާދާރުކުރުމަށް ކުރެވެން ހުރި މަސައްކަތެއް ކުރޭ، ނަމަނަމަ އެމީހުންއަތުން އެތަން އަތުލަން ނަހަދާތި… އެމީހުން އެތަނުގައި ބައިތިއްބައިގެން ޒިންމާދާރު ކުރޭ… ވަރަށް ދެރަވޭ ލަންދޫރައްޔިތުން ޙާލުގައި އުޅޭތަން ފެނުމުން…..


ރައީސުލްޖުމްހޫރިއްޔާ މުޙަންމަދު ނަޝީދު، ދިވެހިރާއްޖޭގެ އަޑު މެދުވެރިކުރައްވައި ދެއްވި 26 ވަނަ ރޭޑިއޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު، ދިވެހިރާއްޖޭގެ އަޑު މެދުވެރިކުރައްވައި ދެއްވި 26 ވަނަ ރޭޑިއޯ ޚިޠާބު\n4 ޑިސެންބަރު 2009، ރިފަރެންސް: PRO/RMN/2009/247\nމިއަދަކީ،4ޑިސެމްބަރު 2009 ވީ ހުކުރު ދުވަސް. އެނގިވަޑައިގަންނަވާނެ، އިއްޔެ ސަރުކާރުން މިވަނީ، ޔޫ.އެސް.ޑޮލަރު، ޓްރެޜަރީ ބޮންޑުން ވިއްކަން ފަށާފައި. އެގޮތުން އިއްޔެ މިވަނީ ފަންސާސް މިލިއަން ޑޮލަރުގެ ބޮންޑެއް، ސްޓޭޓް ބޭންކް އޮފް އިންޑިޔާއަށް ވިއްކިފައި. އަދި ހަމަޖެހިފައިމިވަނީ، 2010 ވަނަ އަހަރު، އަދި އިތުރު ފަންސާސް މިލިއަން ޑޮލަރުގެ ބޮންޑެއް، އިންޑިޔާގެ ސްޓޭޓް ބޭންކަށް، ދިވެހި ސަރުކާރުން ވިއްކޭނެކަމަށް. މި ބޮންޑް ވިއްކުމުން، ނުވަތަ މިގޮތުން ދިވެހި ދައުލަތަށް، ޓްރެޜަރީއަށް ފައިސާ ހޯދުމުން، އަޅުގަނޑުމެންގެ އިޤްތިޞާދަށާއި މާލިއްޔަތަށް ކިތަންމެ ރަނގަޅު އަސަރުތަކެއް ކުރާނެކަމަށް ސަރުކާރުން ދެކެން. މީގެކުރީގައި ސަރުކާރަށް ބޭނުންވާ ވަރަށް ފައިސާ ނުލިބުނީމާ، ސަރުކާރުން އެފައިސާ އައީ، އެމް.އެމް.އޭ.އިން ދަރަންޏަށް ނަގަމުން. މޯލްޑިވްސް މަނިޓަރީ އޮތޯރިޓީން ފައިސާ ސަރުކާރަށް މިދޫކުރަނީ، ފައިސާ ޗާޕުޖެހުމަށްފަހުގައި. އެހެންވީމާ، ސަރުކާރުން އެމް.އެމް.އޭ.އިން ފައިސާ ނަގާ ކޮންމެފަހަރަކުމެ ޙަޤީޤަތުގައި އެ ހިނގާ، ހިންގޭ ޙަރަކާތަކީ، ރާއްޖޭގައި ދައުރުވާ ފައިސާގެ އަދަދު އިތުރުވުން. އިޤްތިޞާދުގެ ތެރޭގައި ފައިސާ ދައުރުވާ އަދަދު އިތުރުވީމާ، އެ ފައިސާއާ ގުޅިގެން ދެން ގުޅިފައި ހުންނަ އެހެން ބޭރު ފައިސާތަކުގެ އަގު މިދަނީ މައްޗަށް އަރައިގެން. އަޅުގަނޑުމެންގެ އަތުގައި ދިވެހި ފައިސާ ގިނަވެ، އެހެންނަމަވެސް، އެއާގުޅޭ ބޭރު ފައިސާ ނެތިގެންދަނީ. އެހެންވީމާ، ޑޮލަރުގެ ދަތިކަން އަޅުގަނޑުމެންނަށް ވަރަށްބޮޑަށް އިޙްސާސްކުރަން މިޖެހެނީ.\nސަރުކާރަށް ޑޮލަރު ބޮންޑެއް ވިއްކުމުން، މި ލިބޭ އެންމެބޮޑު އެއް ރަނގަޅަކީ، ސަރުކާރުގެ ރިޒަރވްގައިވެސް އަދި ފިނޭންސް މިނިސްޓްރީގައިވެސް އެ މުއްދަތަށް އެ ޑޮލަރު ހުންނާނެ. އެހެންވީމާ، ސަރުކާރުން އަމިއްލަ ފަރާތްތަކަށް، އަމިއްލަ ބޭންކުތަކަށް ޑޮލަރު ދޫކުރެވޭ މިންވަރު އިތުރުވާނެ. އިރާދަކުރެއްވިއްޔާ، ޑޮލަރުގެ ތާށިކަމަށް މިކަމުން ލުޔެއް އަޅުގަނޑުމެންނަށް ލިބިގެންދާނެ.\nހަމައެހެންމެ، އެއާއެކީގައި ތަކެތީގެ އަގު އުފުލިގެންދާ މިންވަރު މިހުރީވެސް އެ އިޤްތިޞާދެއްގެ ތެރޭގައި ފައިސާ ދައުރުވާ މިންވަރާ ގުޅިފައި. ބޮންޑް ވިއްކައިގެން ސަރުކާރުގެ ދަރަނި ފޫބެއްދުމަށް ފައިސާ ހޯދުމުން ޙަޤީޤަތުގައި ސަރުކާރު ދަރަނިވެރިވީކަމުގައި ވިޔަސްވެސް، އޭގެސަބަބުން ޚިދްމަތާއި ތަކެތީގެ އަގު އުފުލިގެންދާ މިންވަރު ހިފެހެއްޓޭނެ. ރުފިޔާ އިތުރުވެގެން ނުދާނެ. ބަދަލުގައި އިތުރުވެގެންދާނީ ޑޮލަރު. ރުފިޔާ އިތުރުވެގެން ނުދާކަމުން، ރުފިޔާގެ އަގު ހިފެހެއްޓޭނެ.\nސަރުކާރުން މިފަހަރު ހުށަހަޅާފައިވާ ބަޖެޓުގެ އެންމެ ބޮޑު އެއް އަމާޒަކީ، މުދަލާއި ޚިދްމަތުގެ އަގު ތިރިކުރުން. ސަރުކާރުގެ ސިޔާސަތަކީ، ރާއްޖޭގެ ރައްޔިތުންގެ ޖީބަށް ވަންނަ ފައިސާގެ އަގު ހިފަހައްޓައިދިނުން. އަޅުގަނޑުމެންގެ ނަޒަރުގައި ތަރައްޤީއަކީ، ޙަޤީޤީ ތަރައްޤީއަކީ، އަޅުގަނޑުމެންގެ ރާއްޖޭގެ އާންމު ރައްޔިތުންގެ ޖީބަށް ވަންނަ ފައިސާ އަދަދު އިތުރުވުން ނުވަތަ ޖީބުގައިހުރި ފައިސާގެ އަދަދު އުފުލިގެންދިޔުން. އެ ފައިސާއިން ކުރެވޭ ހޭދަ އިތުރުވުން. ފައިސާއިން ކުރެވޭ ހޭދަ އިތުރުކުރެވެން މިއަންނަނީ، އިންފްލޭޝަން ނުވަތަ ތަކެތީގެ އަގު އުފުލޭ މިންވަރު ކޮންޓްރޯލް ކުރެވިގެން. އެކަން ކޮންޓްރޯލް ކުރުމަށްޓަކައި، ސަރުކާރުގެ ޚަރަދު އެބަ ކުޑަކުރާންޖެހޭ. އަދި ހަމަ އެހެންމެ، ދަރަންޏަށް ސަރުކާރުން ލާރި ނަގަންޖެހޭ ފަހަރުފަހަރު އެ ފައިސާ އެ ނަގަނީ، ފައިސާ ޗާޕުކޮށްގެން އެމް.އެމް.އޭ.އިން ނަގާ ނެގުމަކަށްނުވެ، އިތުރު އެއްޗެއް ވިއްކައިގެން ދެން ލިބޭ ފައިސާއަކަށް ހަދައި، އަދި އެ ފައިސާ ފަހުން އަނބުރާ ދައްކާނެ އުސޫލުތަކެއް ހަމަޖެއްސުމުން، އިންފްލޭޝަން ނުވަތަ ތަކެތީގެ އަގު މައްޗަށްދިޔުން އަޅުގަނޑުމެންނަށް އެބަހިފެހެއްޓޭ. އެހެންވީމާ، އަޅުގަނޑު ދެކެނީ، އަޅުގަނޑުމެންނަށް މިއަދު މި ލިބުނީ ކުރިއެރުމެކޭ. ޓްރެޜަރީ ބޮންޑް ވިއްކަންފެށުމާ ގުޅިގެން، އަޅުގަނޑުމެންގެ މާލިއްޔަތަށާއި އަޅުގަނޑުމެންގެ އިޤްތިޞާދަށް ހަމަޖެހުން އަންނާނެ. އިރާދަކުރެއްވިއްޔާ، ކުރިއަށްއޮތްތަނުގައި ޑޮލަރުގެ ދަތިކަން ފިލައިދިޔުމަށް، މި ފިޔަވަޅުން އެހީތެރިކަމެއް ލިބޭނެ.\nއަޅުގަނޑުމެންނަށް ބަޖެޓު ހުށަހަޅައި ބަޖެޓުގެ ވާހަކަ ދެކެވެމުންދާއިރުގައި، އެ ބަޖެޓާ ގުޅޭގޮތުން، އެ ބަޖެޓުގެ މަޤްޞަދާ ގުޅޭގޮތުން ދެކެވޭ ވާހަކަތައް ޙަޤީޤަތުގައި އަޅުގަނޑު ދަންނަވާނީ އަޑެއް ނީވެއޭ. ބަޖެޓެއްގެ މަޤްޞަދަކީ، ބަޖެޓަކީ އިޤްތިޞާދީ އަދި މާލީ ސިޔާސަތު ވަކި ހަމައެއްގައި، ވަކިގޮތެއްގައި ދެމެހެއްޓުމަށް ބޭނުންކުރެވޭ އެންމެ މުހިންމު، އެންމެ ވަރުގަދަ އެއް ވަސީލަތް. އެ ވަސީލަތް މެދުވެރިކޮށް އަޅުގަނޑުމެންނަށް އަޅުގަނޑުމެންގެ ތަރައްޤީ، އިތުރު އިތުރު ފިޔަވަޅުތަކަކަށް ކުރިއަށް އެރުވޭނެ. އަޅުގަނޑު އަނެއްކާވެސް ހަމަ ތަކުރާރުކޮށް ދަންނަވަން ބޭނުންވަނީ، ތަރައްޤީއަކީ އެއްވެސްހާލެއްގައި، އެޅޭ ކޮންކްރީޓްގެ މައްޗަށް ބިނާވެފައިވާ ކަމެއްނޫނޭ. ތަރައްޤީއަކީ އަޅުގަނޑުމެންގެ ޖީބަށް ވަންނަ ފައިސާ އިތުރުވުމޭ ނުވަތަ އަޅުގަނޑުމެންގެ ޖީބުގައިހުރި ފައިސާގެ އަގު އުފުލި ދިޔުމޭ.\nއަޅުގަނޑުގެ ދުޢާއަކީ، އަޅުގަނޑުމެން އެންމެނަށްވެސް، މިއަދަށްވުރެ އަދި މާ ރޯޝަނީ މުސްތަޤްބަލެއް މާދަން ލިބުން. އަޅުގަނޑު ދުޢާއަކީ، އަޅުގަނޑުމެންނަށް ދެ ދުނިޔޭގެ ބާއްޖަވެރިކަން.


Coalition hedhee maslahathu nagaalan, harakaai thah vaguthun huttan jehey: PPM | Mihaaru\nސަރުކާރު ހިންގާ ކޯލިޝަން ޕީޕީއެމުން ބޭއްވި ޖަލްސާއެއްގައި ރައީސް މައުމޫން މީހަކާ ސަލާން ކުރައްވަނީ.---ފޮޓޯ: ޕީޕީއެމް\nކޯލިޝަން ހެދީ މަސްލަހަތު ނަގާލަން، ހަރަކާތްތައް ވަގުތުން ހުއްޓަން ޖެހޭ: ޕީޕީއެމް\n02 ޖޫން 2016 - 13:20 28 comments\nސަރުކާރާ އިދިކޮޅު އެންމެން އެއްގަލަކަށް އަރައި ލަންޑަންގައި ކޯލިޝަނެއް ހެދީ ރާއްޖޭގެ މަސްލަހަތު ނަގާލަން ކަމަށް ވެރިކަންކުރާ ޕާޓީ، ޕީޕީއެމުން މިއަދު ބުނެފި އެވެ.\nރައީސް އަބްދުﷲ ޔާމީންގެ ވެރިކަން ބަދަލުކުރަން އަމާޒު ހިފައި އެކުލަވާލި ޔުނައިޓެޑް އޮޕޮޒިޝަންގެ ލީޑަރަކީ ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދެވެ. އެމަނިކުފާނަށް ލަފާ ދެއްވާ ތިން އެޑްވައިޒަރުންނާ އެކު ހިޔަނި ކެބިނެޓެއް ވެސް ވަނީ އުފައްދައިފަ އެވެ.\nއޭގެ ތެރެއިން އެއް އެޑްވައިޒަރަކީ މިހާރު ލަންޑަންގައި ދިރިއުޅުއްވާ ކުރީގެ ރައީސް މުހައްމަދު ނަޝީދެވެ. ދެން ތިއްބެވީ ޖަލަށް ހުކުމްކޮށްފައިވާ ކުރީގެ ޑިފެންސް މިނިސްޓަރު މުހައްމަދު ނާޒިމާއި އަދާލަތު ޕާޓީގެ ރައީސް އިމްރާން އަބްދުﷲ އެވެ.\nއިދިކޮޅު ފަރާތްތަކުން އިއްތިހާދު ހެދުން ޕީޕީއެމުން ސިފަކުރީ "ގައުމަށް ގެއްލުން ދޭން ކުރި" ކަމެއްގެ ގޮތުގަ އެވެ. އިއްތިހާދުން ހިންގަން އުޅޭ ހަރަކާތްތައް ވަގުތުން ހުއްޓާލަން ޕީޕީއެމުން ވަނީ ގޮވާލައިފަ އެވެ.\nއިދިކޮޅު އިއްތިހާދުން އިއްޔެ ބޭއްވި ޕްރެސް ކޮންފަރެންސް. -- ޓްވިޓާ ފޮޓޯ: މޫސާ އަންވަރު\nޕީޕީއެމްގެ ބަޔާނުގައި ބުނީ ގާނޫނުތަކާއި ގަވާއިދުތަކާ އެއްގޮތަށް، ގައުމާއި ރައްޔިތުންގެ މަސްލަހަތު އިސްކޮށް އިދިކޮޅު ހަރަކާތްތައް ހިންގުމަކީ ޑިމޮކްރަސީގައި އޮންނަ ކަމެއް ކަމަށެވެ. އެކަމަކު ބޭރުގެ އެކި ފަރާތްތަކުން އެހީ ހޯދައިގެން ގާނޫނުތަކާއި ގަވާއިދުތަކާ ހިލާފަށް، ގައުމުގެ މަސްލަހަތު ނަގާލަން ހަރަކާތްތައް ހިންގުމަކީ އެ ޕާޓީ އަށް ބަލައިގަނެވޭނެ ކަމެއް ނޫން ކަމަށް ޕީޕީއެމުން ބުންޏެވެ.\nވަކި ބައެއްގެ ޒާތީ މަގްސަދެއް ހާސިލްކުރަން ހިންގޭ މިފަދަ ހަރަކާތްތަކަކީ ޑިމޮކްރަސީގެ ރޫހާ ވެސް ހިލާފު ކަމެކެވެ. --ޕީޕީއެމް\n"..ރާއްޖޭގެ މަސްލަހަތު ނަގާލައި ރާއްޖޭގެ އިގްތިސާދަށާއި ރާއްޖޭގެ ރައްޔިތުންނަށް ގެއްލުންވާ ގޮތަށް އިދިކޮޅު ފަރާތްތަކުން މަސައްކަތް ކުރަމުން ގެންދާތީ، އެކަމާ މި ޕާޓީން ކަންބޮޑުވުން ފާޅުކުރަމެވެ. އަދި ކުށްވެރި ކުރަމެވެ،" ޕީޕީއެމްގެ ބަޔާނުގައިވެ އެވެ.\nޕީޕީއެމް ޖަލްސާއެއްގައި އެ ޕާޓީގެ އިސް ބޭފުޅުންނާއި އާއްމު މެމްބަރުން ބައިވެރިވަނީ. --ފޮޓޯ: ޕީޕީއެމް\nއެ ބަޔާނުގައި ބުނިގޮތުގައި ޑިމޮކްރަސީގެ ހަމަތަކާއި އުސޫލްތަކާ އެއްގޮތަށް ރާއްޖޭގެ ގާނޫނުތަކާއި ގަވާއިދުތަކާ އެއްގޮތަށް އިދިކޮޅު ފަރާތްތަކުން ހިންގާ ހަރަކާތްތަކަށް އެ ޕާޓީން މަރުހަބާ ކިޔާނެ އެވެ. "ނަމަވެސް ވަކި ބައެއްގެ ޒާތީ މަގްސަދެއް ހާސިލްކުރަން ހިންގޭ މިފަދަ ހަރަކާތްތަކަކީ ޑިމޮކްރަސީގެ ރޫހާ ވެސް ހިލާފު ކަމެކެވެ،" ޕީޕީއެމުން ބުންޏެވެ.\nރާއްޖެ އިން ބޭރުގައި ތިއްބަވައިގެން ހިންގާ ހަރަކާތްތައް މިހާރުން މިހާރަށް ހުއްޓާލައި ރާއްޖެ ވަޑައިގެން ޒިންމާދާރުކަމާ އެކު މަސައްކަތް ކުރަން ޕީޕީއެމުން ވަނީ އިދިކޮޅު ބޭފުޅުންނަށް ގޮވާލައިފަ އެވެ.\nއިދިކޮޅު އިއްތިހާދުން ބުނެފައި ވަނީ ރައީސް އަބްދުﷲ ޔާމީން ވެރިކަން ކުރައްވަނީ ގާނޫނު އަސާސީއާ ހިލާފަށް، ހުރިހާ ބާރުތަކެއް މުށުތެރެއަށް ޖަމާކުރައްވައިގެން ކަމަށެވެ. އެއީ، ގައުމާއި ރައްޔިތުންނަށް މަސްލަހަތު ހުރި ގޮތަކަށް ނުވާތީ، މި ސަރުކާރުން ކުރާ ކަންކަން ހުއްޓުވައި 2018 ގެ ކުރިން މިނިވަން އިންސާފުވެރި އިންތިހާބެއް ބާއްވަން ޖެހޭ ކަމަށް ޔުނައިޓެޑް އޮޕޮޒިޝަނުން އިއްޔެ ވަނީ ބުނެފަ އެވެ.\nއިތުރު ލިޔުންތައް ދިވެހި ސަރުކާރު އިދިކޮޅު ފަރާތްތައް ޕީޕީއެމް މޯލްޑިވްސް ޔުނައިޓެޑް އޮޕޮޒިޝަން\nއިންތިގާލީ ސަރުކާރެއް: އަނެއްކާ އަނެއް ހުވަފެން\nފެނުނީ ކޮރަޕްޓުވެ ހާލުގައި ޖެހިފައިވާ މަންޒަރު: ޖަމީލް


Ehen Meehunge Dhiriulhumaai, Thimaage Dhiriulhun Alhaa Kiyun! އެހެން މީހުންގެ ދިރިއުޅުމާއި ތިމާގެ ދިރިއުޅުން އަޅާކިޔުމަކީ ކޮންކަހަލަަ ކަމެއް؟ – Huvadhoo News Ehen Meehunge Dhiriulhumaai, Thimaage Dhiriulhun Alhaa Kiyun! Huvadhoo News\nއެހެން މީހުންގެ ދިރިއުޅުމާއި ތިމާގެ ދިރިއުޅުން އަޅާކިޔުމަކީ ކޮންކަހަލަަ ކަމެއް؟\nއިންސާނުންނަކީ މާތްﷲ މިދުނިޔޭގައި ޚަލްޤު ކުރެއްވި އެންމެހާ ދިރުންތަކަށް ވުރެ މާތް ކުރައްވައި އެކަލާގެ ބުއްދި ދެއްވާފައިވާ ބައެކެވެ. ހެވާއި ނުބައި ވަކިކޮށް، އެމީހަކު ބޭނުން ގޮތަކަށް ޢަމަލު ބައްޓަން ކުރުމުގެ އިޚްތިޔާރާއި ބާރު މާތްﷲ ކޮންމެ އިންސާނަކަށް ދެއްވާފައިވެއެވެ. މިދުނިޔޭގެ ދިރިއުޅުމުގައި ނިޢުމަތްތަށް ﷲ ދެއްވާފައި ވަނީ އެކީ މީހުންނަށް އެކި މިންވަރަށެވެ. މިއީ އެކަލާނގެ އިންސާނުންނަށް ކުރިމަތިކޮށްފައިވާ އިމްތިހާނެއް ވެސް މެއެވެ.\nމަދުން ނަމަވެސް އަހަރަމެން އިންސާނުން، އަހަރަމެންނަށް ލިބިފައިވާ ނިޢުމަތްތަކާއި މެދު ހިތްހަމަ ނުޖެހި، ތަފާތު ނިޢުމަތްތަށް ލިބިފައިވާ މީހުންނަށް، އެނިޢުމަތް ލިބުނު ގޮތާއި މެދު ސުވާލު އުފައްދައެވެ. އަދި އެފަދަ ނިޢުމަތެއް އަމިއްލަޔަށް ނުލިބުމުން، އޭގެ ޝަކުވާ ކުރެވެއެވެ. އަމިއްލަ ދިރިއުޅުން އެހެންމީހުންގެ ދިރިއުޅުމާއި، އަޅާކިޔުން މިފަހަކަށް އައިސް ދިވެހި މުޖުތަމަޢު އިން ވަރަށް ގިނައިން ފެންނަ ކަމެކެވެ.\n“އޭ އިނގޭތަ؟ މިގޭ ޖެހިގެން ހުރި ގޭ ފާތުން ކާރެއް ގަނެފި. އަހަރަމެންވެސް ހިގާބަލަ ކާރެއް ގަންނަން”. “އެގޭ އިބްރާޙިމް، ހުރިހާ މާއްދާއަކުން އޭ ގެނައި، އަހުމަދު ވާނެ ކޮންމެހެންވެސް، މިޓާމްގަ ހުރިހާ މާއްދާއަކުން އޭގެންނަން.”. “އިނގޭތަ ފާތުން ހާދަ ހިއްކަލައިފިއޭ. ޔަޤީން އެވާނީ، ކޮންމެވެސް ބޭހެއް ކައިގެން ހިކުނީ ކަމަށް. އެހެން ނޫންނަމަ، އަހަރަމެން މިވަރަށް ކަސްރަތު ކުރާއިރު ކީއްވެ ނުހިކެންވީ”،\nމިފަދަ ވާހަކަތަކަކީ މުޖުތަމަޢު އިން ތާ އަބަދު މިފަހަކަށް އައިސް އިވޭ އަޑުތަކެވެ. މައިންބަފައިންނަށް ބެލިކަމުގައި ވިޔަސް، އަމިއްލަ ދަރީގެ ނަތީއްޖާއަށްވުރެ، ވާދަކުރާ އެހެން ކުދިންގެ ނަތީޖާ ބަލަން ފޯރި ހުރެފައި އިސްކަން ދެއެވެ.\nތިބާގެ ދިރިއުޅުން އެހެން މީހުންގެ ދިރިއުޅުމާއި އަޅާ ނުކިޔާށެވެ. އިރާއި ހަނދުއަހަރަމެންނަށް އަޅާ ނުކިޔޭނެއެވެ. މިދުނިޔެއަށްއަލި ކުރުމަށް ވޮށެއްގެ ގޮތުގައި ﷲ ތަޢާލާ އިރާއި ހަނދު ލައްވާފައި ވެއެވެ. ހަނދުން ފޯރުކޮށްދެނީ އިރުގެ އަލިކަން ކަމުގައި ވިޔަސް، އޭގެ ވަގުތު ޖެހުމުން، އިރާއި ހަނދު އޭގެ ވަޒީފާ ފުރިހަމަޔަށް އަދާކުރެއެވެ. އެތަކެތި ޤުދުރަތުން ލައްވާފައި ވަނީ މިދުނިޔެއަށް އަލިކުރުމުގެ ވަޒީފާ އަދާކުރުމަށެވެ.\nއެހެންކަމުން، އެހެން މީހުންގެ ދިރިއުޅުމާއި އަމިއްލަ ދިރިއުޅުން އަޅާ ނުކިޔާށެވެ. ދިރިއުޅުމުގައި ކަންކަން ކުރަންޖެހެނީ، ވަކިމީހަކު ކަމެއް ކުރީތީއެއް ނޫނެވެ. އެހެން މީހުންގެ ދިރިއުޅުމަށް ބަލައި، އެހެން މީހުންގެ ދިރިއުޅުމުގައި ހާޞިލްކުރާ ކަންކަން ތިމާގެ ދިރިއުޅުމަށް ގެންނަން މަސައްކަތް ކުރުން މުހިންމެއް ނޫނެވެ. ކޮންމެ ކަކުންޏެއްވެސް ހަރުކޮންނަނީ އެކަކުންޏެއްގެ ވަރުންނެވެ. ތިމާގެ ބޭނުންތަށް ތިމާގެ ފެންވަރުން ބައްޓަން ކުރާށެވެ. މީހުންގެ ދިރިއުޅުމަށް ބަލައިގެން، މީހަކު ކަމެއް ކުރީތީ އެކަމެއް ކުރުމުގެ އުޞޫލު ދޫކޮށްލަންޖެހެއެވެ.\nކޮންމެ މީހަކީވެސް ދިރިއުޅުމުގައި ތަފާތު ކަންކަން ހާޞިލުކުރުމަށް ހިތްމަތާއެކު މަސައްކަތްކުރާ މީހަކަށް ވާށެވެ. ދުނިޔަވީ ޙަޔާތާއި އުޚުރަވީ ހަޔާތް ބާއްޖަވެރިކުރުމަށް ގަދައަޅާ މަސައްކަތްކުރާ ބަޔަކަށް ވުމަށް އަބަދުވެސް ބަލަމާތޯއެވެ.


Covid-19: "Haathi Mere Saathi" Nerey Dhuvas Fas Kohfi - Vaguthu\nކޮވިޑް-19: "ހާތީ މޭރޭ ސާތީ" ނެރޭ ދުވަސް ފަސްކޮށްފި\nއިންޑިއާގެ ފިލްމު އިންޑަސްޓްރީގެ މަޝްހޫރު ބަތަލް ރާނާ ދަހުބާޓީގެ "ހާތީ މޭރޭ ސާތީ" ސިނަމާތަކަށް ނެރުމަށް ހަމަޖެހިފައިވާ ދުވަސް ފަސްކޮށްފިއެވެ.\nމި ފިލްމު ނެރުމަށް ތާވަލު ކުރެވިފައިވާ ދުވަސް ފަސްކުރީ މިހާރު ހަލުވި ކަމާއެކު ދުނިޔޭގެ އެކި ގައުމުތަކުގައި ފެތުރެމުންދާ ކޮވިޑް-19 ގެ ސަބަބުންނެވެ.\nފިލްމުގެ ޕްރޮޑިއުސަރުން ނެރުނު ބަޔާނެއްގައި ބުނީ މިހާރު ފެތުރެމުންދާ ނުރައްކާތެރި ވައިރަހުގެ ސަބަބުން އާންމުންގެ ސަލާމަތާއި ރައްކާތެރިކަމަށް މި ފިލްމު ނެރުމަށް ހަމަޖެހިފައިވާ ދުވަސް ފަސްކޮށްފައިވާ ކަމަށާއި ވަރަށް އަވަހަށް ފިލްމު ނެރޭނެ ތާރީހެއް އިއުލާން ކުރާނެ ކަމަށެވެ.\nޕްރަބޫ ސޮލޮމާން ޑައިރެކްޓްކޮށް އޭޕްރިލް ދެ ވަނަ ދުވަހު ނެރުމަށް ހަމަޖެހިފައިވާ "ހާތީ މެރޭ ސާތީ" ގެ ލީޑު ރޯލުން ރާނާ ދައްގޫބާޓީގެ އިތުރުން ޕުލްކިތް ސަމްރާތު އާއި ސްރެޔާ ޕިލްގޯންކަރް އަދި ޒޯޔާ ހުސެއިން ފެނިގެންދާނެއެވެ. މި ފިލްމު ވަނީ ތަމިލް، ތެލޫގޫ އަދި ހިންދީ އިން ކުޅެފައެވެ. އިންޑިއާގެ ނޫސްތަކުން ބުނާ ގޮތުގައި މި ފިލްމުން "ކަޒިރަންގާ"ގައި އުޅޭ އެތްތަކުގެ ވާހަކަ ކިޔައި ދޭނެއެވެ.\nމި ފިލްމުގެ އިތުރުން ބައެއް ފިލްމުތައް ސިނަމާތަކަށް ނެރުމަށް ތާވަލު ކުރެވިފައިވާ ތާރީހު ވެސް ވަނީ ކެންސަލްކޮށްފައެވެ. އެގޮތުން އަކްޝޭ ކުމާރު، ރަންވީރު ސިންގް، އަޖޭ ދޭވްގަން އަދި ކެޓްރީނާ ލީޑު ރޯލުން ފެނިގެންދާނެ "ސޫރްޔިވަންޝީ" އާއި ރަންވީރު އަދި ދިޕިކާ ޕަޑުކޯން ލީޑު ރޯލުން ފެނިގެންދާނެ "83" ހިމެނެއެވެ.\nސޫރްޔަވަންޝީ ސިނަމާތަކަށް ނެރުމަށް ހަމަޖެހިފައިވަނީ މި މަހު 24 ވަނަ ދުވަހުއެވެ. އަދި "83" ނެރުމަށް ތާވަލު ކުރެވިފައިވާ އޭޕްރިލް 10 ވަނަ ދުވަހުއެވެ. ނަމަވެސް ވަކި ތާރީހެއް ނެތް ގޮތަށް މި ފިލްމުތައް ނެރުން މިވަގުތަށް ވަނީ މަޑު ޖައްސާލައިފައެވެ. އޭގެ އިތުރުން، ޝާހިދު ކަޕޫރުގެ "ޖާޒީ"، ސަލްމާން ޚާން ލީޑު ރޯލުން ފެނިގެންދާނެ "ރާދޭ ޔުއާ މޯސްޓް ވޯންޓެޑް ބާއީ" އާއި އަކްޝޭ ކުމާރު އާއި މަނޫޝީ ޗިލަގެ "ޕްރިތްވިރާޖް" ގެ އިތުރުން ކަރަން ޖޯހަރުގެ "ތަޙްތު" ގެ ޝޫޓިންތައް ވެސް ވަނީ މެދުކަނޑާލާފައެވެ.


ޒެރާޝް3| Esfiya - Dhivehi Vaahaka Site\nބޯޑުގައި ލޮނުގަނޑު ކަފަމުން އައިސް ފުށީގެ ހުދު ދޮންވެލިގަނޑުގައި ބީއްސާލުމާއެކު އޭނާ ގޮނޑުދޮށަށް ފުންމާލިއެވެ. ބޯޑު އަތަށް ނަގަމުން އޭނާ އަނެއްކާވެސް ފިތަކަށް ފިއްތާލިއެވެ. އެއާކު އިހުހުރި ގޮތަށް ހަތިޔާރަކަށް ބަދަލުވިއެވެ. ފުންނޭވާ އެއް ދޫކޮށްލަމުން އޭނާ ކުރިއަށް ހިނގައިގަތެވެ. ރަށުތެރެއިން ލާފައި ގޮސް އޭނާ ހުއްޓުނީ ބޮޑު ވެލިފުނިތަކެއް ކައިރީގައެވެ. އެދިމާލުން ބިންމަތީގައި ހުރި ވެލިތައް ފަރާތަކަށް ޖައްސާލަމުން އޭނާ ދެފަހަރު ބިންމަތީ ޖަހާލިއެވެ. ހަމަ އެއާއެކު ފެނުނީ ވެލިފުނިތަކުން ދޮރެއް ކެހުނުތަނެވެ. ބަލަން ނުހުރެ އޭނާ އެތަނުން އެތެރެއަށް ދެމިގަތެވެ.\nކުރިއަށް އޮތް މަގުން ހިނގަމުން ދިޔަވަރަކަށް އަލިވަމުން ދިޔައެވެ.ދޮރާ ހަމަޔަށް އެރުމާއެކު ދޮރު ކައިރީ ހުރި މީހާއަށް އޭނާ ބަލާލިއެވެ. އިހްތިރާމްގެ އިޝާރާތަކާއެކު އޭނާ ދޮރުގެ ކޯޑު ޖަހާދީފައި ދޮރު ހުޅުވާލިއެވެ. ބޮޑު ހޯލެއް ކަހަލަ ތަނެކެވެ. ކޮމްޕިއުޓަރުތަކާއި ސީސީޓީވީ ފުޓޭޖްތައް ދިރާސާ ކުރުމުގައި އެއްބަޔަކު އަވަދިނެތި އުޅެމުން ދިޔައިރު އަނެއްބަޔަކު ފައިލުތައް ހޯދާ ބަލަމުން ދެއެވެ. އޭނާ ހޯލު ތެރެއިން ލާފައި ގޮސް ވަނީ މީޓިން ރޫމް އަކަށެވެ. އެކޮޓަރީގެ މެދުގައިވާ ބޮޑު މޭޒުގެ ދެފަރާތުގައި އޭނާއާ އެއްއުމުރުފުރައިގެ ބަޔަކު ތިއްބެވެ. އެމޭޒުގެ ކުރިމައްޗަށްވާ ގޮތަށް އިން އަފްލާހް އޭނާ ފެނުމުން ބުމައަރުވާލިއެވެ. ” ޒައިން…” ޒައިންއާ ދިމާލަށް ބަލަން ހުރެފައި އަރިމަތީ އިން ގޮނޑިއަށް އަފްލާހް އިޝާރާތް ކޮށްލިއެވެ. “ޓާރގެޓް ކާމިޔާބުތަ؟” ޒައިން އައިސް އިށީނުމާއެކު އަފްލާހް ސުވާލުކޮށްލިއެވެ. ޒައިން ބޯ ޖަހާލިއެވެ. އެއާއެކު އެތަނަށް އަންހެނަކު ވަނެވެ. އަވަސް އަރުވާލަފައި އައިސް އޭނާ ހުރިހާ އެންމުންނަށް ގަނޑުތަކެއް ބަހާލިއެވެ. އަދި ސްކްރީނުން ޕޮރެޒެންޓޭޝަނެއް އަޅުވާލިއެވެ.\n” ނަން : ހަސަން މިޒްރާން މުފީދު…ރަށް:ކުމުންދޫ…ރާއްޖޭގެ ބޮޑު މާފިއާ ގޭންގު ރަފާސްގެ ބޮސް ޒަފަރުގެ ރައިޓް ހޭންޑްގެ ސެކްރެޓެރީގެ ފިރިހެން ދަރިފުޅު… ފެރިދޫއަށް ޑްރަގް ޑީލްއެއްގަ އައިސް އެހެރީ…މިފަހުން ގެއްލުނު4އަންހެން ކުދިންވެސް ތިބީ އޭނާގެ ބެލުމުގެ ދަށުގައި….އެކަކު ފެރިދޫގެ ޑީލްގައި ވިއްކާލަން ގެނެސްފައި އެބަހުރި….ރަސްދޫއަށް ކުޅޭ މެޗުގެ ފޯރވާޑަކަށް އައީ މީހަކަށް ޝައްކު ވިޔަ ނުދޭން…ފެރިދޫގައި އޭނާ ހުންނަނީ ރައުފް ރަޝީދުގެ ނަމުގައި….”އެއް ނޭވައިން ލަޔާލް ހުރިހާ އެއްޗެއް ކިޔާލުމާއެކު އެންމެން އިސްޖެހީ ނުހޭން ވެގެންނެވެ. އަފްލާހް ގަނޑުތަކަށް އަޒަރު ހިންގާލަމުން މާނޭވާ ލެވިފައި ހުރި ލަޔާލްއަށް ބަލާލިއެވެ. ” އޯކޭ ލަޔާލް…. ޔޫ ކޭން ގޯ ނައު… އިތުރަށް އިންފޮމޭޝަން ލިބޭތޯ މަސައްކަތް ކުރޭ…ފައިންޑް ތަ އަދަރ ގާރލްސް. އިމީޑީއަޓްލީ…..” އަފްލާހް އެހެން ބުނެލުމުން ކައިރި ގޮނޑިއެއްގައި އިން ފިރިހެން ކުއްޖަކު ބާރަށް ކަރުކެހިލިއެވެ.\nއަފްލާހް އެދިމާއަށް ބަލާލިއިރު ދެން ތިބި މީހުންނަށް ހިންދިރުވާލެވުނީ ވާނެގޮތް އެނގޭތީއެވެ ” ޝުކުރިއްޔާއޭ ބުނެލިއްޔާ އަފްލާހް ސަރ ވިރޭކަށް ތީ ގަނޑުފެނެއް ނޫނޭ…ގައިމު މޭމް އުފާވާނެދޯ ކުރި މަސައްކަތަށް ރީތި ރެސްޕޯންސެއް ލިބުނިއްޔާ… ރަތް ބޮކި މިތާ ދިއްލޭނެ އޭރުން…” ލާނެތް ރާގަކަށް އައިޒަން އަފްލާހާ ދިމާލަށް ނިތް އަރުވާލިއެވެ. އަފްލާހް ފާޑަކަށް އައިޒާންއާ ދިމާލަށް ކަޅިއަޅާލިއެވެ. ދެން ތިބި މީހުން އެތެރެއިން ހިނި ހިފަހައްޓާލި އިރު ލަޔާލް ހުރީ ލަދުން ގޮސް ރަތްވެފައެވެ. ޒައިންވެސް އައިޒަންއާ ދިމާލަށް ބަލާލީ އެއްމިޔަކަނިން ހިނިއައިސް ހުރެއެވެ. ނަމަވެސް ދެވަނަ ސިކުންތުގައި އެކަން ފޮރުވާލީ މީހަކަށް ހިލަންވެސް ނުވާ ގޮތަކަށެވެ. އަފްލާހަށް ބަލާލެވުނީ ލަޔާލްއަށެވެ.\nއައިޒަންގެ އަނގަޔާ ހުރެ އަފްލާހަށް އިތުރު ގޮތެއް ނުވިއެވެ. ” ޝުކުރިއްޔާ ލަޔާލް…” މޫނުމަތީ އަސަރެއް ނެތް ގޮތަކަށް އަފްލާހް ބުނެލިއެވެ. ލަޔާލް ބޯޖަހާލަމުން ނިކުތެވެ.”އައިޒަން…..ފޯކަސް…” އަފްލާހް އެއްޗެކޭ ނުބުމުން ކައިރީގައި ރަނާ އައިޒަންގެ ކޮނޑުގައި ޖަހާލަމުން ވައިއަޑަކުން ބުންޏެވެ. ކޮނޑުގައި ފިރުމަމުން އައިޒަން ތަދުވާ ކަމަށް ހެދުނެވެ. އަފްލާހް އަވަހަށް އޭނާގެ ވާހަކަ ކުރިއަށް ގެންދިޔައެވެ.” ސީރިއަސް… ތިމީހުންގެ މިޝަން އަކީ ޑީލްއާއެއްކޮށް އެމީހުން އަތުލައިގަތުން… ރިޔާޝާ ސަލާމަތް ކުރުން…. އެންޑް އޭނަ ބައްޕަ ވީ ހިސާބު ހޯދުން…. ޒައިން…ޑީލްގެ ލޮކޭޝަން ޓްރެކް ކުރޭ….ޒިނާން…ދީލް ހަދާ ބަޔަކު ހޯދާ ޗެކް ކުރޭ…ޒާރާ.. މީޓީން މިހާ ހިސާބަށް ނިމުނީ…. ގޯ ބެކް ނައު..” އަފްލާހް ކޮންމެ މީހެއްގެ އޭޖެންޓް ނަމުން މުޙާތަބު ކުރަމުން މިޝަން ހަވާލު ކުރިއެވެ.” އަދި އެއްކަންތައް….ޒައިޝް މާދަން އާދޭއެބަ މިޓީމަށް ޖޮއިން ކުރަން…އޭނާ ވެސް ބައިވެރިވާނެ…. ޓީމް ވޯރކް މީގައި ވަރަށް މުހިންމު ވާނެ…” އެންމެން ތެދުވުމާއެކު އަފްލާހް އިތުރު ކޮށްލިއެވެ.\nޒައިން ފިޔަވާ ދެން ތިބި ދެމީހުން ނިކުތެވެ. “ޒައިން…” ޒައިންގެ ކޮނޑުގައި އަފްލާހް ހިފާލިއެވެ.” ކޮން ދުވަހަކުން ޒަފަރު އަތުޖެހޭނީ….މިހުރިހާ ކަމއް ނިމޭނީ ކޮންދުވަހަކުން…؟؟؟” ޒައިންގެ ސުވާލުން އަފްލާހް އަށް ހައިރާން ކަމެއް ލިބުނެވެ.6އަހަރު ފާއިތުވީއިރުވެސް ޒައިންގެ ފަރާތުން އެއީ އިވުނު ސުވާލެއް ނޫނެވެ. ޒައިން ކެތްތެރިކަމާއެކު ކުރި އިންތިޒާރު ކައިރިން ދެކިފައިވަނީ އަފްލާހެވެ. ޙުދު އޭނާއާ އެކު އެހިތްދަތިކަމުގައި ފަރުދާވެގެން ޒައިން އުޅުންއިރު އޭނާގެ ސުވާލު އަމާޒުވެފައިވަނީ ޒާޝާއާ ގުޅޭގޮތުން އެކަންޏެވެ.” މިހާރު މިއޮތީ ކައިރީގައި….6 އަހަރުގެ ދިގު އިންތިޒާރު ނިމޭނެ ވަރަށް އަވަހަށް…” އަފްލާހް ބުނެލިއެވެ. ޒައިންގެ ލޮލަށް ކަރުނަ ފާޅުވިއެވެ. އޭނާ ކަރުނަތައް ހިންދާލަމުން އެތަނުން ނިކުންނަން ދިޔައެވެ. ދަމުން ފަހަތަށް އެނބުރުނެވެ. “ސަރގެ މޫނާ ސީރިއަސް ކަމަށް ވުރެން ހިނިތުންވުމެއް މާ ގުޅޭ…” ޒައިން ބުނި ބަސްތަކުން އަފްލާހަށް ސިހެވުނެވެ. ހަމަ އެ ބަސްތަކެވެ. އެ ލޮލެވެ. ޒައިން ނިކުތް ތަން ބަލަން ހުރެފައި އަފްލާހް ގޮނޑިއަށް ތިރިވިއެވެ.”އަދިވެސް މިހިތުގައި ތިނަން ވޭ…” ވޭނުން ފުރިފައިވާ ގޮތަކަށް އަފްލާހް ލޯމަރާލިއެވެ.\nކުލާހުގައި އިން އީނާލްއަށް ޓީޗަރު ކިޔަވައިދެމުން ދިޔަ ފިލާވަޅު އަޑުއިވޭ ކަމަކަށް ނުވިއެވެ. އޭނާގެ ސިކުނޑީގައި އެނބުރެމުން ދިޔައީ އިއްޔެ އޭނާގެ ސަމާލުކަން ހޯދުމުގައި ކާމިޔާބުވީ ފިރިހެންކުއްޖާއާ މެދުއެވެ. ކުލާހަށް ސުޕަވައިޒަރު ވަންއިރުވެސް އޭނާ އަށް ރޭކާވެސް ނުލިއެވެ. އެހެން ކުދިން އިހްތިރާމް އަދާ ކުރުމަށް ތެދުވިއެވެ. “އީން….ތެދުވޭ…” ފަހަތުގައި އިން ޝާހިން ގަލަމަކުން އީނާލްގެ ބޮލުގައި ޖެހިއެވެ. ކުއްލިއަކަށް އީނާލް އަށް ތެދުވެވުނެވެ. ނަސީބަކުން މިތަން ސުޕަވައިޒަރަކަށް ނުފެނުނެވެ. މިއަދު މި ކުލާހަށް އަލަށް ޖޮއިންކުރާ ކުއްޖެއް…. ކުޑަ ތައާރަފެއް ދީބަލަ…” ކައިރީގައި ހުރި ފިރިހެން ކުއްޖާ އަށް އޭނާ އިޝާރާތް ކޮށްލިއެވެ.” އަހްމަދު ހިޝާމް…ދެން…އެ ނިމުނީ ހުރިހާ އެއްޗެއް …” އޭނާ ދިން ޖަވާބުން ކުލާހުގައި ގުގުމާލީ ހުުނުމުގެ އަޑެވެ. “ހިޝާމް… ގޯ ޓޫ ޔުއާރ ސީޓް…” ޓީޗަރު އަވަހަށް އަޑު މަޑު ކުރަމުން ހިޝާމް އަށް ބުނެލިއެވެ. “ވާވް….” ޝާހީންއަށް ދެއަތް ދަތްދޮޅީގައި ވިއްދާލައިގެން ބަލަން އިނދެވުނެވެ. ޓީޗަރު އަށް ފެނިގެން މާކަރު އޭނަޔާ ދިމާލަށް ހޫރުވާލިއެވެ. އެވަގުތު ޝާހިންއާ ހަމަޔަށް ދިޔަ މާކަރު ފަންސޫރެއްގައި ޖެހިފައި އެހެން ދިމާލަކަށް މިސްރާބު ޖެހީ މަޑު ސިކުންތު ކޮޅެއްގެ ތެރޭގައެވެ.\nއީނާލް އަށް މިމަންޒަރު ރީތިކޮށް ފެނުނެވެ. މާކަރު ޖެހުނީ ސަކަރާތް ޖަހަން ފަހަތު ބަރީގައި އިން ފިރިހެން ކުއްޖެއްގެ ބޮލުގައެވެ. އެކުއްޖަާ މައިތިރިވުމާއެކު އީނާލް ބަލާލީ ފަންސޫރު އައި ދިމާލަށެވެ. އޭރު ހިޝާމް ގޮނޑީގައި އިށީންނަނީއެވެ.އީނާލްގެ ހިތުގައި ޝައްކެއް އުފެދުނެވެ. ” ސަކަރާތް ނުޖަހާ….ޝާހީން….މިކޮޅަށް ސަމާލުކަން ގެނޭ..” ތީޗަރު ފާޑަކަށް ހުރެ ބުނެލިއެވެ. އޭނާވެސް ހައިރާން ވެއްޖެއެވެ. ޝާހީން އަވަސް އަވަހަށް ބަލާލިއެވެ. ހިޝާމް ކުޑަކޮށް ހީލިތަން އީނާލްއަށް ފެނުނެވެ. ސުވާލުތައް އޭނާގެ ހިތުގައި ފުނި ޖެހުނެވެ.\nHeyy everyone….sorry for the late upload😕…..GC veema v busy koh mi ulheni….episode tha las vedhaane up vaaleh😔….kuda massala eh dhimaa vaathi mi ulheni….hope everyone understand…..mi3vana bai💚💚💚…..reethi vaane kamah umeedhu kuran…..💓💓💓💓💕💕…lots of love to my viewers and fans\nVarah Reethi. ❤❤❤\nKon irakun next part ?\nAvaha genes dheveytho masakai kuraanan…..Thanks for ur love to this story Nilma…💓💓💓💓💓💓💓\nVv habbu ingey story..alhey so curious for the next part ingey darla..good luck for ya exam then.. ly n waiting for the next😊😘😘😘\nAnd please write until end\nPerfect !! I love this story !! varahh unique ehen story’s aabalaafa !! Hope u will continue this unique story till the last episode\nInsha allah……Tae is my bias too…lots of love to u..💚💚💚💜💜💜🌼🌼🌼\nPurple u too 💜💜💜💜💜💜💜💜💜💜💜💜💜💜💜💜💜💜💜💜💜💜💜with lots of love\nstory varah rythi vaane henn Heevey… waiting for the next episode😊\nThy Alif Atoll kuhjeh tha… Hama ahaaly ingey… Cox I am from Alif Atoll v Ma…\nHehehe lots of army’s bias are taetae\nHeyyy anonymous l purple u tooo lots of love from Tae lol\nI’m from Ha Alif Atoll….\nIM FRM H.DH\n@Hya you BTS fans ehtha..\nWowww….varah reethi mi part ves…..whn next…❤♥\nStory v nice Ha ge konrashe?blakpink,BTS,astro,redvelvet balandhoa\nTae hyung and jimin cosert leave kohfa aisgen thr😄😄😄😄😄😄😄. Story hama habeys.🤗🤗🤗🤗🤗🤗🤗🤗😇 And i alsoavvvvvvvvvv big fan of taehyung…and bts. By the way waiting for next part and xain… cause in this story taehyung is xain….😇😇😇😇😇😇😇😇😇\nHahahaha I think so !! i here tooo 😁😁😁 lol\nPurple u army\nYes vkook….im an army….💜💜💜💜\nHey frm which island..\nThis story is amaizing…curioisly waiting for the next part..gud luck for ur exams.💙\nthis is cool.. v all army should be frnds dhw.. lol.. i purple you maldivian army\nHeyy vkook yhhh let’s be friends purple u too\nލޯބި July 18, 2021\nނަފްރަތުން ވެވުނު ލޯބި 31\nލޯބި May 30, 2021


Tourism ge aa moosumah airport baggage belt aai jaaga ithuru kohfi\nޓޫރިޒަމްގެ އާ މޫސުމަށް އެއާޕޯޓުގެ ބެގޭޖް ބެލްޓާއި ޖާގަ އިތުރުކޮށްފި\nވީއައިއޭގައި އަލަށް ހެދި ބެގޭޖު ބްލެޓް ރަސްމީކޮށް މިއަދު ހުޅުއްވައި ދެއްވަނީ-- ފޮޓޯ: އަހުމަދު ޝުރާއު| އަވަސް\nމި އަހަރުގެ ޓޫރިޒަމް އާ މޫސުން ފަށަންވާއިރަށް ވެލާނާ އިންޓަނޭޝަނަލް އެއާޕޯޓު (ވީއައިއޭ) ގެ ބެގޭޖު ބެލްޓާއި ޖާގަ އިތުރުކޮށްފި އެވެ. ވީއައިއޭގައި މިއަދު ބޭއްވި ރަސްމިއްޔާތެއްގައި ޓޫރިސްޓު އާ މޫސުމާ ދިމާކޮށް، ހުޅުވި ބެގޭޖު ބެލްޓާއި ގޭޓުތައް ރަސްމީކޮށް ހުޅުއްވައި ދެއްވީ އެއާޕޯޓް ހިންގާ މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ގެ މެނޭޖިން ޑިރެކްޓަރު އާދިލް މޫސާ އެވެ.\nއެމްއޭސީއެލްގެ މުވައްޒަފުންގެ މަސައްކަތުން ހަދާފައިވާ ބެލްޓާއި ގޭޓުތައް ހުޅުއްވައި ދެއްވުމަށްފަހު މެނޭޖިން ޑިރެކްޓަރު އާދިލް މޫސާ ވިދާޅުވީ މި ބަދަލު ގެނެސްފައިވަނީ ޓޫރިޒަމްގެ އާ ސީޒަނާ ދިމާކޮށް، އިތުރު އެއާލައިންތަކެއް އޮޕަރޭޓް ކުރަން ފަށާނެތީ، އެކަމަށް ތައްޔާރުވާން ކަމަށެވެ.\nވީއައިއޭއަށް މިހާރުން މިހާރަށް ބައެއް ބަދަލުތައް ގެންނައިރު ސަރުކާރުން ވަނީ ވީއައިއޭ ތަރައްގީ ކުރުމުގެ ބިޔަ މަޝްރޫއެއް ވެސް ފަށާފަ އެވެ. އެ މަޝްރޫއުގެ ދަށުން އާ ރަންވޭ އެއް އަޅައި އާ ޕެސެންޖަރު ޓާމިނަލްއެއް އަދި ފިއުލް ފާމެއްގެ އިތުރުން ކާގޯ ޓާމިނަލެއްވެސް އަޅާނެ އެވެ. މި މަޝްރޫއުގެ އަގު އެއް ބިލިއަން ޑޮލަރަށް އަރާނެ ކަމަށް އަންދާޒާ ކުރެވެ އެވެ.\n"މިއަދު ހުޅުވިގެންދިޔަ ފެސިލިޓީސްއަކީ މިހާރު ދެމުން އަންނަ ހިދުމަތް ފުޅާކުރުން. އެއާޕޯޓުގެ އަޕްގްރޭޑިން ޕްރޮޖެކްޓް ފެށިފައި މިވަނީ. މި ޕްރޮޖެކްޓުގެ ތެރެއިން މަސައްކަތް ކުރާއިރު، އެއް އޭރިއާއަކުން ހިދުމަތްތައް ދިނުން،" އާދިލް ވިދާޅުވި އެވެ.\nއޭނާ ވިދާޅުވީ މި ބަދަލާއެކު، އެއް ފަހަރާ 300 ފަސިންޖަރުންނަށް ހިދުމަތް ދެވޭނެ ކަމަށެވެ.\nމި ފެސިލިޓީސްއަކީ ދެމުންގެންދާ ހިދުމަތް ފުޅާކުރުން. މި ޕްރޮޖެކްޓުގެ ތެރެއިން މަސައްކަތް ކުރާއިރު، އެއް އޭރިއާއަކުން ހިދުމަތްތައް ދިނުން\nއެމްއޭސީއެލްގެ މެނޭޖިން ޑިރެކްޓަރު | އާދިލް މޫސާ\n"މި ބަދަލާއެކު އެއާޕޯޓުގެ ހިދުމަތް ހޯދަން އަންނަ މީހުންނަށް އިތުރަށް ތަނަވަސް ވެގެންދާނެ،" އާދިލް ވިދާޅުވި އެވެ.\nވީއައިއޭގައި އަންނަ މީހުންގެ ލަގެޖް ނަގަން މީގެ ކުރިން އޮންނަނީ ދެ ބެލްޓެވެ. ނަމަވެސް މިހާރު އިތުރު ކުރި ދެ ބެލްޓާއެކު ހަތަރު ބެގޭޖު ބެލްޓަށް ބަދަލު ވެގެންދާނެ އެވެ. އަދި ކުރިން ޑިޕާޗާ ގޭޓުގެ ގޮތުގައި ހުންނަނީ ފަސް ގޭޓެވެ. އެއީ ގްރައުންޑް ފްލޯގައި ތިން ގޭޓާއި ފުރަތަމަ ބުރީގައި ދެ ގޭޓެވެ. ނަމަވެސް މިހާރު ގެނައި ބަދަލާއެކު ފުރަތަމަ ބުރީގައި ހުރި ދެ ގޭޓް ބަންދުކޮށް، ތިރީގައި ތިން ގޭޓްވަނީ ހުޅުވާފަ އެވެ. މިއާއެކު މިހާރު ޖުމްލަ ހަ ގޭޓް ހުންނާނެ އެވެ. މި ބަދަލާއެކު އެއްފަހަރާ ހަ ފްލައިޓުން އަންނަ މީހުންނަށް ރާއްޖެ އެތެރެވެވޭނެ އިންތިޒާމު ހަމަޖެހިގެންދާނެ އެވެ.\nޓޫރިޒަމް މޫސުން ފެށޭނީ މި މަހުގެ ފަހުކޮޅުން ފެށިގެންނެވެ. ޓޫރިޒަމް އާ މޫސުމާ ދިމާކޮށް، އެއާ ފްރާންސާއި އިޓަލީގެ އިތުރު އެއާލައިނަކުން ރާއްޖެއަށް ދަތުރު ފަށާނެ އެވެ. އަދި އިތުރު އެއާލައިންތަކުގެ ޖާގަ ވެސް އިތުރު ކުރާނެ އެވެ.\nވެލާނާ އިންޓަނޭޝަނަލް އެއާޕޯޓް ޓޫރިސްޓް އެރައިވަލް ޓޫރިޒަމް\nވީއައިއޭއަށް ޖެއްސި ފްލައިޓް 11 ޕަސެންޓް އިތުރު


Canadagai Goi Neyge Sikundeege Bayyeh Fennathee Dhiraasaakuranee - Vaguthu\nކެނެޑާގައި ގޮތް ނޭނގޭ ސިކުނޑީގެ ބައްޔެއް ފެންނަން ފަށައިފިއެވެ. ސިކުނޑި އަށް އަސަރު ކުރާ ބައްޔެއްގެ އަލާމާތްތައް ބައެއް ބަލި މީހުންގެ ފަރާތުން ފެންނަން ފެންނަމުންދާ އިރު މިއީ ފުރާނަ އަށް ނުރައްކާ ވާ ފަދަ މަދުން ނޫނީ ނުފެންނަ ކަހަލަ ބައްޔެއް ކަމަށް މީޑިއާ ރިޕޯޓްތައް ބުނެެއެވެ.\nމީގެ ދެ އަހަރު ކުރިން ރޮޖަރ އެލިސް ކިޔާ މީހަކު ހޭނެތިގެން ވެއްޓުނީ އޭނާގެ ކައިވެންނަށް 40 އަހަރު ފުރުން ފާހަގަކުރަމުން ދަނިކޮށްވެ. އޭނާ އަކީ އެ އަހަރުގެ ޖޫން މަހާއި ހިސާބަށް ވެސް ދުޅަހެޔޮ މީހެއް ކަމަށާއި އޭނާ އަކީ ސިނާއީ މަސައްކަތް ކުރުމަށް ފަހު ރިޓަޔަރ ވެގެން ދިރިއުޅުން ހޭދަކުރަމުން އައި މީހެއް ކަމަށް ވެސް ރިޕޯޓްތަކުގައިވެއެވެ.\nއޭނާގެ ދަރިފުޅު ސްޓީވް އެލިސް ބުނީ އޭނާގެ ބައްޕަ ހޭނެތިގެން ވެއްޓުމަށް ފަހު ބައްޕަގެ ސިއްހީ ހާލު ވަރަށް ބޮޑަށް ގޯސްވީ ކަމަށެވެ. އެ ހިސާބުން ހަގީގަތާ ހިލާފު ކަންކަން ސިފަކުރެވުމާއި، ބަރުދަން ލުއިވުމުގެ އިތުރުން ރުޅި ގަދަވުން ފަދަ ކަންކަން މެދުވެރިވި ކަމަށް އޭނާ ބުނެއެވެ. އަދި ދުވަސްކޮޅަކަށް ފަހު އޭނާ އަށް ނުވެސް ހިނގޭ ވަރަށް ހާލު ގޯސްވީ ކަމަށް ސްޓީވް ބުނެއެވެ.\nއެންމެ ފުރަތަމަ ބެލެވުނީ އޭނާ އަށް ޖެހުނީ ނުރައްކާތެރި ނާރުގެ ބައްޔެއް ކަމަށެވެ.\nނަމަވެސް މިހާރު ބެލެވޭ ގޮތުން އޭނާ އަށް ދިމާވީ ގޮތް ނޭނގޭ ސިކުނޑީގެ ބައްޔެކެވެ. ނިއުރޮލޮޖިސްޓް ޑރ.ޖޯޖްސް ބުނީ އެންމެ ފުރަތަމަ މި ބަލި ފެނުނީ 2015 ވަނަ އަހަރު ކަމަށެވެ. އަދި މިހާތަނަށް އައި އިރު އޭގެ 48 ވޭދަނަ ފެނިފައިވާ ކަމަށް އޭނާ ބުންޏެވެ.\nއަދި އެ ބަލީގައި ހަތަރު މީހުން ވަނީ މަރުވެފައެވެ.\nމި ބަލި ޖެހުުމުން އެކި މީހުންގެ ކިބައިން ފެންނަނީ އެކި އަލާމާތްތަކެވެ. އެންމެ ފުރަތަމަ މި ބައްޔާ ގުޅިގެން އަންނަނީ މިޒާޖަށް އަންނަ ބަދަލުތަކެވެ. އެގޮތުން އެންޒައިޓީ އާއި ޑިޕްރެޝަން ފަދަ ކަންކަން ބަލި މީހުންނަށް ދިމާވެއެވެ. އެއަށް ފަހު ނުނިދުމާއި ކަންބޮޑުވެ ހާސްވާން މެދުވެރިވެއެވެ. މީގެ އިތުރުން ހަނދާން ނެތުމާއި ހަގީގަތާއި ހިލާފު ކަންކަން ހިނގާހެން ހީވުމާއި، ރަނގަޅަށް ވާހަކަ ނުދެއްކުން ފަދަ ކަންކަންކަން ދިމާވެއެވެ.\nކެނެޑާގައި މި ބަލީގެ ހޯދުންތައް މިހާރު ވަނީ ހޯދަން ފަށައިފައެވެ. އެކަމަށްޓަކައި ކުރަން ޖެހޭ ދިރާސާގެ މަސައްކަތް މިހާރު އެ ގައުމުގައި ވަނީ ފަށައިފައެވެ.\nކެނެޑާގައި މުސްލިމް ބައެއްގެ ގައިގައި ވެހިކަލުން ޖައްސައި މަރާލައިފި\nކެނެޑާއިން ރާއްޖެއަށް ކޮވިޑް ވެކްސިން ދޭން ނިންމައިފި\nމެއި 6, 2021 11:45\nޖިންނި ޝައިތާނުންގެ އުނދަގޫ ތިޔަކީ. ތިބަލީގެ ފަރުވާއަކީ "އީމާން".\nމެއި 6, 2021 13:15\nދުނިޔެ ނިމުން ގާތްވެއްޖެ، ފަހުޒަމާނުގެ އަލާމާތްތައް، ވިސްނާ ފިކުރުކުރޭ، ތައުބާވޭ، ހެޔޮއަމަލު ގިނަކުރޭ،


މިނިސްޓަ އޮފް ފިނޭންސް އެންޑް ޓްރެޜަރީ ކަމުގެ މަގާމަށް ގާސިމް އިބްރާހީމް އިސް ކުރައްވައި އެ މަނިކުފާނަށް އެ މަގާމުގެ ފަތްކޮޅު ރައީސުލްޖުމްހޫރިއްޔާ އަލްއުސްތާޒު މައުމޫން އަބްދުލް ގައްޔޫމު ބުރާސްފަތި ދުވަހު ދެއްވައިފި އެވެ. އަދި މިނިސްޓަ އޮފް ސްޓޭޓް ފޮ އާޓްސް ކަމުގެ މަގާމަށް ހުސެއިން ޝިހާބު އަދި މިނިސްޓަ އޮފް ސްޓޭޓް ފޮ ފިނޭންސް އެންޑް ޓްރެޜަރީ ކަމުގެ މަގަމަށް އަބްދުﷲ ޖިހާދު، އިސް ކުރައްވައި، އެ ދެ ބޭފުޅުންނަށް ވެސް މަގާމުގެ ފަތްކޮޅު ބުރާސްފަތި ދުވަހު ދެއްވައިފި އެވެ.\nމި ތިން ބޭފުޅުން މަގާމުގެ ހުވާ ކުރެއްވުމާއި، އެ ބޭފުޅުންނަށް މަގާމުގެ ފަތްކޮޅު ދެއްވުމުގެ ރަސްމިއްޔާތު އޮތީ ބުރާސްފަތި ދުވަހު ހެނދުނު 10 ޖެހިއިރު ރައީސުލްޖުމްހޫރިއްޔާގެ އޮފީހުގަ އެވެ.\nމި ރަސްމިއްޔާތުގައި މި ބޭފުޅުންނަށް ހުވާލައިދެއްވީ، އުއްތަމަ ފަނޑިޔާރު ޝައިޚް މުހަންމަދު ރަޝީދު އިބްރާހީމެވެ.\nމި ރަސްމިއްޔާތަށް ފަހު، މިނިސްޓަ އޮފް ޔޫތު އެންޑް ސްޕޯޓްސްކަމުގެ މަގާމަށް ހުސްވި ޖުލައި މަހުގެ 21 ވަނަ ދުވަހު އިސް ކުރެއްވި ހުސައިން ހިލްމީ އާއި، މިނިސްޓަ އޮފް ފިނޭންސް އެންޑް ޓްރެޜަރީ ކަމުގެ މަގާމަށް ބުރާސްފަތި ދުވަހު އައްޔަން ކުރެއްވި ގާސިމް އިބްރާހީމާ ބެހޭ ތައާރުފެއް ދެއްވައި، މި ދެ ބަދަލާ ބެހޭ ގޮތުން ދިވެހިރާއްޖޭގެ އަޑާއި ޓީވީ މޯލްޑިވްސް މެދުވެރި ކުރައްވައި ރައީސް ވާހަކަފުޅު ދެއްކެވި އެވެ.\nރައީސްގެ ވާހަކަފުޅުގައި ވަޒީރުންގެ މަޖިލީހާ ގުޅިވަޑައިގަތުމާ ގުޅިގެން އެ ދެ ބޭފުޅުންނަށް މަރުހަބާ ވިދާޅުވި އެވެ. އަދި މި ދެ ބޭފުޅުންގެ ފުރިހަމަ އިޚްލާސްތެރި ޚިދުމަތް ދިވެހި ގައުމަށާއި ސަރުކާރަށް ލިބެމުން ދާނެ ކަމަށް ޔަގީން ކުރައްވާ ކަމުގައި ވިދާޅުވި އެވެ. އަދި ވަޒީރުންގެ މަޖިލީހަށް މި ބަދަލުތައް ގެންނެވުމުގެ ބޭނުންފުޅަކީ މިހާރު ކުރިއަށް ގެންދަވާ މަރްހަލާގައި އާ އަޒުމަކާއި އާ ހިތްވަރަކާއި އާ ޚިޔާލުތަކަކާ އެކީގައި ހަލުވިކަމާ އެކު ކަންތައްތައް ކުރިއަށް ގެންދެވުން ކަމުގައި ވިދާޅުވި އެވެ. ހަމަ އެހެންމެ އެ މަނިކުފަނު ފައްޓަވައިގެން ކުރިޔަށް ގެންދަވާ ދީމުގްރާތީ އިސްލާހީ ޕްރޮގްރާމް އޭގެ އެންމެ ފުރިހަމަ ގޮތުގައި އެންމެ ބާރުމިނުގައި ކުރިޔަށް ގެންދެވުމަށް މަގު ފަހިކުރެއްވުން ކަމުގައި ވެސް ވިދާޅުވި އެވެ.\nރައީސްގެ ވާހަކަފުޅުގައި، ރާއްޖެ މި ވަގުތު ހާސިލުކޮށްފައި މިވާ އިޖްތިމާއީ ތަރައްގީ ދެމެހެއްޓެނިވި ގޮތެއްގައި ކުރިއަށް ގެންދިޔުމަކީ، ވަރަށް މުހިންމުކަމެއް ކަމަށް ވިދާޅުވި އެވެ. އަދި ރާއްޖޭގައި ސުލްހަ މަސަލަސްކަމާއި އަމަން އަމާންކަން ގާއިމުކޮށް، ރައްޔިތުންނަށް ސަރުކާރުން ދެއްވަން ޖެހޭ އަސާސީ ޚިދުމަތްތައް އޭގެ އެންމެ ފުރިހަމަ ގޮތުގައި ދެއްވުމަކީ، ސަރުކާރުން ވަރަށް ބޮޑު އަހަންމިއްޔަތެއް ދެއްވަމުން ގެންދަވާ ކަމެއް ކަމުގައި ވިދާޅުވި އެވެ. އަދި ރާއްޖޭގެ ހުރިހާ ކަމެއް ވެސް އަދުލުވެރިކަމާއި އިންސާފާ އެކީގައި ތަރައްގީގެ މަގުގައި ކުރިއަށް ދިޔުމަކީ ދިވެހި ރައްޔިތުން ބޭނުންވާނެ ކަމެއް ކަމުގައި ވެސް ރައީސް ވިދާޅުވި އެވެ.\nއަރުޝީފަށް ނެގީ 22/03/2017 05:38\nއެންމެފަހުން އަޕްޑޭޓްކުރީ 22/03/2017 05:38\nއަބްދުﷲ މުއާޒް 53 މިނެޓު ކުރިން


Thinadhoo Eid jamaa'athah covid ah positive meehaku dhiya massala eh\nޕޮޒިޓިވް މީހަކު ތިނަދޫގެ އީދު ޖަމާއަތަށް ދިޔަ މައްސަލައެއް\nގދ. ތިނަދޫ: އެ ރަށުގައި އޮތް އީދު ޖަމާއަތަކަށް ކޮވިޑް-19 އަށް ޕޮޒިޓިވްވެފައިވާ މީހަކު ދިޔަ މައްސަލައެއް ވަނީ ފެންމަތިވެފައި --\nގދ. ތިނަދޫ މަސްޖިދު މަރިޔަމްގައި އީދު ދުވަހު އީދު ނަމާދުގެ ޖަމާއަތް ކުރިއަށް ދަނިކޮށް އެ ޖަމާއަތަށް ކޮވިޑަށް ޕޮޒިޓިވްވެ ކަރަންޓީން ކޮށްފައި ހުރި މީހަކު ދިޔަ މައްސަލައެއް ފެންމަތިވެއްޖެ އެވެ.\nއީދު ނަމާދުގެ ހުތުބާ ކިޔަމުން ދަނިކޮށް ކޮވިޑަށް ޕޮޒިޓިވް އެ އަންހެން މީހާ މިސްކިތަށް ވަދެފައިވަނީ ކުޑަ އަންހެން ކުއްޖަކު ގޮވައިގެންނެވެ. އެ މީހާ ވަނީ އަތުން އެކި ހަރަކާތްތައް ކުރަމުން ސަފުތައް ކައިރިން އިމާމާ ކައިރިއަށް ގޮސް ހުއްޓި ހުރެ އަތުން އިޝާރާތްތަކެއް ކޮށްފައެވެ.\nތިނަދޫ ހޮސްޕިޓަލުން މިރޭ ބުނީ މަސްޖިދު މަރްޔަމް މިސްކިތުގައި އަލްހާ އީދު ނަމާދު ކުރަމުން ދަނިކޮށް އެ މިސްކިތަށް ކޮވިޑް-19 އަށް ޕޮޒިޓިވް މީހަކު ގޮސްފައިވާ ކަމަށެވެ. އެކަމާއި ގުޅިގެން މަރިޔަމް މިސްކިތަށް ދިޔަ މީހުންގެ ރެންޑަމް ސާމްޕަލް ނަގަން ނިންމާފައިވާ ކަމަށެވެ. އެ ގޮތުން މާދަމާ މެންދުރު ދެއަކުން ފެށިގެން 3:30 އަށް ހޮސްޕިޓަލްގެ ގޯތިތެރޭގައި ރެންޑަމް ސާމްޕަލް ނެގުމަށް ވަނީ ނިންމާފައެވެ.\nތިނަދޫއަކީ މި ފަހުން ކޮވިޑްގެ ހާލަތު އެންމެ ގޯސްވި އެއް ރަށެވެ. އެ ރަށުގައި ކޮވިޑް ކޮންޓްރޯލް ކުރުމަށް ހަރުކަށި ފިޔަޅުތަކެއް އެޅިއެވެ. ގިނަ ދުވަސްތަކަކަށް ފަހު އެ ފިޔަވަޅުތައް ލުއި ދީފައިވަނީ ދާދި ފަހުންނެވެ. ތިނަދޫގައި އެކްޓިވް ކޭސްގެ އަދަދަކީ މިހާރު 77 އެވެ. މިދިޔަ ސައުވީސް ގަޑިއިރުތެރޭ ޕޮޒިޓިވް ވެފައިވަނީ ހަތަރު މީހެކެވެ. މިއަދު ބަލިން ރަނގަޅުވީ ނުވަ މީހެކެވެ. ތިނަދޫ އިން ދެ މީހަކު ކޮވިޑްގައި މަރުވެފައިވެއެވެ.\nއެ ރަށުން މުޅި ޖުމްލަ ބަލި ޖެހުނީ 921 މީހަކެވެ. އެއީ އަތޮޅުތެރޭގެ ރަށަކުން އެންމެ ގިނަ ބަޔަކަށް ބަލި ޖެހުނު އެއް ރަށެވެ. މިހާތަނަށް 842 މީހަކު ވަނީ ބަލިން ރަަނގަޅުވެފައެވެ.\nކޮވިޑް-19 އިން ދިފާއުވުމަށް ޖަހަން ޖެހޭ ވެކްސިންގެ ފުރަތަމަ ޑޯޒް 3،854 މީހަކު ޖަހާފައިވާއިރު 2،886 މީހަކު ވަނީ ވެކްސިން ފުރިހަމަކޮށްފައެވެ.\nގދ. ތިނަދޫ އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19\nއިތުރު 15 މީހަކު ޕޮޒިޓިވް، ތިނަދޫގެ ނަންބަރު 845 އަށް\nތިނަދޫއަށް އަރާ ފޭބުން މަނާކޮށްފި


"ތަރިތައް އަރައި ފިޔަޖަހަން ފަށައިފިއެވެ. މީސްތަކުންގެ ލޯތައް މެރިއްޖެއެވެ. ރަސްރަސްކަލުންގެގަނޑުވަރު ތަކުގެ ދޮރުތައް ބަންދުކޮށްފިއެވެ. ނަމަވެސް އިނބަ ރަސްކަލާނގެ ހުރިހާ ދޮރުކޮޅުތަކެއް ވަނީ ހުޅުއްވަވައި ލައްވަވައިފައެވެ. ހުރިހާ ލޯބިވެރިން ވަނީ އެމީހުންގެ ބައިވެރިންނާއިއެކުގައެވެ. މިއަޅާ މިތަނުގައި މިހުރީ އިނބަ ﷲ އަށްޓަކައެވެ."\nމިއީ ވަރަށް ހެޔޮ ލަފާ އަންހެނަކު އޭނާގެ ގޭގެ ރޫފްޓޮޕުގައި ހުރެ ރޭގަނޑު ދަންވަރު ﷲ ތަޢާލާއަށް ދެންނެވި އިބާރާތްތަކެކެވެ. މިއީ ހަމަ އޭނާގެ އަމިއްލަ އިބާރާތްތަކެކެވެ. އޭނާގެ ހިތުގައި ﷲ ތަޢާލާއަށް އޮތް ލޯބީގެ މަތިވެރިކަން ބަޔާންކުރަން ބޭނުންކުރި ޢިބާރާތްތަކެކެވެ. މިފަދަ ޢިބާރާތްތަކުން ﷲ ތަޢާލާއަށް ދަންނަވާ މީހަކަށް ނުފުދޭނެ އެއްވެސް ބޭނުމެއް ނުއޮންނާނެއެވެ.\nއެއީ ކީއްވެގެން ހެއްޔެވެ؟ ރޭގަނޑު ދަންވަރު އަރާމު ނިދި ދޫކޮށްލައި ތެދުވެ ﷲ ތައާލާއަށް މިފަދަ އިބާރާތްތަކުން ދެންނެވޭނީ ފުރިހަމަ ތަޤްވާވެރިންނަށްކަމުގައިވާތީއެވެ. އެމީހެއްގެ ހިތުގައި ﷲ ތަޢާލާގެ މައްޗަށް ވަރަށް ވަރަށް ބޮޑު ލޯތްބެއް އުފެދިފައިވާ މީހަކަށް ކަމުގައިވާތީއެވެ.\nރީތިހައި ލަވަ ހަދައިގެން ކިޔަންވީ މީސްމީހުންނަކަށް ނޫނެވެ. ރިވެތި އިބާރާތްތައް އެއްކޮށްގެން ދަންނަވަންވީ ﷲ ތަޢާލާ އަށެވެ. އެކަން ކުރަން ރަސޫލް (ޞޢވ) ވަނީ ބަޔާންކުރައްވަވައިފައެވެ. އެކަން ހަނދާން ނެތިގެން މިއުޅެނީ އަހަރެމެންނަށެވެ!\nރޭގަނޑުގެ ނިންޖާއި ލޯބިވެރިޔާ (އަނބިމީހާ/ ފިރިމީހާ) އާއި އަރާމުތަންމަތި ދޫކޮށްލައި ﷲ ތަޢާލާއަށް އަޅުކަންކުރަން ޔެދުވެއްޖެ މީހަކާއިމެދު ﷲ ތަޢާލާ ފަޚުރުވެރިވެވޮޑިގެން މަލާއިކަތުންނަށް ބަސްފުޅު ވަހީ ކުރައްވަވާކަން ރަސޫލް (ޞޢވ)ގެ ޙަދީޘްފުޅުން ސާބިތެވެ.\nރޭގަނޑުގެ ބައިން ފަހު ބައިގައި ﷲ ތަޢާލާ3ވަނައުޑަސް ފައިބައިވަޑައިގެން "ތިމަން ﷲ ގެ ޙަޟްރަތުން ކަންކަމަށް އެދެނީ ކޮންބައެއްތޯ؟" ސުވާލުކުރައްވަވާކަން އަހަރެމެން އެންމެންނަށްވެސް އެބައެނގެއެވެ. ވީއިރު އެދޭ ކަންކަމުގެ ވާހައިން އެދި ދަންނަވަން އެއަށްވުރެ މަތިވެރި ވަގުތަކީ ކޮބައިހެއްޔެވެ؟ ﷲ ތަޢާލާ ދެއްވަވާ ރަނުގެ ފުރުޞަތު ބޭނުންކޮށް ތިބެ އެދޭ ކަންކަން ޙާޞިލު ނުވެގެން ކުރެވޭނީ ކޮން ޝަކުވާއެއް ހެއްޔެވެ؟\nކަން މިހެން އޮތް ނަމަވެސް ބަރަކާތްތެރި ރަމަޟާން މަހުގެ ދެ ދިހަ ނިމިގެންދާއިރު އެކަން ކުރެވުނީ އަހަރެމެންގެ ތެރެއިން އެކަން ކުރެވުނީ ކިތައް މީހުންނަށް ހެއްޔެވެ؟ ވީއިރު ރަމަމާން މަހުގެ ބަރަކާތް ޙާޞިލުކުރަން އަހަރެމެންނަށް މިކުރެވުނީ ކޮންކަމެއް ހެއްޔެވެ؟\nމީސްތަކުންނޭވެ! ދާދި އަވަހަށް ފަހު ދިހަ ވެސް ވަކިވެގެން ހިނގައިދާނެއެވެ. ފުރުޞަތުގެ ބޭނުން ހިފާށެވެ! މަރު އައިސް ބައްދަލުކުރާނީ ކޮން ވަގުތަކު ކަމެއް ނުއެނގޭނެއެވެ. މަރުވުމުން ދެން އިތުރަށް ދެންނެވޭނެ ހަމަ އެއްވެސް ކަމެއް ނެތްކަން އެއީ ވެސް އެންމެންނަށް އެނގޭ ކަމެކެވެ.\n- ޢުމަރު ސުލައިމާންގެ ދަރުސަކުން


galehiri: ދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް - 7\nދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް - 7\nވެލާނާގެ އާއި އަތިރީގޭގެ ކޯޅުންތައް ފެށުން\nހުރަވީ ޚާންދާނަކީ ބަގާވާތުގެ ޚާންދާނެވެ. ބަގާވާތަކުން ރަސްކަން ފޭރިގަނެ އެރަސްކަން އެކި ބައްޓަމަށް ފެއްތުމަށްވެސް އެ ޚާންދާނުން ކޮށްފައިވަނީ ބަގާވާތެވެ. އެއީ ބަގާވާތުގެ އަމާ ހާލިހަދައިގެން އެ އަމާގެ ދަރިންގެ ގައިގައި ތުޅާކި ބައްދައިގެން ކަލޭނޭ ކަލޭނޭވޭ ކޮންމެވެސް ކޮންމެވެސް ބަގާވަތެއްކޮށްފައި ނޫނީ ތިޔައިން އެންމެކުއްޖެއްވެސް ލޮލުފިޔަ ޖަހައި ހަމަ ނިންޖެއް ނިދައިގެން ނުވާނެޔޭ ނުނިދަހަރޭ ކެނޑިނޭޅި ހުއްޓުމެއްނެތި ގޮވަމުންދާ ޚާންދާނެވެ. އެކަން ކުރީގެ ބާބުތަކުގައި ވަރަށް ތަފްސީލުކޮށް ބަޔާން ކުރެވިއްޖެއެވެ.\nކޮންމެ އެއްޗެއްވެސް ހަލާކުކުރާ ފަނި އުފެދޭނީ އެ އެއްޗަކުންނޭ ބުނެވޭގޮތަށް ހުރަވީ ޚާންދާނު ހަލާކުވުމުގެ ފަނި އުފެދުނީވެސް ހަމަ އެ ޚާންދާނުގެ ތެރޭގައެވެ. ލިޔަމުންމިދާ ބާބުތަކުގެ ފަހުބައިން އެކަން ޔަގީންވާވަރުގެ ހެކިވެސް ފެންނާނެއެވެ. އަތިރީގެ އާއިލާ އާއި ވެލާނާގޭ އާއިލާ މުޑިއަރައި އާ ބަގާވާތެއްގެ ހުޅު ފަޅައިގެންދިޔުމަކީ މިފަނި އޭގެ ވާޖިބު އަދާކުރަން ފަށައިގެންފިކަން ދޭހަވެގެން ދިޔަ ހާދިސާއެކެވެ. މިބައިގައި ލިޔާން މިއުޅެނީ މަޝްހޫރު ގޯދީ ރާޖާގެ ބަގާވާތެވެ.\nގޯދީރާޖާގެ ނަމުން މަޝްހޫރުވެފައިވަނީ ހުރަވީ ޚާންދާނުގެ ގޮތްޕެއް ކަމަށްވާ ވެލާނާގެ އާއިލާގެ ބޭފުޅުންގެ ތެރެއިން ވެލާނާގޭ މުހައްމަދު ދީދީއެވެ. ވެލާނާގޭ އާއިލާގެ ފެށުމަކަށް ބަލަނީ މަލިންގޭ ހަސަން ދީދީ އެވެ. އެއީ މަޝްހޫރު ވެލާނާ މަނިކުފާނެވެ.\nމި ވެލާނާ މަނިކުފާނު ކައިވެނި ބައްލަވައިގެން ހުންނެވީ އަތިރީގޭ އިބްރާހިމް ދޮށިމޭނާކިލެގެފާނުގެ އެއްބަނޑު އެއްބަފާ ކަނބަލަކާއެވެ. ވެލާނާ މަނިކުފާނުގެ ދޮށީ ދަރިކަލުން ވެލާނާގޭ މުހައްމަދު ދީދީ ކައިވެނި ބައްލަވައިގެން ހުންނެވީ އިބްރާހިމް ދޮށިމޭނާކިލެގެފާނުގެ ދަރިކަނބަލަކާއެވެ. ދެ އާއިލާއޮތީ މިހާވަރަށް ގުޅިފައެވެ. ބޮޑު ހުޅު ހިންގެވީވެސް އިބްރާހިމް ދޮށިމޭނާކިލެގެފާނާއި ވެލާނާމަނިކުފާނު ގުޅިވަޑައިގެންނެވެ. މި ދެ އާއިލާ މުޑިއަރަން މެދުވެރިވީ ހާޖީ އިމާދުއްދީނުގެ ރަސްކަމުގައި އެރަދުން ކުރެއްވި ކައިވެނިފުޅެއްގެ ސަބަބުންނެވެ. އެވާހަކަ ކުރީ ބާބެއްގައި ބަޔާން ކުރެވިއްޖެއެވެ. ކޮންމެއަކަސް އެދުވަހަށްފަހު ދެ ގޭގެ މެދުގައި އިތުބާރެއް ދެނެގަތުމެއް ކުލުނެއް ނޯވެއެވެ. މިހެންވުމުން ޝަމްސުއްދީނު ތިންވަނައިގެ ރަސްކަމުގައި ވެލާނާގޭ އާއިލާއަށް އެއްވެސް ހައިސިއްޔަތެއް ގަދަރެއް ނޯވެއެވެ. މިއީ ވެލާނާމަނިކުފާނާއި އެމަނިކުފާނުގެ ބޭފުޅުންނަށް ހަޖަމު ކުރެވޭވަރުގެ ކަމަކަށް ނުވިއެވެ. ތަބައީގޮތުންވެސް އެއީ ބިރުކުޑަ ހިތްވަރުގަދަ ކެރޭ ބޭފުޅުންތަކެކެވެ. ބަޔަކު ހެދިހާ ގޮތަކަށް ރުހިގެން ތިބެން ތައްޔާރެއް ނޫނެވެ.\nވެލާނާ މަނިކުފާނާއި އަތިރީގޭ އިބްރާހިމް ދޮށިމޭނާކިލެގެފާނާއި ދެމެދު މައްސަލަތައް ފެށި އިތުބާރު ގެއްލުމާ ގުޅިގެން ވެލާނާގޭ ކުދިން ދެރަކޮށްލުމަށް އިބްރާހިމް ދޮށިމޭނާކިލެގެފާނު ވިދާޅުވިކަމަށް ވަރަށް ގިނަ މީހުން ބުނާ ވާހަކައެކެވެ. އަހަރެންގެ ދަރީން އިނގިރޭސި ކިޔެވިޔަކަސް ކަލޭގެ ދަރީންނަށް އިނގިރޭސިއެއް ނުކިޔެވޭނެއެވެ. އަހަރެންގެ ދަރީން ވެރިކަން ކުރިޔަސް ކަލޭގެ ދަރީންނަށް ވެރިކަމެއް ނުކުރެވޭނެއެވެ. އަތިރީގެއާއި ވެލާނާގެ ހަމަހަމައެއް ނުވާނެއެވެ. އިބްރާހިމް ދޮށިމޭނާކިލެގެ އާއި ވެލާނާކަލޯ އެއްވަރެއް ނުވާނެއެވެ.\nއިބްރާހިމް ދޮށިމޭނާކިލެގެފާނުގެ މި ވިދާޅުވުމަކީ ވެލާނާގޭ އާއިލާ ކުރިއަރައި ދިއުމަށް ހިތްވަރު ކުރުމަށް އެއާއިލާގެ ބޭފުޅުންނަށް ހިތްވަރު ލިބިވަޑައިގަތުމުގެ މައިގަޑު ސަބަބުކަމަށް ނިންމިދާނެއެވެ. އަތިރީގޭ ބޭފުޅުންނަށްވުރެ ހުރިހާ ގޮތަކުން ވެސް ގަދައީ ވެލާނާގޭ ބޭފުޅުންކަން މާގިނަ އަހަރުތަކެއް ނުވެ އެބޭފުޅުން އޮތީ ދައްކަވައިފައެވެ. ހުރަވީ ޚާންދާނާއި އަތިރީގޭ އާއިލާގެ ވެރިކަން ނިމުމަކަށް ގެންނަވައި އެބޭފުޅުންގެ ކަންތައް ކޮޅެއްގައި ޖެއްސެވީ ވެލާނާގޭ ބޭފުޅުންނެވެ. އެވާހަކަތައް އަދި ފަހުން އަންނާނެއެވެ.\nއަތިރީގޭ ބޭފުޅުންނާއި ޝަމްސުއްދީން ރަދުންނާއި ދެކޮޅަށް ވެލާނާގޭގައި އެކިކަހަލަ ރޭވުންތައް ރާއްވަވާކަމަށް މާލެތެރޭގައި ވާހަކަ ދެކެވޭން ފެށުމުން ވެލާނާ މަނިކުފާނާއި އޭނާގެ ދެބޭފުޅުން ކަމަށްވާ މުހައްމަދު ދީދީ އާއި އިބްރާހިމް ދީދީ 1904 ގައި ހައްދުންމައްޗަށް އަރުވާލައިފިއެވެ. އަރުވައިލީ ހާޖީ އިމާދުއްދީނާއި އެއްބައިވެގެން ޝަމްސުއްދީން ރަދުންނާއި ދައުލަތާ ދެކޮޅަށް ބަގާވާތް ކުރައްވަން އުޅުއްވާކަމުގެ ތުހުމަތުގައެވެ. މި ތިން ބަފައިން މާގިނަދުވަހު އެ އަތޮޅުގައި ތިއްބަވާކަށް ނުހައްދަވައެވެ. އޮޑިއެއް ކަނޑުއްވައިގެން ތިން ބޭފުޅުންވެސް ދަންވަރު ސިއްރިޔާތުގައި ސިލޯނަށް ފުރާވަޑައިގެންފިއެވެ. ސިލޯނަށް ވަޑައިގެން 1905 ގައި އެބޭފުޅުން އުޅުއްވީ އިނގިރޭސިންގެ މަދަދު ހޯއްދެވުމަށެވެ. އެކަމަކު އިނގިރޭސިން ތިބީ އަތިރީގޭ ބޭފުޅުންގެ ފަރާތަށެވެ. އިނގިރޭސިން ބުނީ ރާއްޖޭގެ މަސްލަހަތު ނަގައިލުމުގެ ކަންކަން ކުރާނަމަ ފިޔަވަޅުވެސް އެޅިދާނެ ކަމަށެވެ.\nއިނގިރޭސިންގެ އެހީ ނުލިބުނީމާ ވެލާނާގޭ ބޭފުޅުންނަށް މަޖުބޫރުވީ އެއްގޮތަކުން ނުވިއްޔާ އަނެއްގޮތަކުންނަމަވެސް ވެރިކަން ފުރޮޅާލައި އަތިރީގޭ ބޭފުޅުންނާއި ޝަމްސުއްދީން ރަދުން ސައިޒު ކުރުމަށެވެ. މިހެންވެ އިންޑިޔާގެ ހުޅަނގުބިތުގެ ޕަޓާނުންނާ ވާހަކަ ދައްކަވައި ރާއްޖޭގެ ވެރިކަން ބަދަލު ކުރުމަށް އެމީހުންގެ އެހީތެރިކަމަށް އެދިވަޑައިގެންފިއެވެ. ވެލާނާގޭ ބޭފުޅުން އުޅުއްވާ ނޫޅުއްވާގޮތް އިބްރާހިމް ދޮށިމޭނާކިލެގެފާނުވެސް ގެންދެވީ ބައްލަވަމުންނެވެ. މިހެން ބައްލަވަމުން ގެންދަވަނިކޮށް ޖަފުނާއޭ ކިޔުނު އާގުބޯޓެއް ކުއްޔަށް ހިފައިގެން އާމިރު ޚާންއޭ ކިޔުނު ޕަޓާނެއްގެ ކޮމާންޑަރުކަމުގެ ދަށުގައި ހަތިޔާރާއެކު ޕަޓާން ކުލީ ސިފައިން ގޮވައިގެން ވެލާނާ މަނިކުފާނު މާލެއަށް އަރާވަޑައިގަތުމަށް އުޅުއްވާ ވާހަކަ އިވިވަޑައިގެންފިއެވެ.\nމިކަމާއި ގުޅިގެން އިބްރާހިމް ދޮށިމޭނާކިލެގެފާނު ވަގުތުން އިނގިރޭސިންނަށް މިމައުލޫމާތު ދެއްވައި ވެލާނާގޭ ކުދިން ހައްޔަރު ކުރުމަށް އެދިވަޑައިގެންފިއެވެ. މިކަމަށް އެދިވަޑައިގަތުމުން މެޑްރާސްގެ ފުލުހުން މެދުވެރިކޮށް ޓަމިލްނާޑޫގެ ބަނދަރުގައި އޮތް ޖަފުނާ ބޯޓު ފާސްކުރިއިރު އިނގިރޭސިންނަށް އެޔަކުން ހަތިޔާރެއް އަދި ޕަޓާނު މީހަކު ނުފެނުނެވެ. ދެން މިކަން ހުއްޓާލައިގެން ތިބީއެވެ. މިހެން ތިއްބާ ހާޖީ އިމާދުއްދީނަށް ވަފާތެރި މީހުންގެ ތެރެއިން އަރުވާލެވިފައި ތިއްބެވި އެއްގަމުގޭ ދެބެއިފުޅަކުވެސް އޮޑިކަނޑުއްވައިގެން ސިލޯނަށް ވަޑައިގެން ވެލާނާގޭ ބޭފުޅުންނާ ގުޅިވަޑައިގެންފިއެވެ. އެއްގަމުގޭ ބޭފުޅުންވެސް ޝަމްސުއްދީން ރަދުންނާއި އަތިރީގޭ އިބްރާހިމް ދޮށިމޭނާކިލެގެފާނުގެ އަނިޔާވެރިކަމުގެ ވާހަކަ އިނގިރޭސިންނަށް ވިދާޅުވެ ދެއްވިއެވެ. އެކަމަކު އިނގިރޭސިން ތިބީ އަތިރީގޭ ފަރާތަށެވެ.\nޕަޓާނުންނާއެކު ރާއްޖެ އައުމުގެ ރޭވުން މުޅިން ނިމި މިކަން އަދި ތަންފީޒު ނުކުރެވިގެން އުޅެނިކޮށް ވެލާނާ މަނިކުފާނު ކޮލަމްބޯގައި 1907 ގައި އަވަހާރަވެއްޖެއެވެ. ވެލާނާ މަނިކުފާނު އަވަހާރަވިޔަސް ދަރިކަލުން ވެލާނާގޭ މުހައްމަދު ދީދީ އާއި އިބްރާހިމް ދީދީގެ އަޒުމަކަށް ބަދަލެއް ނާދެއެވެ. މުހައްމަދު ދީދީ އާއި އިބްރާހިމް ދީދީ އިންޑިޔާގެ ކާލިކަޓަށް ވަޑައިގެން އެތަނުން ދެތިން ބަނގަލާއެއް ހޯއްދަވައި ޕަޓާނުންގެ ބަޔަކާއިގެން މަލިކަށް ވަޑައިގެންފިއެވެ. މަލިކުގައި ތިއްބަވާފައި ރާއްޖޭގެ އުތުރުގެ ދެތިން ރަށަކަށް ވަޑައިގެން އުތީމު މުހައްމަދު ތަކުރުފާނު ކަޅުއޮށްފުންމީގައި ކުރެއްވި ކަހަލަ ހަނގުރާމައެއް ކުރައްވަން ދިމާކުރައްވައިފިއެވެ. މިކުރައްވާކަމަކީ ދަނޑިވަޅު ހޯއްދަވައިގެން ރަށްރަށަށް ފައިބާވަޑައިގެން ކުޑައިކޮށް ދިވެހިންނާ ތޮޅެ ހައްދަވާފައި ފުރާވަޑައިގަންނަވަނީއެވެ.\nމިޚަބަރު މާލެއަށް ލިބުމުން ވަރުގަދަ އަރުމާދެއްް ތައްޔާރުކޮށް އުތުރަށް ފޮނުވައިފިއެވެ. މިއަރުމާދު އުތުރަށް ގޮސް ވެލާނާ ލަޝްކަރާއި ބައްދަލުވާގޮތްވެ ދެބައިމީހުންގެ މެދުގައި މާވަރުގަދަ ކުރިމަތިލުމެއް އަދި ނުހިގަނީސް ވެލާނާ ލަޝްކަރު މައިދާންދޫކޮށް އަނެއްކާވެސް މަލިކަށް ހިގައްޖެއެވެ. މިކަމެއް ހިގީ 1907 ގެ އޮކްޓޫބަރު މަހުގައެވެ. މިއަށްފަހު ދެއަހަރެއްހާ ދުވަސް މެދަށް ދޫކުރައްވައި ވެލާނާގެ ދެބެއިންނާއި އެއްގަމުގޭ އަބްދުﷲ ދީދީ ކަރާޗީއަށް ވަޑައިގެން ޕަޓާނުންގެ އައު ބަޔަކު ހޯއްދަވައި ހަތިޔާރުވެސް ހޯއްދަވައިގެން އަނެއްކާވެސް ރާއްޖެއަށް ވަޑައިގެންފިއެވެ. މިފަހަރު އެންމެ ފުރަތަމަ ލައްވައިލީ ފާދިއްޕޮޅު ހިންނަވަރާއެވެ. އެރަށުގައި ތިއްބެވުމަށްފަހު ދެން ވަޑައިގަތީ މާލެއަތޮޅު ކަގި ކިޔާ ފަޅުރަށަށެވެ. އެރަށުން ދެން ވަޑައިގެންނެވީ މާލެއާ ކައިރިން ބަނޑޮހަށެވެ. މިކަމެއްހިނގީ 1910 ގެޑިސެމްބަރު 23 ވަނަދުވަހުއެވެ.\nބަނޑޮހުގައި ޕިޗޯރީ ފައުޖު ކޭމްޕު ކޮށްގެން ތިއްބާ ސަރުކާރަށް މިކަން މޭރުންވެގެން މީރުބަހުރު އިސްމާއިލް ދީދީ ހަނގުރާމައިގެ ގާފިލާއެއް ތައްޔާރު ކުރައްވައިގެން ބަނޑޮސް ކައިރިއަށް ވަޑައިގެން ހަމަލަ ދެއްވީމާ އިސާހިތަކު ޕިޗޯރީން ބަލިވެ އަމާން ދީފިއެވެ. މާލޭގެ ލަޝްކަރު އެތަނަށް ގޮސް ވިހިތިރީސް ބަޑިއެއް ގޮއްވައިލިތަނުން ޕިޗޯރީން އަމާންދީފިއެވެ. ސިފައިންގެ އެންމެ އިސް ވެރިޔަކީ އަތިރީގޭ ބޭފުޅުންނަށް އިޚުލާސްތެރިކަމުގައި ދެގޮތެއް ނުވާ މީރުބަހުރު އިސްމާއިލް ދީދީއެވެ. މި އިސްމާއިލް ދީދީއަކީ އާއިލީ ގޮތުން އައްޑޫ މަރަދޫ މީހުންނާއި ވަރަށް ތިމާގެ ބޭފުޅެކެވެ. މީނާއަކީ މަރަދޫ މުދިންގޭ ބޮޑުކަތީބުގެ މަރަދޫ އައިމިނާފާނުގެ ދޮންމަނިކުގެ ބޭފުޅެކެވެ. މި އިސްމާއިލު ދީދީ އާއި އަތިރީގެއާ ދޭތެރޭ އޮންނަ ގުޅުމުގެ ބިންގަލަކީ އަތިރީގޭ އިބްރާހިމް ދޮށިމޭނާކިލެގެފާނަކީ މީނާޔާ ދެބެއިންގެދަރި ބޭފުޅަކަށް ވުމެވެ.\nމި ހަނގުރާމައިގައި ޕިޗޯރީން ބަލިވެ ވެލާނާގޭ ދެބެއިން ހައްޔަރުވުމުން މިކަމުގައި އެންމެ އިސްކޮށް ހުންނެވި ވެލާނާގޭ މުހައްމަދު ދީދީއަށް އަދަބު ދިނީ ވަކިވަރަކަށް ނޫނެވެ. ހިލިހިލާ ޖަހައިފައި އެތައް އަހަރަކު މާލޭގައި ބޭއްވިއެވެ. އެއަށްފަހު އަރުވައިލީ ފުވައްމުލަކަށެވެ. ޕިޗޯރީ ކުލީސިފައިންތައް އަލުން އިންޑިޔާއަށް ފޮނުވައިލާން ނިންމައި އެވެރިން އޮޑިޔަކަށް ލައިގެން މީރުބަހުރު އިސްމާއިލް ދީދީގެ ވެރިކަމުގެ ދަށުގައި ސިފައިންނާއެކު ފުރުވައިލީއެވެ. ތިން ހަތަރު ދުވަހަކަށްފަހު މީރުބަހުރު އިސްމާއިލް ދީދީ މާލެ ވަޑައިގެންފައި ވިދާޅުވީ މިއައީ ޕިޗޯރީން އިންޑިޔާއަށް ބާލައިފައި ކަމަށެވެ. އެކަމަކު ދަތުރު އަވަސްކަމާއި ބަސްމަގު ހުރިގޮތުން އެއީ ތެދެއްކަމަށް ގިނަ ބަޔަކު ގަބޫލެއް ނުކުރެއެވެ. ގިނަ މީހުން ބުނަނީ ރާއްޖެއާ ދިމާލުން ބޭރަށް ނުކުމެފައި ޕިޗޯރީންތައް ކަނޑު ފެއްތީ ކަމުގައެވެ. ކޮންމެއަކަސް މިކަމުގެ ހަގީގަތް ފާޅެއް ނުވެއެވެ.\nވެލާނާގެ އާއި ދިޔަމިގިލީ ޚާންދާނު ގުޅުން\nވެލާނާގޭ މުހައްމަދު ދީދީ އޭރު ހުންނެވީ އަތިރީގޭ އިބްރާހިމް ދޮށިމޭނާކިލެގެފާނުގެ ދަރިކަނބަލަކާ ކައިވެނި ކުރައްވައިގެންނެވެ. އެކަމަކު މިހިސާބަށް ކަންތައް ދިޔުމުން އިބްރާހިމް ދޮށިމޭނާ ހުންނެވީ މުހައްމަދު ދީދީ މަރައިލުމަށް ވެސް ބޭނުންފުޅުވެފައެވެ. ފުވައްމުލަކަށް އަރުވައިލީމާ މުހައްމަދު ދީދީ ކުރެއްވި ކަމަކީ ފުވައްމުލަކުން ކަނބަލަކާ ކައިވެނި ބެއްލެވީއެވެ. މިކައިވެންޏެއްގެ އެއްބޭނުންފުޅަކީ އަތިރީގޭ ބެއިފުޅުންނާ ދެން އަބަދަށް ވަކިވީކަން ދެއްކެވުމެވެ. ވެލާނާގެ މުހައްމައިދި ކައިވެނި ބައްލަވައިގަތީ ދިޔަމިގިލީ ޚާންދާނުގެ ގިޔާސުއްދީން ރަދުންގެ ދަރިކަލުން ކިލެގެފާނުގެ އައުލާދުގެ ކަނބަލެއް ކަމުގައިވާ މުލަކު ފުނާޑު ގަނޑުވަރު އައިޝަތު ދީދީ އާއެވެ. އެއީ ކިލެގެފާނުގެ ހުނިބޮލިއެ ހުސައިން ދީދީގެ ފުނާޑު ގަނޑުވަރު އަހުމަދު ދީދީގެ އައިޝަތު ދީދީއެވެ. މިބަނޑުން ވެލާނާގޭ މުހުއްމައިދިއަށް ލިބިވަޑައިގެންނެވި އެއްބޭފުޅަކީ އަބްދުލް މަޖީދު މާހިރެވެ. މާހިރު އުފަންވީވެސް ފުވައްމުލަކުގައެވެ. މާހިރު ފަހުން އަތިރީގޭ މުހައްމަދު އަމީނުގެ އަމީނާއާ ކައިވެނި ބައްލަވައިގެން ލިބިވަޑައިގެންނެވި އަމީން ފައިސަލާއި އިބްރާހިމް ފައިސަލާއި ފަރަހަނާޒް ފައިސަލް ދިޔަމިގިލީ ޚާންދާނާއި ގުޅެނީ މި ރޮނގުންނެވެ.\nވެލާނާގޭ މުހައްމައިދި ފުވައްމުލަކަށް އަރުވާލެވިފައި ވަރަށް ގިނަ ދުވަހު ހުންނެވިއެވެ. މިގޮތަށް ހުންނެވިއިރު މުހުއްމައިދިގެ ދޮށީ ދަރިކަލުން ވެލާނާގެ އަހައްމައިދި ވެސް ފުވައްމުލަކަށް ވަޑައިގެން ބައްޕާފުޅުގެ އަރިހުގައި އެރަށުގައި ވަޒަންވެރިވެވަޑައިގަތެވެ. މި އަހުމަދު ދީދީއަކީ އިބްރާހިމް ދޮށިމޭނާކިލެގެފާނަށް ބޮޑުބޭބެ ވިދާޅުވާ ބޭފުޅެއް ކަމުގައިވިޔަސް ނާރުތަކުގައި ދައުރުވަމުންދިޔައީ ވެލާނާގޭ އާއިލާގެ ލެޔެވެ. އެހެންވެ އަތިރީގެ އާއި ހުރަވީ ޚާންދާނަށް މެސެޖެއް ދެއްވުމުގެ ގޮތުން އަހައްމައިދިވެސް ފުވައްމުލަކުން ދިޔަމިގިލީ ޚާންދާނަށް ނިސްބަތްވެވަޑައިގަންނަވާ ކަނބަލަކާ ކައިވެނި ބައްލަވައިގެންފިއެވެ. އެއީ ގިޔާސުއްދީން ރަދުންގެ އިބްރާހިމް ފާމުލަދޭރިކިލެގެފާނުގެ ހަސަން ދީދީގެ މާދަޑިގޭ ހުސައިން ދީދީގެ މަރިޔަމް ދީދީގެ މޫސައިދީގެ މުލަކު ނަޔާގޭ އައިޝަތު ދީދީ އެވެ. މިބަނޑުން ވެލާނާގޭ އަހައްމައިދިއަށް ލިބިވަޑައިގެންނެވި ބޭފުޅަކީ ވެލާނާގޭ މަޝްހޫރު އިބްރާހިމް ނާސިރެވެ. މިހެންވެ ނާސިރަކީ ދިޔަމިގިލީ ޚާންދާނުގެ ވެސް ބޭފުޅެކެވެ.\nވެލާނާގެ މުހައްމައިދި އާއި އެދީދީގެ ދަރިކަލުން ވެލާނާގެ އަހައްމައިދި އަތިރީގޭ ބޭފުޅުންނަށް ކަމެއް ދެއްކެވުމުގެ ގޮތުން ދިޔަމިގިލީ ޚާންދާނުގެ ގިޔާސުއްދީން ރަދުންގެ ދަރިކޮޅާއި ގުޅިވަޑައިގެންނެވުމުގެ ކުރީގައިވެސް ވެލާނާގޭ ބޭފުޅުން ދިޔަމިގިލީ ޚާންދާނާއި ގުޅެއެވެ. އެހެނީ ވެލާނާމަނިކުފާނު ނުވަތަ މަލިންގޭ ހަސަން ދީދީއަކީ ގިޔާސުއްދީނުގެ ބަފައިކަލުން ދިޔަމިގިލީ އިބްރާހިމް ރަސްގެފާނުގެ ސަންފާ ރަންދި ކަނބާފާނުގެ ކީހި އިބްރާހިމް ދީދީގެ ވީރު ހަސަން ދީދީގެ އަލީ މަލިން މަނިކުފާނުގެ ބޭފުޅެކެވެ. އަދި އެހެން ލައިނަކުންވެސް މަލިންގޭ ހަސަން ދީދީ މި ޚާންދާނާއި ގުޅެއެވެ. އެއީ ދިޔަމިގިލީ އިބްރާހިމް ރަސްގެފާނުގެ ފާތިމާ ރަނިކިލެގެފާނުގެ ގާޒީ އިބްރާހިމް ސިރާޖުއްދީނުގެ ޒައިނަބު ދީދީގެ މަލިންގޭ ހަސަން ދީދީ އެވެ. ވީމާ ވެލާނާ މަނިކުފާނަކީ ގިޔާސުއްދީނާއި އެއްބަނޑު އެއްބަފައި ދެ އަންހެން ކަނބަލުންގެ ފަރާތުން ވަޑައިގެން ހުންނެވި ބޭފުޅެކެވެ. ވެލާނާމަނިކުފާނުގެ ވެލާނާގޭ މުހައްމަދު ދީދީ އާއި އޭނާގެ ދަރިކަލުން ވެލާނާގޭ އަހައްމައިދި ގިޔާސުއްދީނުގެ ދަރިކޮޅާއި ގުޅިވަޑައިގަތުމުން ދިޔަމިގިލީ ޚާންދާނުގެ ގާތްގަޑަކަށް ހުރިހާ ކޮޅަކާއި ގުޅި އެބޭފުޅުންގެ ހުރަވީ ވަންތަކަމަށްވުރެ ދިޔަމިގިލީ ވަންތަކަން ވަނީ ބޮޑުވެފައެވެ. މިއީ ހަގީގަތެކެވެ.\nއަތިރީގޭ ޚާންދާނުގެ އާރާއި ބާރު އެންމެ ފަހުން ނިމުމަކަށް ގެންނެވީ ވެލާނާގޭ ބޭފުޅުންނެވެ. މުހައްމަދު އަމީނުގެ ވެރިކަން 1953 ގައި ނިމުމަކަށް ގެނައުމުގެ މޭސްތިރިއަކީ ވެލާނާގޭ އިބްރާހިމް މުހައްމަދު ދީދީއެވެ. އެއީ ގޯދީރާޖާގެ މާލޭ ބަނޑުގެ ދަރިކަލެކެވެ. އިބްރާހިމް މުހައްމަދު ދީދީއަކީ މުހައްމަދު އަމީނުގެ ނާއިބު ރައީސެވެ. އަމީނުގެ ވެރިކަން އިންގިލާބު ކުރައްވައި އަމީނު ވިހަމަނާފުއްޓަށް އަރުވައިލެއްވީ އޭނާއެވެ. އޭރު ވެލާނާގޭ އަހައްމައިދިގެ ދަރިކަލުން އިބްރާހިމް ނާސިރަކީ ސިފައިންގެ ވެރިޔާއެވެ. އިބްރާހިމް ނާސިރު ބޮޑުވަޒީރުކަމަށް ވަޑައިގަތީ 1957 ގައެވެ. ބޮޑުވަޒީރު ކަމަށް ވަޑައިގެންފައި ހުރަވީ ޚާންދާނުން ކުރަމުން އައި ހުރަވީ ރަސްކަން 194 އަހަރާއި ހިސާބުން އަބަދުގެ އަބަދަށް ނިންމައިލެއްވީ ނާސިރެވެ.\nއެރަސްކަން ނިމުނީ 1968 ގައި ނާސިރު ޖުމްހޫރިއްޔަތެއް އިއުލާން ކުރައްވައި ރައީސުލް ޖުމްހޫރިއްޔާކަމަށް ވަޑައިގަތުމުންނެވެ. ރަސްކަން އުވައިލެވުނު އިރު ތަޚުތުގައި އިންނެވީ އަތިރީގޭ އިބްރާހިމް ދޮށިމޭނާ ކިލެގެފާނުގެ އަތިރީގޭ އަބްދުލްމަޖީދު ރަންނަބަނޑޭރި ކިލެގެފާނުގެ ދޮށީ ދަރިކަލުން މުހައްމަދު ފަރީދެވެ. ދިޔަމިގިލީ ޚާންދާނަށް ހަރާންކޯރުވެ ހުރާގޭ މުހައްމަދު މަނިކުފާނު ފަށައިދިން ހުރާގޭ ރަސްކަން އެންމެފަހުން ނިމުމަކަށް ގެންނެވީ ދިޔަމިގިލީ ޚާންދާނުގެ ބޭފުޅެކެވެ. މިހެން ލިޔާއިރު ނާސިރަކީ ހުރަވީ ޚާންދާނުގެ ވެސް ބޭފުޅެއްކަން ހަނދާނެއް ނުނެތެއެވެ. އެކަމަކު ޝައުގުވެރި ކުރަނިވި ނުގުތާއެއްވީމާ ލިޔެލީއެވެ. ފަހުން އަދި މިއާގުޅޭ އިތުރު ބައިތައް އަންނާނެއެވެ.


buruniyaz: ގަދަކަމުން ވެރިކަމަށްއައުމަކީ، ޝަރުޢީހަމަތަކުގެ މަތިން ވެރިކަމަށްއާދެވޭ ގޮތެއްބާ!\n'محمد صلى ﷲ عليه و سلم'\nބޭ ކޮރަސް ކޭމެއް ކޮރެއްނުވާނެ. ޤަދުސަމިޢު މިހާ ވަރިއްޔާ ޤާލަފަމާ ކިހާވަރެއް ވާނެބާ\nގަދަކަމުން ވެރިކަމަށްއައުމަކީ، ޝަރުޢީހަމަތަކުގެ މަތިން ވެރިކަމަށްއާދެވޭ ގޮތެއްބާ!\nލިޔުއްވީ : ޑރ. ޢަބްދުލްމަޖީދު ޢަބްދުލްބާރީ\nގަދަކަމުން ވެރިކަމަށް އައުމަކީ، ޝަރްޢީ ހަމަތަކުގެމަތިން ވެރިކަމައް އާދެވޭ ޖާއިޒުގޮތެއް ކަމުގައި އިއްތިފާޤުވެފައިވަނީ ކޮން އުއްމަތެއްގެ ޢިލްމުވެރިންނެއް ހެއްޔެވެ. މުޙައްމަދު صلى الله عليه وسلم ގެ އުއްމަތުގެ ޢިލްމުވެރިންގެ މަޛްހަބަކީ ޝަރްޢީގޮތުން ވެރިކަމަށް އާދެވޭނީ ހޮވިގެން ވެރިކަމަށް އައުން، ނުވަތަ އިސްތިޚްލާފުކުރުން މިދެގޮތުން ކުރެ ގޮތަކުންނެވެ.\nދެން ވެރިޔަކު ހޮވުމުގައި، ހޮވުމުގެ ޙައްޤު ލިބިގެންވަނީ ކޮންބަޔަކަށްތޯއާއި ހޮވާނޭ ގޮތަކާއި މިއީ ޢިލްމުވެރިންގެ މެދުގައި ބަޙުސުކުރެވިފައިވާ މައްސަލައެކެވެ. އިސްތިޚްލާފުކުރުމަކީ ކުރިން ހުންނެވި ވެރިޔާ ތިމާގެ ފަހުން އަންނާނޭ ވެރިޔަކު ކަނޑައެޅުމެވެ. މިސާލަކަށް އަބޫބަކުރުގެފާނު އަވަހާރަވުމުގެ ކުރިން ވަނީ އެކަލޭގެފާނަށްފަހު ވެރިކަމާ ޙަވާލުވެވަޑައިގަންނަވާނީ ޢުމަރުގެފާނު ކަމުގައި ކަނޑައަޅުއްވާފައެވެ. އެއީ ޞައްޙަގޮތެއް ކަމުގައި އަޞްޙާބުބޭކަލުން ވަނީ އިއްތިފާޤުވެ ވަޑައިގެންފައެވެ. އެހެނަސް މިމައްސަލައިގައިވެސް ޢިލްމުވެރިން ބަހުސުކުރައްވާފައިވާ ކަންތައްތަކެއް ވެއެވެ. އަދި ޝަރުޠުތަކެއްވެސް ކަނޑައަޅުއްވާފައި ވެއެވެ.ނަމަވެސް ގަދަކަމުން މީހަކު ވެރިކަމަށް އަރައި، ވެރިކަމުގައި ވަކިހިއްޕާލައިފިކަމުގައި ވާނަމަ އެވެރިޔަކަށް ކިޔަމަންވާންޖެހޭނޭ ކަމަށް އުއްމަތުގެ ގިނަ ޢިލްމުވެރިން ދެކެވަޑައިގަންނަވައެވެ. އެއީ، ކޮންމެހެން އޭނާއެކުރި ކަންތައް ރަނގަޅުވެގެނެއް ނޫނެވެ. ނަމަވެސް ދެވަނަ މީހާވެސް ނުކުމެ ގަދަކަމުން ވެރިކަން އަތުލަން އުޅެފިނަމަ ނުވަތަ އަތުލައިފިނަމަ، މުޖްތަމަޢުގައި ފަސާދަބޮޑުވެ އެތައް ބައެއްގެ ލޭއޮހޮރި އިޖްތިމާޢީ ގުޅުންތައް ކެނޑި މުޖްތަމަޢު ބައިބައިވެ ހިނގައިދާނެތީއެވެ. އަދި ވެރިކަމަށް އަންނަ ގޮތަކީ މިއީ ކަމުގައި ވެއްޖެނަމަ މުޖްތަމަޢުގައި ދުވަހަކުވެސް ހަމަޖެހުމެއް ނޯންނާނެތީއެވެ. އެހެންކަމުން އަބަދުވެސް އިސްލާމް ދީން ބުރަވަނީ ޢާއްމުންގެ މަޞްލަޙަތަށް އިސްކަން ދިނުމަށެވެ.\nހަމައެހެންމެ ގަދަކަމުން ވެރިކަމަށް އަންނަ ވެރިޔަކަށް ކިޔަމަންވުމަކަށް އުއްމަތުގެ ޢިލްމުވެރިން އިއްތިފާޤެއްވެސްނުވެއެވެ. الخوارج ންނާއި المعتزلة ންނާއި شافعي މަޛްހަބުގެ ބައެއް ޢިލްމުވެރިން ދެކެވަޑައިގަނަންވާގޮތުގައި ގަދަކަމުން ވެރިކަމަށް އަރާ މީހެއްގެ ވެރިކަން ޞައްޙައެއް ނުވާނެއެވެ. އަދި އޭނާޔަށް ކިޔަމަންވާކަށްވެސް ނުޖެހޭނެއެވެ. އެހެނަސްأهل السنة والجماعة ގެ ގިނަ ޢިލްމުވެރިންގެ މަޛްހަބަކީ އެފަދަވެރިޔާއަށްވެސް ކިޔަމަންވާންޖެހޭނެކަމެވެ.\nމިއާއެކު ފާހަގަކޮށްލުން މުހިއްމު އަނެއްނުކުތާއަކީ، ގަދަކަމުން ވެރިކަމަށް އައުމީ ޝަރްޢީ ހަމަތަކުގެ މަތިން ވެރިކަމަށް އާދެވިދާނެ ގޮތެއްކަމުގައި ޢިލްމުވެރިން ވިދާޅުވެފައިވަނީ، ކުރީގައި ވެރިކަމުގެ ހުރިމީހާ މަރުވެ، އަދި އޭނާގެ ފަހުން އަންނާނޭ ވެރިޔައަކު އިސްތިޚްލާފުވެސް ކޮށްފައިނެތީސް، އަދި އޭނާއަށްފަހު ވެރިޔަކު ޢައްޔަންކުރާނޭ ވަކި އުޞޫލެއް ވެސް ކަނޑައެޅިފައި ނެތީސް، މީހަކު އައިސް ކަނޑީގެ ބާރުން ވެރިކަން އަތުލައިގަނެ، އޭނާގެ ވެރިކަން ރައްޔިތުން ބަލައިގެންފިނަމަ، އެއީ ޝަރްޢީ ހަމަތަކުގެ މަތިން އައިސްފައިވާ ވެރިކަމެއް ކަމުގައި ބެލެވިދާނެ ކަމަށެވެ. (މިއީ މިޒަމާނުގައި ވަރަށް ހިނގުން ނާދިރުކަމެކެވެ. އެހެނީ، މިހާރު ކޮންމެ ޤައުމެއްގައިވެސް ވެރިކަމަށް އާދެވޭގޮތްތައް އޮންނަނީ އެބައެއްގެ މެދުގައި ކަނޑައެޅިފައެވެ.) ނަމަވެސް ވެރިމީހާ ދިރިހުއްޓާ އޭނާގެ މައްޗަށް ބަޣާވާތްކޮށް އޭނާގެ ވެރިކަން އަތުލައިގެންފިނަމަ ބަލާނީ، ކުރީގެ ވެރިމީހާ ވެރިކަމަށް އައިސްފައި ވަނީ ކިހިނެއްތޯއެވެ. އެއީވެސް ބަޣާވާތަކުން އައިސްފައި ހުރި މީހެއްނަމަ އޭނާގެ މައްޗަށް ގަދަވެގަތް ވެރިމީހާގެ ވެރިކަން ޞައްޙަވާނެއެވެ. އެއާޚިލާފަށް ކުރީގަ ހުރި ވެރިމީހާއަކީ ޝަރްޢީ ހަމަތަކުގެ މަތިން ވެރިކަމަށް އައިސްފައި ހުރި ވެރިޔެއް ނަމަ، އޭނާގެ މައްޗަށް ބަޣާވާތްކުރި މީހާގެ ވެރިކަން ޞައްޙައެއް ނުވާނެއެވެ. އެހެންކަމުން، ޝަރްޢީ އަދި ޤާނޫނީ ހަމަތަކުގެ މަތިން ހޮވިފައިވާ ވެރިޔަކު ވެރިކަމުގައި ހުއްޓާ ގަދަކަމުން އޭނާ ވެރިކަމުން ބާލައި، ވެރިކަމަށް އެރުމަކީ ޝަރްޢީ ހަމަތަކުގެ މަތިން ވެރިކަމަށް އާދެވޭ ގޮތެއް ކަމުގައި މިހާތަނަށް އަޅުގަނޑު ބެލިބެލުމުން އަޅުގަނޑަކަށް އެނގިފައި ނުވެއެވެ.\nކޮންމެއަކަސް ގަދަކަމުން ވެރިކަމަށް އަންނަމީހާއަށް ކިޔަމަންވުން ވާޖިބުކަމުގައި ޢިލްމުވެރިން ވިދާޅުވެފައިވަނީ، އޭނާ އެކުރިކަންތައް ހުއްދަކަމަކަށް ވެގެނެއް ނޫނެވެ. އެއާ ޚިލާފަށް އެހެން ނަހަދައިފިނަމަ، މުޖްތަމަޢު ފަސާދަވެ ލޭއޮހޮރުންތައް ހިނގައި މިބާވަތުގެ އެތައް ކަމެއް ހިނގާފާނޭ ތީއެވެ. މިއީ އިސްލާމްދީނުގައި ވަރަށް ސާފުކޮށް އެނގެންއޮތް މައްސަލައެކެވެ.\nމިސާލަކަށް އިމާމު މީހާ ހުކުރު ޚުޠުބާ ދެމުން ދަނިކޮށް، ވާހަކަ ދައްކާ މީހަކާ ދިމާލަށް، ހަނުހުންނާށޭ ދެވަނަ މީހަކު ބުނުން ހުއްދަވެގެން ނުވަނީވެސް މިސަބަބަށްޓަކައެވެ. އެހެނީ، ދެވަނަ މީހާ ފުރަތަމަ މީހާއާ ދިމާލަށް ހަނުހުންނާށޭ ބުނުމުން އޭނާއަށްވެސް އެއަރައިގަނެވުނީ ފުރަތަމަ މީހާވެސް އަރައިގަތްފަދަ ޙަރާމްކަމަށެވެ.\nPosted by buruniyaz.com at 7:15 PM\nޝުޢޫރުފާޅުކުރައްވާ ، ޙިޔާލުދެއްވާ\nމި ބުލޮގުން ހޯއްދެވުމައް\nމަގުބޫލު 10 ލިއުން\nތަޢުބާ ނަމާދު ކުރަނީ ކިހިނެއް ކޮން ވަގުތެއްގައިތޯ\nބުރުނި ތ އަތޮޅު ބަނދި\nmp naazimge qalamun\nމި ސައިޓުގައި ހިމެނޭ\nލޯބީގައި ހައްދުފަހަނަ އަޅައި ނުދާށެވެ.\nތިބާ، ދަރިފުޅުގެ ޅައުމުރުގެ އފާވެރި ދުވަސްތަށް، ތި...\nއޭނާ ލާދީނޭ ބުނެ ރައްޔިތުންގެ ހިތުގައި ނަފްރަތުގެ ...\nގަދަކަމުން ވެރިކަމަށްއައުމަކީ، ޝަރުޢީހަމަތަކުގެ މަ...\nޕާރުސަލް ޓްރެކިން ބެއްލެވުމަށް\nބައެއް ދިވެހި ސައިޓް ތަށް\nstart 02 jun 2014 ކައުންޓާޜ\n© 2013 buruniyaz.com | މޫސާ ނިޔާޒުގެ އުފެއްދުމެއް . Picture Window theme. Powered by Blogger.


Amerikaa inthihaabu: Electoral college ge natheejaa ehvaru vehjenama vaanee kihineh?\nއެމެރިކާ އިންތިހާބު: އިލެކްޓޯރަލް ކޮލެޖުގެ ނަތީޖާ އެއްވަރު ވެއްޖެނަމަ ވާނީ ކިހިނެއް؟\nއެމެރިކާގެ ރިޔާސީ އިންތިހާބުގައި މީހަކު ވޯޓުލަނީ. -- ފޮޓޯ: އޭއެސް\nވޮޝިންގްޓަން (ނޮވެމްބަރު 4) - އެމެރިކާގެ ރިޔާސީ އިންތިހާބުގައި މިހާރު ވޯޓުލުން ބަންދުކޮށްފައިވާއިރު، މިހާރު އަންނަމުންދާ ނަތީޖާތަކަށް ބަލާއިރު، ދެ ކެންޑިޓޭޓުންގެ މެދުގައި މާ ބޮޑު ތަފާތެއް އަދި ނުފެނެ އެވެ.\nއިލެކްޓޯރަލް ކޮލެޖަކީ 538 އިލެކްކްޓާޒް އިންގެ މައްޗަށް އެކުލެވޭ އެމެރިކާގެ ސްޓޭޓްތައް ތަމްސީލް ކުރުމުގެ ގޮތުން ކޮންމެ ޕާޓީއަކުން ވެސް ވޯޓްލުމަށް ހޮވާލާފައި ތިބޭ ހާއްސަ މަންދޫބުން ތަކެކެވެ.\nމިހާ ވާދަވެރިކޮށް އިންތިހާބު ފެންނަމުންދާއިރު، އިލެކްޓޯރަލް ކޮލެޖް ވޯޓުގެ ނަތީޖާ ހަމަހަމަވެދާނެ ކަމުގެ ފުރުސަތު ވެސް މިހާރު ވަނީ ބޮޑުވެފައި އެވެ.\nއެމެރިކާގެ ރިޔާސީ ނިޒާމު ރޭވިފައި އޮންނަ ގޮތުން، ދެ ބޭފުޅުންނަށް ވެސް 269 ކޮލެޖު ވޯޓާއެކު ނަތީޖާ ހަމަހަމަވުމުގެ ފުރުސަތު އޮވެ އެވެ. އެމެރިކާގެ ތާރީހުގައި މިފަދަ ހާލަތެއް އަދި މެދުވެރިވެފައި ނުވި ނަމަވެސް، މިހާ ވާދަވެރި އިންތިހާބެއްގައި އެފަދަ ހާލަތެއްގައި ދެން ވާނެ ގޮތެއް ބަލައިލުން މުހިއްމުވެ އެވެ.\nކޮންމެ ކެންޑިޑޭޓަކަށްވެސް 269 ވޯޓު ލިބޭ ހާލަތެއްގައި، ރައީސަކު ކަނޑައެޅުމުގެ ނިންމުން ފުރޮޅިގެންދާނީ ހައުސް އޮފް ރެޕްރެޒެންޓަޓިވްސް އަށެވެ.\nމިގޮތުން، ސްޓޭޓްތަކުގެ ޑެލިގެޓުންގެ މެޖޯރިޓީން ވޯޓު ލައިގެން، ރައީސަކު ކަނޑައަޅަނީ އެ ވޯޓުގެ އަގުލަބިއްޔަތުންނެވެ.\nމިހާރު ހައުސްގައި ދެ ޕާޓީ ތަމްސީލުވާ ގޮތަށް ބަލާއިރު، ޓްރަމްޕްގެ ރިޕަބްލިކަން ޕާޓީގެ މެޖޯރިޓީ 26 ސްޓޭޓެއްގައި އޮވެ އެވެ. އެހެންކަމުން، އިލެކްޓޯރަލް ކޮލެޖު ވޯޓު ހަމަހަމަވާ ހާލަތެއްގައި، އެޑްވާންޓޭޖު މި ވަގުތަށް ނަމަވެސް އޮތީ ޓްރަމްޕް އަށެވެ.\nނަމަވެސް، ސެނެޓާ ހިލާފަށް 435 ގޮނޑީގެ ހައުސަށް ވެސް މެންބަރުން އިންތިހާބު ކުރެވެމުންދާތީ، އެ އަދަދު ބަދަލުވުމުގެ ފުރުސަތުވެސް އޮންނާނެ އެވެ.\nހައުސްގެ ވޯޓު ވެސް ހަމަހަމަވާ ނާދިރު ހާލަތެއްގައި، ކޮންމެވެސް އެއް ސްޓޭޓެއްގެ ވޯޓު އެނބުރެންދެން އެ ގޮތުގައި އޮންނާނެ އެވެ. ނަމަވެސް، އަންނަ އަހަރު އަހަރުގެ ޖެނުއަރީ މަހުގެ 20 ވަނަ ދުވަހު، ރައީސް ކަމުގެ ހުވާ ކުރައްވަން ހަމަޖައްސާފައިވާއިރު، އެ ދުވަހުގެ ކުރިން ހައުސް އިން ގޮތެއް ނުނިމިއްޖެނަމަ، ގޮތެއް ނިމެންދެން ވަގުތީ ގޮތުން ރައީސް ކަމާ ހަވާލުވާނީ ހައުސްއިން ކަނޑައަޅާ އިންތިހާބީ ނައިބު ރައީސް އެވެ.\nވަގުތީ ގޮތުން ރައީސް ކަމާ ހަވާލުވާ އިންތިހާބީ ނައިބު ރައީސަކު ކަނޑައަޅާނީ ސެނެޓުގެ ސިމްޕަލް މެޖޯރިޓީ - 51 ވޯޓުންނެވެ.


ކައުންސިލް އިންތިޚާބުގައި 384 އަންހެނުންނަށް ކައުންސިލަރުކަން ކަށަވަރުވާނެ: އިލެކްޝަން ކޮމިޝަން | Jazeera\tކައުންސިލް އިންތިޚާބުގައި 384 އަންހެނުންނަށް ކައުންސިލަރުކަން ކަށަވަރުވާނެ: އިލެކްޝަން ކޮމިޝަން - Jazeera\nފާތިމަތު ފަޔާޟާ December 12, 2019 392 views0\nކުރިޔަށް އޮތް ލޯކަލް ކައުންސިލް އިންތިޚާބުގައި 384 އަންހެނުންނަށް ކައުންސިލަރުކަން ކަށަވަރުވާނެ ކަމުގައާއި އިލެކްޝަންސް ކޮމިޝަނުން ބުނެފިއެވެ. މިއަދަދާއިއެކު ޖުމްލަ 980 ކައުންސިލަރުން އިންތިޚާބުވާނެ ކަމުގައި އިލެކްޝަންސް ކޮމިޝަނުން ބުނެފިއެވެ.\nސިޓީ ކައުންސިލުތަކާއި ރަށު ކައުންސިލުތަކާއި އަތޮޅު ކައުންސިލުތަކަށް ޖުމްލަ 980 ކައުންސިލަރުން އިންތިޚާބުވެގެންދާއިރު ކައުންސިލުތަކުގެ ސިޓީ ކައުންސިލުތަކުގެ މޭޔަރުންނާއި އަތޮޅު ކައުންސިލުތަކާއި ރަށު ކައުންސިލުތަކުގެ ރައީސުންނަކީ ސީދާ ރައްޔިތުންގެ ވޯޓަކުން އިންތިޚާބުކުރެވޭ ބައެއް ކަމުގައިވަނީ ހަމަޖެހިފައެވެ. އަދި ކޮންމެ ރަށެއްގައިވެސް ފަސް ކައުންސިލަރުން މަދުވެގެން ތިބޭނެއެވެ. އަދި 3،000 މީހުންނަށްވުރެ އާބާދީ ބޮޑެތި ރަށްރަށުގައި7ކައުންސިލަރުން ތިބޭނެއެވެ.\nއަދި ފަސް ކައުންސިލަރުން އިންތިޚާބުކުރާ އާބާދީތަކުގައި2ގޮނޑި އަންހެނުންނަށް ޚާއްޞަކުރެވޭއިރު،7ކައުންސިލަރުން އިންތިޚާބުކުރާ އާބާދީތަކުގައި3ގޮނޑި އަންހެނުންނަށް ޚާއްޞަވާނެއެވެ.\nފަސް ކައުންސިލަރުން ތިބޭނީ 165 ރަށުގައެވެ. އެރަށްރަށުގެ ކައުންސިލަރުންގެ ޖުމްލަ ޢަދަދަކީ 825 ކައުންސިލަރުންނެވެ. އޭގެ ތެރެއިން 330 ކައުންސިލަރުންވާނީ އަންހެނުން ކަމުގައެވެ. ހަތް ކައުންސިލަރުން އިންތިޚާބުކުރާ ރަށްތަކުގެ ޢަދަދަކީ 14އެވެ. އެއީ ސިޓީތައް އިސްތިސްނާކުރުމަށްފަހުގައެވެ. އެހެންކަމުން ޖުމްލަކޮށް އެރަށްތަކުގައި ކައުންސިލަރުންގެ ޢަދަދަކަށްވާނީ 98 ކައުންސިލަރުންނެވެ. އޭގެ ތެރެއިން 42 ކައުންސިލަރުންވާނީ އަންހެނުން ކަމުގައެވެ.\nސިޓީ ކައުންސިލުތަކުގެ ޖާގައިގެ ޢަދަދަކީ 39 ކައުންސިލަރުންނެވެ. އޭގެ ތެރެއިން 12 ކައުންސިލަރުންވާނީ އަންހެނުން ކަމުގައެވެ. އެގޮތުން މާލެ ކައުންސިލުގައި 19 ކައުންސިލަރުން ތިބޭނެއެވެ. އަދި އައްޑޫ ކައުންސިލުގައި 13 ކައުންސިލަރުން ތިއްބަވާނެއެވެ.\nއަތޮޅު ކައުންސިލުތަކުގެ އެކުލެވުމަށް ވަރަށް ބޮޑު ބަދަލެއް ގެނެވިފައިވެއެވެ. އެގޮތުން އަތޮޅު ކައުންސިލުތަކުގައި ތިއްބަވާނީ ރަށު ކައުންސިލުތަކުގެ ރައީސް ކަމުގެ މަޤާމަށް ރައްޔިތުން އިންތިޚާބުކުރައްވާ އެކައުންސިލުތަކުގެ ރައީސުންނެވެ. ރައްޔިތުންގެ އިންތިޚާބުން އަތޮޅު ކައުންސިލަށް ހޮވަނީ އެންމެ މެންބަރެކެވެ. އެއީ މުޅި އަތޮޅުގެ ހުރިހާ ރައްޔިތުންގެ ވޯޓުން ހޮވޭ މެންބަރެކެވެ.\nއަދި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކަށް 929 މެންބަރުން އިންތިޚާބުކުރެވޭނެ ކަމުގައި އިލެކްޝަންސް ކޮމިޝަނުން މިއަދުކޮށްފައިވާ ޓުވީޓެއްގައި ބުނެފައިވެއެވެ.\nޖާގައިގެ ދަތިކަމުގެ މައްސަލައަކީ އަންނަ އަހަރުގެ އޭޕްރީލް ހަތަރު ވަނަ ދުވަހު ބާއްވާ ލޯކަލް ކައުންސިލްގެ އިންތިހާބުގައި ދިމާވާނެ އެންމެބޮޑު ގޮންޖެހުންކަމުގައިވެސް އީސީ އިން ވަނީ ވިދާޅުވެފައެވެ.